
PREFAȚĂ
Cunoscutul și strălucitul scriitor George Călinescu trecuse de 40 de ani când a publicat un mic volum de poezii: Despre vis și despre cal. Despre basm și expedițiile călare în țara gândului. A înțeles acest poet, că adevărata călătorie, adică plecarea spre locuri unde vei găsi nu se știe ce, dar desigur lucruri altele decât cele de până atunci, adevărata călătorie deci se face numai călare. Aproape ne vine să dorim ca verbul a călători să se tragă din substantivul cal.
În mitologia greacă, poezia, adică basmul, visul și gândul hoinar aveau un mesager. Se numea Pegas și era cal și avea aripi, ca și succesorul său de mai târziu: calul lui Făt-Frumos. Aripi mult mai interesante decât ale păsărilor. Pasărea este oarecum condamnată să zboare; calul însă alege, când vrea el să-și îmbrace aripile și să zboare cu ele. Cu ele și cu el, călărețul prietenul său și greșit spus stăpânul său, căci în realitate cele două trupuri cal și călăreț fac una.
Dacă ar fi să fac un inventar al celor 84 de ani petrecuți, până acum, de mine, pe această planetă și dacă ar fi să aleg momentele mai plăcute, îmi voi aminti de anii 1916–1918, când elev în școala militară de ofițeri de la Botoșani, după aridele ore de cursuri și instrucție, călăriile la câmp în frumoasele împrejurimi ale Botoșanilor erau o destindere, ba chiar o desfătare.
Editura Sport-Turism a avut o frumoasă idee să încurajeze publicarea acestei minunate cărți – Călăria pentru toți – unică în felul ei în țara noastră, care va servi nu numai ca o îndrumare, dar și ca un îndemn pentru practicarea cât mai răspândită și la noi, după cum se practică în alte țări, a sportului călare nu numai ca o plăcere, ci după cum arată de altfel și autorii, ca o gimnastică cu efecte deosebit de binefăcătoare asupra inteligenței și caracterului, un exercițiu de răbdare, de blândețe ca și de fermitate, curaj și energie.
D. I. SUCHIANU

PARTEA I
DESPRE ECHITAȚIE

„Raiul pe pământ este pe spinarea calului”
(PROVERB ARAB)

Cuvântul echitație vine de la cuvântul latinesc „equs”, care înseamnă cal și în vorbirea curentă se întrebuințează mai mult pentru dresaj, rămânând pentru încălecatul obișnuit expresia de călărie, un cuvânt pur românesc.
Această diferență nu este însă justă din punct de vedere semantic, deoarece călărie și echitație înseamnă absolut și fără nicio deosebire unul și același lucru.
Noi folosim deopotrivă și o expresie și alta, însă întrebuințarea aproape universală, în mai toate limbile, a cuvântului echitație, ne-a făcut să ne servim de el și în cursul acestei lucrări.
Echitația sau călăria este pentru unii o artă, pentru unii o știință, iar pentru alții numai un simplu sport.
Ea poate fi oricare din toate acestea, dar le poate cuprinde și pe toate împreună.
Desigur că mișcările pe care le face calul, cum se desfășoară ele în spațiu și în timp, în raport cu greutatea călărețului, pot ridica probleme de mecanică.
Reacțiile calului la impulsurile călărețului, cum înțelege el să răspundă pentru a ajunge să execute dorințele călărețului pot crea, de asemenea, multe probleme de psihologie.
Dacă ne gândim însă la atracția pe care o prezintă pentru ochi frumusețea calului, ca animal, la aspectul său adesea strălucitor și chiar maiestuos, la felul cum își poartă mersul și făptura, precum și la străduințele călărețului ca legătura cu calul și acțiunile pe care i le imprimă să se desfășoare și să se prezinte într-un chip cât mai armonios și într-un cât mai perfect echilibru, apoi din acest punct de vedere călăria ține de artă.
Mulți socotesc călăria ca o luptă; o luptă fizică în care se angajează fără chibzuință și fără să țină seama că în acest raport de forțe dintre cal și om, forța calului este nemăsurat mai mare. Aceasta este de altfel și cauza mai tuturor insucceselor.
Pentru adevăratul călăreț, călăria nu trebuie să constea numai în a se ține solid pe cal, a stăpâni calul și a impune voința prin orice mijloace, ci a-l considera ca pe o ființă vie, sensibilă și atașabilă.
Deși gradul de inteligență a calului nu se poate contura clar, se poate afirma cu certitudine că este dotat cu o extraordinară memorie și un deosebit simț de percepere. El simte totdeauna cu cine are de-a face și ce fel de om este acela care îl călărește.
Pentru a obține, prin urmare, de la cal. Ceea ce i se cere, trebuie utilizate alte mijloace decât forța brută și căutată mai degrabă cauza insuccesului dacă nu cumva ea stă în neîndemânarea călărețului.
A observa și a gândi, a doza cu îndemânare și atenție jocul dintre pedeapsă și recompensă, blândețe și energie, sub directivele unei judecăți drepte, acestea sunt mijloacele prin care putem obține de la cal nu tot ceea ce vrem să-i cerem, dar tot ceea ce calul poate să dea.
A ști cum să se ceară și ce se poate cere calului înseamnă pentru călăreț „tact ecvestru”.

În secolul mașinismului, al automobilului, al avionului și al rachetelor calul încă nu pare să treacă în domeniul istoriei, datorită sportului.
Este adevărat că, condițiile de viață noi au făcut ca, în ultimul timp, contactele dintre om și cal să se rărească, iar puținul timp din acel „rai pământesc”, despre care arabii spun că este pe spinarea calului, să fie din ce în ce mai greu de obținut.
Oricât de atrăgătoare sunt mașinile și oricât interes ar prezenta, ele sunt totuși fără viață și nu servesc în realitate decât ca mijloc de locomoție.
Este mult mai atrăgător și mai aproape de natură și de viață un galop pe spinarea calului, pe o miriște pe unde piciorul calului calcă ca pe un covor, sau în zbor peste un gard viu, sau peste unda argintie a unui pârâiaș, pe sub liziera unei păduri răcoroase.
Plăceri destule oferă, fără îndoială, și alte sporturi, dar călăria este un sport care îmbină plăcerea cu dezvoltarea curajului, a spiritului de orientare, a îndrăznelii și hotărârii rapide.
A fi călare înseamnă a fi în contact cu o ființă plină de energie, dar totuși sensibilă, care-ți răspunde la toate impulsurile și pe care o poți dirija cum vrei, dacă ajungi s-o înțelegi.
Nu este vorba, deci, numai de o mișcare fizică, ci de o gimnastică a inteligenței, a caracterului, un exercițiu de răbdare, de blândețe, dar în același timp și de energie.
Călărețul trebuie să modeleze și să supună o forță superioară lui, să înțeleagă o ființă diferită de a omului, să conducă o ființă stăpână pe ea însăși. De aceea călăria pune în mișcare posibilitățile intelectuale, sufletești și fizice ale călărețului.
Iată de ce dragostea de cal și pasiunea de călărie constituie o școală pe cât de plăcută pe atât de folositoare, care contribuie la procesul de educare a tineretului.
În afară de conținutul ei sportiv și educativ, călăria este de o mare utilitate practică.
În țara noastră sunt puncte și localități unde este greu, dacă nu chiar imposibil, de ajuns altfel decât călare pe timp ploios, când drumurile sunt desfundate și impracticabile. Acest mijloc de deplasare este tot atât de necesar medicului, oficiantului sanitar, surorii de ocrotire, agronomilor etc„ pentru a ajunge, pe orice timp, acolo unde le impune datoria.
Învățarea călăriei nu este numai apanajul tineretului, cum cred unii. Pe copii și pe cei tineri îi ajută, desigur, calitățile pe care le conferă vârsta, fragedă sau tânără, dar pot învăța călăria chiar și oamenii mai în vârstă, dacă au dragoste pentru sport și mai ales puțină voință.
Nu este vorba de performanțe sportive, la care se ajunge cu multă trudă, ci de dragostea de cal, de stăruința
și de înțelegerea ideii că timpul petrecut pe spinarea calului este un exercițiu plăcut, niciodată un chin, nici pentru cal nici pentru călăreț, ci totdeauna o desfătare.
Pe lângă cele arătate, călăria este utilizată, în multe țări, ca tratament medical pentru copiii handicapați fizic sau mintal, cu efecte binefăcătoare în reeducarea sau chiar vindecarea în cazurile de poliomielită, paralizii, tulburări cerebrale, deformații fizice, diverse forme de scleroze și chiar afecțiuni cardiace.

NOȚIUNI DE HIPOLOGIE

Călărețul începător, pentru a face cunoștință cu calul, trebuie să se familiarizeze cu diferitele numiri ale corpului lui, cu terminologia specifică. Pentru aceasta am apelat la câteva noțiuni elementare din Hipologie.
Călărețul trebuie, de asemenea, să aibă oarecare noțiuni și de felul cum arată, cum se prezintă diferitele părți (cap, trunchi, membre) ale calului pentru a fi bun de călărie (fig. 1).

Fig. 1. Calul și denumirile părților lui componente.
ASPECTE ANATOMICE PĂRȚI COMPONENTE – DESCRIERE 

Capul
Capul trebuie să fie potrivit: nici prea mare, nici prea mic, în armonie cu întreaga masă a corpului calului. El este partea care reglează (regulator) mișcările corpului, căci în funcție de partea în care el se plasează, se modifică centrul de greutate, influențând astfel echilibrul corpului în totalitatea lui.
Ca și la om, capul este partea care zugrăvește caracteristicile psihice ale animalului: inteligență, temperament, caracter etc.
Un cap frumos este uscățiv și cu fruntea lată.
Urechile scurte, subțiri și purtate cu vârfurile înainte și în sus.
Urechile prea mari (denumite urechi de măgar) și urechile prea plecate în lături (urecheat), ca și cele prea plecate pe spate (urechi de porc) nu constituie defecte în raport cu întrebuințarea calului, ci defecte mari de estetică, făcând ca un astfel de cal să fie urât și neatrăgător (fig. 2 a, b, c).
Felul în care calul își mișcă urechile arată starea sa sufletească. Îndreptate spre înainte înseamnă atenție; aplecate înapoi sau, după cum se zice, „pe spinare”, denotă o stare de iritare, care este urmată aproape întotdeauna de o mușcătură, de o zvârlitură sau, dacă calul este încălecat, de sărituri berbecești, cu intenția de a-l zvârli pe călăreț.

Fig. 2. Tipuri și conformații de urechi (a, b, c).
Ochii. Pentru calul de călărie ochii sunt de importanță mult mai mare decât pentru calul de ham, căci acesta din urmă este susținut de hamuri și merge, de obicei, pe drumuri bătute.
Calul de călărie, trebuind să meargă pe orice fel de teren, este necesar ca să-și dea seama singur prin ce sau peste ce obstacole poate trece și pe care trebuie să le ocolească. O groapa neobservată în care ar putea să intre un picior al calului în timpul trapului sau galopului poate fi fatală și pentru cal și pentru călăreț.
Ochii trebuie să fie mari, egali, bine deschiși, blânzi, dar în același timp vioi. Celor exagerați de mari li se spune „ochi de broască” și în general nu văd departe, sunt miopi. Ochii prea mici și rotunzi se numesc „ochi de porc” sau „câpiți” și sunt, în general, presbiți, adică văd numai de departe.
Miopia și presbitismul îl fac pe cal sfios și sperios, defecte care scad mult valoarea calului, mai ales a celui de călărie.
Pupila ochiului trebuie să fie mobilă. Afară, la lumină, sau în ușa grajdului, ea trebuie să fie mai mică decât în grajd și la întuneric.
Vederea calului poate fi împiedicată de o pată, alburie sau fumurie, care se formează pe cornee, denumită „albeață”; sau de o pată de culoarea sidefului, localizată înăuntrul ochiului, dincolo de pupilă, pe cristalin, căreia i se spune „cataractă”. Dacă apropiem brusc mâna de ochiul calului și calul nu se sfiește, nu închide pleoapele și rămâne cu pupila fixă, înseamnă că el nu vede deloc; procedeul se numește „perdea”.
Solnițele se numesc scobiturile de deasupra ochilor și cu cât sunt mai adânci, cu atât calul este mai bătrân.
Botul este partea care termină capul în porțiunea lui de jos. El poate fi arcuit, în care caz se numește „berbecat”, din pricina asemănării cu botul de berbec, sau ușor cârn și se termină cu buzele subțiri. Buzele sunt de o mare mobilitate și sensibilitate, calul servindu-se de ele nu numai ca să apuce mâncarea, ci ca să o și aleagă, lucru care se observă mai ales la păscut, când se vede cum calul alege ierburile care-i plac.
La caii tineri, buzele sunt mai tari. Cu cât însă calul îmbătrânește, buzele devin flasce, iar buza de jos ajunge adesea să atârne, ceea ce dă un aspect urât.
Nările trebuie să fie cât mai largi pentru a putea intra cât mai mult aer în plămâni. Mișcarea lor la inspirație și la expirație trebuie să se facă fără zgomot. Fluieratul sau fâșâitul în timpul respirației demonstrează un act respira tor necorespunzător. Caii care respiră în acest mod se numesc cornari. Cornajul este un defect destul de mare pentru un cal de călărie.
În gura calului se așază fierul sau zăbala cu care calul este condus și se zice despre un cal că este tare în gură și trage atunci când mușchii de la punctul unde se întâlnește buza de sus cu cea de jos, punct care se mai numește și comisură, se înțepenesc. Calul are gură ușoară când acești mușchi sunt supli, mestecând mereu fierul.
După cum arată dinții pe care calul îi are în gură, i se poate aprecia vârsta. Stabilirea vârstei calului este o chestiune mai mult de resortul hipologiei și al medicinei veterinare. Totuși orice călăreț își poate da seama, chiar fără a determina cu precizie vârsta calului, dacă are de-a face cu un cal bătrân sau tânăr, după poziția dinților în gingie. Dacă dinții sunt drept înfipți în gingie, calul este tânăr; dacă dinții sunt mai oblici și unghiul pe care-l fac dinții de sus cu cei de jos este mai ascuțit, calul este cu atât mai bătrân.
Gâtul leagă capul de trunchi. Despre gât se spune că este cârma calului, jucând un rol însemnat în mișcare, pentru că poziția lui deplasează mai înainte sau mai înapoi centrul de greutate al corpului.
Gâtul împreună cu capul formează ceea ce se numește „balansier”.
S-a calculat cam la 10 kg încărcarea sau descărcarea pe care o pot produce gâtul și capul prin mișcările lor înainte sau înapoi.
Gâtul este bine legat de corp atunci când la locul de unire se vede o ușoară scobitură. Dacă aceasta este exagerată, i se spune „lovitură de secure”. Când gâtul este asemănător cu acela al cerbului, i se zice „ancolură de cerb”. Dacă gâtul este prea lung și prea arcuit unde se leagă cu capul prin ceafă i se spune „gât de lebădă” (fig. 3 a, b, c).
Gâtul normal trebuie să aibă o poziție oblică, cu o înclinare de circa 45°, să fie piramidal și flexibil, nu prea gros, însă nici prea subțire, iar pentru calul de călărie de preferință lung decât scurt.
Arabii spun că la un cal bine proporționat distanța de la vârful nasului la greabăn, luată printre urechi, trebuie să fie ceva mai mare sau măcar egală cu distanța de la greabăn la vârful cotorului cozii.
Coama se găsește pe linia de sus a gâtului. Ea este mai scurtă, ceva mai rară, dar mai mătăsoasă la caii de rasă și mai stufoasă și mai aspră la caii comuni.

Lăsatul sau tunsul coamei este o chestiune de gust și de modă, depinzând într-o mare măsură de cum se prezintă coama și de felul calului. La unii cai le stă mai bine și sunt mai plăcuți ochiului când au coama tunsă. În general, câștigă, din punct de vedere estetic, cu coama tunsă, calul comun și care nu are destulă noblețe. Este fără îndoială că, decât o coamă urâtă, mai bine una tunsă. În orice caz dacă se tunde coama, se recomandă să se tundă și moțul din frunte, căci altfel calul are un aspect urât.

Trunchiul
Greabănul este o ridicătură osoasă la legătură gâtului cu spinarea, între cei doi umeri.
Greabănul trebuie să fie destul de bine ridicat, prelungindu-se spre înapoi, nici prea înalt, nici prea osos sau „cum se zice, în lamă de cuțit, căci atunci îl bate șaua, provocând răni destul de grave, care pot scoate calul din activitate pentru multă vreme. Dacă greabănul este prea șters șaua nu stă bine, având tendința de a luneca pe umeri și de a fugi prea înainte. Calul fără greabăn nu este bun pentru călărie.
Spinarea se găsește între greabăn și șale. O spinare frumoasă este cea dreaptă, scurtă și largă. Spinarea bombată în sus sau spinare de „crap” ori de „măgar” este prea’ dură, iar cea arcuită în jos, „anselată” sau „deșelată”, nu este rezistentă.
Șalele, partea din mijlocul spinării, unde stă șaua pe cal, trebuie să fie, de asemenea, scurtă, dreaptă și largă.
Calitatea șalelor este suplețea. Ele trebuie să fie bine legate de spinare și crupă.
Crupa este partea dinapoi a calului. Ea trebuie să fie lungă, musculoasă și destul de largă. Când creasta de pe mijloc este prea ieșită, crupa se numește „tăioasă”. Dacă este întrecută de părțile laterale, care se arată mai bombate, crupei i se spune „dublă”. Dacă musculatura crupei este destul de dezvoltată, fără a întrece creasta prea mult, crupa se numește „rotundă”. Aceasta trebuie să fie crupa unui cal de călărie.
Coada este prelungirea coloanei vertebrale, îmbrăcată cu păr, potrivit de lung, fin și mătăsos la caii de rasă, mai stufos și mai aspru la caii comuni.
Când calul este în mișcare, un port frumos al cozii cere ca ea să fie ridicată cel puțin la linia șalelor.
În general, coada este bine să fie lăsată lungă, bine îngrijită și filată, fiindcă, pentru cal, coada nu este numai o podoabă, ci și o armă de apărare contra muștelor, a insectelor și a căldurii.
Pieptul calului trebuie să fie larg. Un piept strâmt înseamnă posibilități reduse de respirație și deci lipsă de rezistență.
Pântecele sau burta, dacă este prea mare se numește pântece „de vacă”, dacă este suptă, pântece „de ogar”. La un cal bun de călărie se observă sub burtă o foarte ușoară adâncitură în apropierea locului unde picioarele dinainte se leagă cu corpul. Aceasta se numește locul chingii.
Flancurile, numite și foaie sau deșerturi, se găsesc între șolduri și ultimele coaste. La deșerturi se observă Line mișcările respirației (cam 9–10 respirații pe minut la calul adult).
Membrele
Membrele, două dinainte și două dinapoi, îndeplinesc rolul de susținere a corpului, precum și cel de mișcare. La membrele anterioare deosebim următoarele părți componente:
Spata trebuie să fie cât mai lungă și oblică. Oblicitatea ei permite piciorului dinainte să se ridice cât mai sus de la pământ. Numai caii care ridică piciorul din umăr sunt denumiți „cai cu acțiune”. Caii care calcă razant sau „înoată”, acționând din genunchi, nu sunt buni pentru călăria de dresaj.
Antebrațul este porțiunea dintre piept și genunchi. El trebuie să aibă mușchii cât mai dezvoltați și să fie cât mai lung.
Genunchiul formează articulația dintre antebraț și fluier și este de obicei larg și uscățiv. Când la genunchi se vad jupuituri sau cicatrice la ambele membre (simetrice), denotă că este vorba de un cal care se poticnește, deci că nu vede bine sau că este slab de picioare.
Fluierul este partea piciorului de sub genunchi până la gleznă, în mod normal în poziție verticală, scurt, uscat, iar pentru calul de călărie, mai degrabă subțire decât gros.
Înapoia fluierului se găsește tendonul, care cu cât este mai lat, cu atât e mai puternic. De obicei el este uscățiv, vertical și depărtat de fluier. Când tendonul nu este vertical, ci pierdut sub genunchi, i se spune tendon „supus” sau „îngropat”. Calul cu tendoanele îngropate are picioare slabe și este supus la îngenunchere.
Glezna sau buletul este încheietura dintre fluier și chișiță și este o regiune foarte expusă loviturilor și deci leziunilor, puțind ajunge chiar la șchiopături destul de grave.
Chișița este porțiunea cilindrică și oblică dintre gleznă. Și copită. Este de regulă potrivit de lungă și de înclinată. Dacă este prea lungă sau prea scurtă denotă picioare slabe. Practica a demonstrat totuși că picioarele cailor cu chișiță scurtă sunt mai rezistente decât cele ale cailor cu chișița prea lungă.
Chișița trebuie menținută curat căci lipsa de îngrijire, umezeala, murdăria duc la inflamarea ei (aricială), care poate avea urmări neplăcute, făcându-l pe cal să șchiopăteze.
Între chișiță și copită se află coroana. Ea formează chenarul copitei, în mod normal uscat și fără umflături.
Copitele, sau unghiile, constituie terminația picioarelor și partea care suportă toată greutatea corpului când picioarele se sprijină pe sol.
Copita este alcătuită din următoarele părți: peretele, talpa, furcuța și călcâiul. În condiții normale peretele este neted, lucios, fără cercuri sau crăpături, iar talpa ușor scobită înăuntru pentru a nu produce bătături din cauza mersului. Talpa plină, fără această scobitură, este un defect.
Furcuța trebuie să fie puțin ieșită și călcâiele deopotrivă de mari și de depărtate. Copita cu furcuța putredă și cu călcâiele încălecate se numește ancastelată. Astfel de copite sunt bolnave, iar calul șchioapătă mereu.
Copita calului de călărie este bine să nu fie prea mare.
Copitele cu unghiile cenușii sau mai închise sunt mai sănătoase și mai rezistente decât copitele albicioase, care, în general, sunt mai slabe, mai moi și mai sfărâmicioase.
La membrele dinapoi deosebim:
Coapsa la membrele dinapoi reprezintă ceea ce este spata la membrele dinainte. La calul de călărie, ea trebuie să fie cât mai lungă și oblică. Înapoia coapselor sunt:
Fesele sau bucele, formațiuni musculare; ele sunt mai frumoase cu cât sunt mai lungi. La caii mai slabi, pe partea din afară a coapsei se află un șanț, care dacă e prea pronunțat se cheamă „dunga mizeriei”.
Pulpa sau gamba pornește în josul coapsei. Ea trebuie să fie bine îmbrăcată și musculoasă.
Cotul sau jaretul joacă un rol important pentru că în această regiune se concentrează tot efortul, aici fiind resortul impulsurilor calului.
Indiferent cum merge calul, la pas, la trap, la galop sau dacă sare, jaretul reprezintă resortul destinderii, de aceea pentru un asemenea rol el trebuie să fie puternic, deci larg și sănătos. Pentru acest motiv jareții vor fi examinați totdeauna cu atenție, căci regiunea lor este adesea expusă la oase moarte.
După jaret, celelalte părți ale picioarelor dinapoi poartă aceleași denumiri ca și la picioarele dinainte.
Și acum câteva cuvinte despre potcoave.
Potcoavele constituie de fapt așa-zisa încălțăminte a calului. Așa cum la om încălțămintea trebuie să îndeplinească anumite condiții pentru a fi comodă, tot așa, mai ales la caii de călărie, și potcoavele se impun a fi corespunzătoare.
Potcovitul calului de călărie cere mai multă atenție pentru că picioarele unui asemenea cal sunt supuse unor mișcări și eforturi neobișnuite. De aceea potcoavele se fac mai subțiri, mai ușoare și fără colți, pentru a se evita eventualele lovituri la bulet sau la tendon, care pot atrage după sine urmări destul de grave.

DESPRE APLOMBURI
Așezarea picioarelor calului, adică cei patru stâlpi de susținere a corpului, în raport cu verticala, când calul stă pe loc, poartă numele de aplomb.
Văzut dintr-o parte, calul trebuie să aibă fluierele, atât ale picioarelor dinainte, cât și ale celor dinapoi, pe verticală.
Dacă copitele sunt la 10 cm în afara verticalei care pleacă din vârful umărului sau al crupei se spune despre cal că este „campat” dinainte, dinapoi sau și dinainte și dinapoi după cum este cazul (fig. 4 a).

Fig. 4. Defecte de aplomb (a, b, c, d, e).
Dacă picioarele sunt oblice, copitele depășind verticala spre interior ele capătă denumirea „sub el” dinainte, dinapoi sau și dinainte și dinapoi (fig. 4 b).
La picioarele dinainte, dacă ne uităm dintr-o parte, calul poate fi cu genunchiul șters sau îngropat, ori poate fi arcat sau îngenuncheat.
Îngenuncherea poate fi din naștere sau poate surveni ulterior.
La selecția calului pentru călărie va fi evitat calul îngenuncheat, mai ales dacă deformarea provine din uzură.
Dacă privim calul din față, ambele picioare trebuie să fie verticale și paralele. Când copitele sunt îndreptate spre în afară, calul se numește panard (fig. 4 c). Dacă copitele sunt prea apropiate și îndreptate spre înăuntru, calului i se spune cagniu, adică are picioarele scâlciate (deformate) (fig. 4 d).
Examinat din spate, calul trebuie să aibă și picioarele dinapoi verticale și paralele. Dacă jareții sunt prea apropiați și copitele prea depărtate, se spune despre cal că are „picioare de vacă” (fig. 4 e). Când jareții sunt depărtați și copitele prea apropiate, atunci se spune despre picioare că sunt în formă de „pâlnie” (fig. 4 d).
Defectele sus-menționate, mai ales când sunt prea pronunțate, denotă o slăbiciune și scad foarte mult valoarea calului.
La calul de călărie, în special, picioarele joacă un rol deosebit, căci un cal cu picioare slabe, supus la eforturi mai mari, poate suferi căzături, cu urmări grave și pentru el și pentru călăreț.
Xenofon (438–355 î.e.n), care a scris primul tratat de echitație, spunea că un cal, fie el cât de bine conformat, nu e bun de nimic dacă picioarele îi sunt rele, căci în asemenea caz nu-i mai este de niciun folos tot ceea ce are bun (vezi fig. 4 a, b, c, d, e).

DESPRE TARE
Semnele care trădează un defect al calului și deci fac să scadă valoarea lui se numesc tare; este o expresie de origine franceză și se întrebuințează în călărie aproape exclusiv pentru semnele, deformațiile și defectele lui; pe partea internă a fluierului arată că s-a tratat un os mort; pe coatele dinapoi că s-a tratat un spavan sau iepuranță; când se află pe coroană sau chișițe înseamnă (a ti atamentui a fost aplicat pentru scoici.
Picioarelor. Cele mai importante sunt (fig. 5):
Urmele de vezicători și de cauterizări (cu fierul), oasele moarte, vezigoanele, clacajul tendonului, cercurile și crăpătura copitei.
Urmele de vezicătorii sunt porțiuni rămase fără păr sau cu părul rar și subțire, iar cauterizările cu fierul sunt cicatrice în formă de puncte sau linii subțiri și regulate, numite și puncte sau linii de foc, fără păr sau cu păr rărit, subțiat ori albit.
Urmele de vezicători și cauterizările la tendon arată că s-a tratat o inflamație sau o destrămare a tendonului.

Fig. 5. Localizarea unor afecțiuni specifice picioarelor cailor.
Oasele moarte sunt proeminențe, umflături pe suprafața oaselor. Ele sunt ereditare sau se produc prin lovituri ori eforturi prea mari. Oasele moarte sunt periculoase și provoacă șchiopături numai atunci când sunt situate pe lângă articulații sau tendon.
Cele mai obișnuite oase moarte sunt:
spavanul, cunoscut și sub denumirea franceză de cparven, este de fapt o tumoare osoasă amplasată, de obicei, pe fața dinăuntru a coatelor, la picioarele dinapoi.
Osciorul – el se formează pe osul fluierului, obișnuit la picioarele dinainte și mai totdeauna pe latura dinăuntru, cam pe la mijlocul osului;
Calul cu spavan șchiopătează de regulă numai când pornește din loc; după ce se încălzește în mers, nu mai șchiopătează.
Călcătura piciorului care are spavan este bruscă, piciorul ridicându-se foarte mult din cot, din care cauză pasul se numește „pas de cocoș”;
Iepurarița – tot o tumoare ușoară – se formează, de obicei, la picioarele dinapoi, la marginea posterioară a jaretului, deci în partea opusă aceleia unde se formează spavanul. Ea se manifestă la fel ca spavanul;
Scoica – excrescență osoasă – care se formează pe chișiță sau pe coloana copitei. Ea este foarte gravă, chiar dacă e mică, căci îngreuiază mersul calului, provocând șchiopături;
Vezigoanele sunt umflături care se formează sub piele, în dreptul articulației și tendonului. Când se formează pe laturile gleznei ele se numesc molete. Acestea când sunt moi nu supără la mers. Când calul îmbătrânește, apropiindu-se de 15 ani, moletele se întăresc și devin supărătoare;
Destrămarea tendonului sau clacajul se datorește unui efort de călcătură, mai ales la deplasarea în viteză mare. Clacajul constă fie în inflamarea tendonului, fie chiar în plesnirea unora dintre firele care compun tendonul. Cele mai expuse la clacaj sunt tendoanele picioarelor dinainte.
Când clacajul are formă gravă poate face calul impropriu serviciului, impunând, uneori, chiar sacrificarea lui.
Cercurile pe copită constituie semne care demonstrează suferința calului de furbură. Furbura sau aprinderea copitei este o inflamare a părții moi din copită și se datorează, de obicei, unui surplus de oboseală, la caii supraalimentați cu ovăz, fără a fi supuși în mod obișnuit și la un lucru corespunzător. Furbura poate fi însă și consecința unei boli de inimă sau a unei răceli.
Caii care au suferit de furbură rămân cu copita putredă și supusă aproape oricând la noi aprinderi.
Crăparea copitei, care se mai numește și seimă, poate proveni sau din lovituri sau dintr-un defect al unghiei. Ea este foarte periculoasă, căci, chiar dacă se vindecă, poate recidiva.

DESPRE PROPORȚII
În privința proporțiilor dintre diferitele părți ale corpului calului, veterinarii și oamenii de știință au stabilit cu cifre în ce raport trebuie să fie unele față de altele.
Se dau ca exemplu proporțiile armăsarului ECLIPS, al cărui schelet se păstrează și azi, care a fost invincibil pe hipodrom, iar ca armăsar de reproducție a lăsat după el numai produși de o valoare excepțională.
Cazacii și arabii, recunoscuți ca cei mai iubitori și cunoscători oameni de cai din lume, pretind că un cal trebuie să aibă:
Patru lucruri largi: fruntea, pieptul, crupa și articulațiile (genunchii și jareții).
Patru lucruri lungi: gâtul, partea de sus a membrelor, toracele și crupa.
Patru lucruri scurte: șalele, fluierele, chișițele și urechile.
Aceste proporții, deși empirice, sunt totuși bine chibzuite și calul care le întrunește merită toată atenția.

CULORILE CAILOR
Caii diferă între ei și prin culoarea părului. În călărie, însă, culoarea nu are nicio importanță. Unii cai au culori simple, alții culori compuse și unele semne particulare.

CULORILE SIMPLE
Una din culorile simple este culoarea neagră. Caii negri au tot părul de pe corp, coamă, coadă și membre de această culoare, care poate avea diferite nuanțe: negru mat, când este fără luciu; negru-corb, când este lucioasă; negru înspicat, când este presărat cu peri albi într-o mică măsură; negru nins, când are pete albe de mărimea unui fulg de zăpadă și negru buciu, când perii de la subsuori sunt de culoare roșcată.
Culoarea roaibă – când părul are culoare roșcată de diferite nuanțe: roib închis, roib deschis, roib auriu sau roib ars atunci când bate mai spre castaniu.
Culoarea albă sau bălană este când părul de pe corp, coamă, coadă și picioare este albă în următoarele nuanțe: alb-argintiu, alb-mat, alb-murdar.
Culoarea șargă, când toți perii sunt gălbui, cu nuanțele deschis și închis.

CULORILE COMPUSE
Culoarea murgă este cea mai răspândită culoare de cal. Corpul are nuanțe de roșcat spre maron, iar coama, coada și picioarele, de la genunchi în jos, sunt negre. Unii cai au numai coama și coada negre, picioarele fiind peste tot de culoare brună (castaniu închis).
Culoarea murgă poate fi închisă, deschisă sau castanie.
Culoarea sură sau vânătă este un amestec de păr alb i cu negru. Surul poate fi închis sau deschis, ori cu rotocoale de păr negru pe crupă și coapse, calul numindu-se j „sur-rotat”. La calul sur, coama și coada pot fi adesea de nuanță mai închisă decât restul corpului sau mai deschisă. De obicei caii suri albesc spre bătrânețe.
Culoarea șargă sau izabel este culoarea apropiată de I aceea a cafelei cu lapte, cu coama și coada albicioase ori negre; în acest din urmă caz calul mai totdeauna are și o dungă neagră pe spinare.
Denumirea culorii izabel se spune că vine de la numele Izabelei de Castilia – fostă regină a Spaniei – care, comandând ea însăși trupele spaniole la asediul cetății Granada în războiul contra maurilor, nu ar fi avut vreme, în timpul luptelor, nici să-și schime cămașa, care a căpătat astfel o culoare gălbuie. Soldații spanioli au dat atunci acest nume și culorii galbene pe care o aveau unii cai (mai ales cei de rasă andaluză).
Culoarea dereșă este un amestec de peri albi, roșii și negri, amestecați în diferite proporții, cu nuanțele: închis, deschis sau roșcat.
Culorile bălțate constau din pete mari: negre, roșii sau vinete pe un corp alb și se întâlnesc mai des la caii de circ și în filmele cu indieni. După culoarea petelor se zice: negru-bălțat, roșu-bălțat, vânăt-bălțat.

SEMNE PARTICULARE LEGATE DE CULORI
Semnele particulare sunt determinate de perii albi ce se găsesc pe anumite regiuni și ne ajută să deosebim mai bine un cal de altul.

În regiunea capului 
Înspicat în frunte, când are fire albe în frunte.
Țintă, când are o mică pată pe frunte.
Stea, când pata din frunte este mai mare.
Stea prelungă, când steaua se prelungește în jos.
Breaz când pata se prelungește de la frunte până la bot.
Strănut, pete albe pe bot.
Felinar, când dunga albă se întinde pe aproape întreaga lățime a capului.
Ceacâr, cu irisul albit la unul sau la ambii ochi.

În regiunea corpului
Codalb, când coada este total sau în parte albă.
Dunga catirului, o dungă neagră pe spinarea calului: de la greabăn până la coadă.

În regiunea membrelor
Coronat, când coroana copitei este albă.
Pintenog, când pata albă se întinde de la coroana copitei până la gleznă.
Încălțat, când pata albă merge până la jumătatea fluierului piciorului.
Inciorăpat, când pata atinge genunchiul și jaretul.

ÎNGRIJIREA ȘI IGIENA CALULUI
„Calul trebuie încălecat ca și cum ar face numai un ban și îngrijit ca și cum ar prețui o avere”, spune o veche zicătoare, dar aceasta nu trebuie să ducă la extrema cealaltă a îngrășării calului.
Calului nu-i trebuie grăsime, ci musculatură și vioiciune, care se capătă și se mențin numai printr-un echilibru cât mai judicios între exercițiu, hrană și îngrijire.
Desigur că igiena și bunăstarea sănătății calului privesc pe medicul veterinar, după cum hrana și îngrijirea privesc pe omul de grajd. Un călăreț nu poate și nu trebuie să rămână străin de igiena și îngrijirea calului, de aceea i se recomandă să cunoască măcar regulile elementare privind aceste aspecte, ele fiindu-i indispensabile pentru folosirea calului în cât mai bune condiții și pentru cât mai multă vreme.
Un cal cu o bună condiție fizică și psihică este un cal plin de viață, cu poftă de mâncare, vioi, gata totdeauna pentru lucru și capabil să suporte eforturi mari.
Pentru a-l menține într-o formă bună, calului trebuie să i se acorde îngrijirile necesare și hrana corespunzătoare antrenamentului la care este supus.

ALIMENTAȚIA
Hrana calului, care constă, obișnuit, din ovăz, câteodată orz, tărâțe sau porumb și din fân și paie, trebuie dată în anumite cantități și proporții. Hrana zilnică, acordată în raport cu mărimea și greutatea calului și cu lucrul pe care-l efectuează poartă denumirea de rație.
Rația obișnuită pentru un cal de călărie este de la 3–6 kg de ovăz și 5–7 kg de fân. Ea se mărește când calul este supus la eforturi mai mari și se micșorează, când nu este pus la lucru.
Ovăzul și finul sunt alimentele obișnuite și de bază.
În alimentația calului pot fi incluse și alte alimente ca: orz, porumb, mazăre, tărâțe, melasă, sfeclă, morcovi, paie și chiar coceni. Paiele, cocenii, morcovii și sfecla este bine să se dea tocate, iar porumbul, mazărea și chiar orzul urluite. În ce privește paiele, cele de ovăz și de orz sunt mâncate mai cu plăcere și mai cu folos decât cele de grâu.
Ovăzul conține cel mai mare procent de proteine și materii azotoase, care produc calorii așa-zise „dynamogene”, adică calorii care dau dinamism, deci vigoare și energie, pe câtă vreme celelalte alimente hrănesc și îngrașă, dar nu dau calului energia pe care i-o dă ovăzul. Din hrana calului de călărie, dacă-l dorim viguros și energic, nu poate deci lipsi sub niciun motiv ovăzul. Recomandăm, de asemenea, și o varietate a hranei pentru că stimulează asimilarea.
Atunci când dorim să îngrășăm un cal, este bine să i; e dea hrană sub formă de amestecuri sau „masuri”.
Unul dintre masurile obișnuite și cu rezultate foarte bune este amestecul din două părți ovăz, două părți urluială de porumb și o parte morcovi tocați, la care se mai adaugă eventual și puțină sămânță de in.
Câte un asemenea mas este recomandabil să se dea de două ori pe săptămână chiar la caii care sunt „în carne”, căci le face foarte bine, menținându-le bunăstarea și buna dispoziție, mai ales datorită seminței de in, care este un bun regulator al digestiei.
Orice rație se dă în trei tainuri: dimineața, la prânz și seara, căutându-se, pe cât posibil, ca orele de mâncare să fie cât mai fixe.
Tainul mai consistent și mai ales mașurile se dau seara, căci se spune, nu fără dreptate, că „numai ovăzul de seară merge în crupă, iar ovăzul de dimineață se elimină”.
Se recomandă ca tainul să se dea după adăpare, căci altfel grăunțele sunt evacuate fără a fi digerate. Înainte de apă, calul să consume fin sau paie. Și apa, ca și tainul, se dau calului tot de trei ori pe zi. La adăpat nu sunt restricții mai ales în privința cantității, calului i se dă atâta apă cât poate să bea. I\pa trebuie să fie totdeauna curată și niciodată prea rece.
În timpul verii, în rația calului se introduce și furajul verde. Acesta are influențe favorabile când calul este lăsat la câmp, să pască mai multă vreme. Când nu este posibil acest lucru, calul va primi furaj verde măcar la grajd.
Dintre furajele verzi cel mai recomandabil este lucerna, deși foarte apreciate sunt și trifoiul, ovăzul, borceagul, dughia, precum și iarba obișnuită de livadă.
Trecerea la alimentația cu furaj verde se face treptat, contrar, calul capătă diaree și colici. În primele trei-patru zile furajul verde intră în alimentație câte puțin și progresiv, după care calul îl poate mânca și în cantități mai mari, fără niciun pericol.
Ceea ce nu trebuie să-i lipsească calului din alimentație este sarea. Ea se poate întrebuința fie pisată, amestecând-o cu grăunțele, la fiecare tain, fie bulgăre pus în jgheabul (chiuveta) calului, pe care îl linge cât are nevoie.

CURĂȚATUL CALULUI
Sănătatea, robustețea și aspectul plăcut ale calului se obțin și se mențin nu numai prin hrană, ci și printr-o cât mai mare curățenie.
Instrumentele care servesc la curățatul calului sunt țesala, peria, o cârpă de flanelă sau măcar de sac, numită ghebrea, un pieptene de metal pentru coamă și coadă, un burete pentru ochi și nări, o perie mică pentru uns copitele și o scoabă mică de fier pentru curățatul lor.
Operația de curățare a calului se efectuează în fiecare zi.
Întâi se utilizează țesala care scoate praful la suprafață, sfărâmă bucățile de noroi sau de baligă uscată și destupă porii. Țesala trebuie folosită însă cu mare băgare de seamă, fiindcă unii cai n-o suportă mai ales pe părțile osoase și pe burtă. Adesea ea este înlocuită, pentru a înlătura noroiul uscat, cu un șomoiog de paie.
După ce s-a dat cu țesala, se folosește peria, întâi contra și apoi în direcția părului, înlăturându-se astfel praful, care a fost scos cu țesala, apoi se dă cu ghebreaua, pentru ca părul să capete lustru.
Calul trebuie curățat și la copite, scoțându-se cu scoaba murdăria și baliga, care se strâng acolo; de asemenea calul trebuie spălat la picioare, până la genunchi, cât de des și în orice caz după un lucru mai îndelungat și dacă a umblat prin noroi, iar copitele unse cu unsoare specială sau măcar cu o grăsime oarecare.
De preferință curățatul calului este mai bine să se facă afară, mai ales dacă timpul permite, chiar și iarna, evitându-se astfel stârnirea prafului și împrăștierea murdăriei în grajd.
Cu pieptenele și cu peria se curăță coama, moțul din frunte și coada.
Când coama și coada sunt prea stufoase, ele se mai răresc smulgându-se din păr. Dacă coama este prea urâtă, ceea ce se întâmplă mai des la caii comuni, este cel mai bine să se tundă. În acest caz se va tunde și moțul din frunte.
Tunderea coamei impune grijă pentru menținerea ei mereu tunsă. O coamă pe jumătate crescută are un aspect urât și lasă impresia de neglijență.
O coadă urâtă trebuie filată, iar dacă este urât purtată e recomandă secționarea mușchiului ei de către un veterinar; această intervenție creează posibilitatea purtării ei mai sus și implicit un aspect mai plăcut.
Spălarea calului cu apă, foarte recomandată, de altfel, se face cu furtunul peste tot corpul, numai vara, când timpul este frumos, niciodată iarna și pe timp urât, căci calul ar putea contracta răceli grave.
Toaleta calului îl face să fie foarte mult pus în valoare. Un cal de rând, dacă este prezentat îngrijit, este mai atrăgător decât un cal, chiar pur sânge, nețesălat, cu scaieți și paie în coamă ori coadă, murdar și cu noroiul uscat pe el.

DESPRE UNELE REGULI DE IGIENA
Nu vom insista asupra igienei grajdului, căci este prea bine știut faptul că, pentru a avea un cal sănătos, el trebuie ținut într-un grajd curat, aerisit, care să-l ferească de frig iarna și de căldură insuportabilă vara.
Insistăm însă asupra uneia dintre cele mai importante reguli de igienă care trebuie avută în vedere și care constă în mișcarea și antrenamentul, mai ales pentru un cal de călărie, care nu este făcut să stea prea mult în grajd, fără mișcare.
În afară de lecțiile la care caii sunt angrenați, în general, în cursul dimineții, cei care participă în competițiile hi pice vor fi încălecați pentru o scurtă lecție (până la o oră) și înainte de hrana de seară. Dacă nu poate fi încălecat, se va lucra cu el cel puțin la coardă.
Diferitele variante de mers se vor alterna, obținându-se astfel odihnirea calului.
De altfel, să nu se creadă că galopul ar obosi cu mult mai mult decât celelalte mersuri.
Dintre toate variantele de mers cel mai obositor este, nu galopul cum se crede, ci trapul, atât pentru că prezintă echilibrul cel mai puțin stabil, cât și pentru loviturile pe care la primește calul mereu în șale prin reacțiile pe care le provoacă schimbarea sprijinului de pe un biped pe altul; de asemenea, pasul ajunge să fie obositor prin încetineală și prin monotonie.
După mai mulți kilometri de pas și trap, calul primește ca o binefacere câteva minute de galop, care îl destind și îl înviorează.
După fiecare călărie, fie la manej fie afară, calul trebuie să se întoarcă la grajd totdeauna uscat nu ud de transpirație.
Când calul a sosit la grajd, unii îi scot șaua și îl freacă cu șomoiogul de paie pe spinare. Metoda nu este prea bună, căci după ce calul are spinarea iritată de transpirație și de șa, frecarea cu șomoiogul îi produce o iritare și mai mare, putând căpăta pe spinare umflături supărătoare.
Recomandabil este să nu se scoată șaua de pe cal imediat cum a ajuns la grajd, ci să se slăbească chinga și să fie fricționat întâi numai pe gât și piept și numai după ce calul s-a uscat de transpirație, să i se scoată șaua și apoi să se continue fricționarea cu șomoiogul pe spinare.
Alții procedează altfel, scot șaua și bat calul cu palmele pe spinare, fără să-l frece, în felul acesta îl usucă și-i pun sângele în mișcare.
De asemenea, nu se va da calului nici apă și nici grăunțe decât după aproximativ o oră și chiar mai mult de la sosirea la grajd, pentru ca să nu capete colici sau vreo congestie. În acest interval i se poate da, chiar este recomandabil, o bună porție de fân.
La drum calul poate fi adăpat când se poposește la vreo fântână, dar cu condiția ca imediat după ce calul a băut el să fie pornit la mers.
Dacă la sosirea de la antrenament calul este transpirat, el va fi plimbat puțin, cu o pătură pe spinare, înainte de a-l introduce în grajd, mai ales când timpul este rece.
În timpul iernii, când zilele sunt prea friguroase și temperatura prea scăzută, de asemenea, se va pune o pătură pe cal chiar și când acesta stă în grajd, pătură care se va prinde cu o chingă. Tot astfel se procedează la deplasarea până la locul unde urmează să fie încălecat, dacă calul este scos din grajd iarna și pe vreme urâtă (fig. 6).
De câte ori călărețul revine cu calul la grajd, trebuie să-l examineze, de îndată ce descalecă, de jur împrejur, ca să vadă dacă nu are vreo rosătură, lovitură sau umflătură și mai ales să cerceteze, după ce scoate șaua, dacă nu este ros ori bătut cumva pe spinare. Rosăturile și umflăturile pe spinare sunt cele mai grave și șaua nu mai trebuie pusă pe cal până la vindecarea lor.

Fig. 6. La nevoie calul este acoperit cu o pătură.
Picioarele calului sunt cele mai expuse, de aceea orice afecțiune și orice șchiopătură trebuie observate la timp și arătate medicului veterinar, pentru a se evita agravările care pot scoate calul din serviciu.
De asemenea, orice stare de indispoziție a calului, cum sunt: tristețea, lipsa de poftă de mâncare etc„ nu trebuie trecută cu vederea, o astfel de stare puțind fi simptomul vreunei boli grele și chiar infecțioase.
Unele boli pot avea urmări grave, de aceea trebuie chemat de urgență medicul veterinar, evitându-se leacurile băbești care mai mult pot strica decât ajuta.
În încheierea acestui capitol subliniem, din nou, importanța mișcării pentru calul sănătos, care nu trebuie lipsit niciodată de antrenamentul zilnic, pentru că un cal care nu lucrează zilnic devine nervos și dezagreabil, iar unui cal sănătos, bine hrănit și bine îngrijit, i se pot cere fără. Ezitare toate eforturile corespunzătoare vârstei, constituției fizice, rasei.

CAII DE CĂLĂRIE. RASE. CARACTERE
Prin rasă se înțelege un grup mai mare de cai cu caractere asemănătoare atât în ce privește forma corpului, cât și temperamentul, constituția și aptitudinile, care se păstrează și se moștenesc din generație în generație.
Un cal este de rasă pură (pursânge) când aparține unei anumite rase și este înscris în registrul genealogic al rasei respective.
Denumirea „jumătate sânge” se dă calului care rezultă din încrucișarea cu un pursânge, fie mai apropiată, fie chiar mai depărtată.
Toate rasele de cai de călărie au la bază sânge oriental.

RASA ARABĂ
Caii de sânge pur arab se găsesc azi foarte rar, chiar în Arabia și aproape numai în jurul localității NEDJED.
Sunt cinci familii de cai arabi pursânge importante:
Koheilan, Siglavi, O-Baian, HAM-dî-NE și Had-Bân.
Calul arab este, în general, de talie mică, între 1,45–1,50 m înălțime, dar foarte proporționat.
Culorile mai obișnuite sunt sur și roib, apoi bălan și mai rar negru și murg.
Arabul are capul mic, dar cu fruntea lată, urechile mici și fine, ochii blânzi, privirea isteață și nările largi. Botul arabului este ușor curbat spre înainte.
Gâtul scurt, vânjos și bine legat de trup, pieptul lat, spinarea și șalele scurte, crupa plină, picioarele musculoase, cu genunchii lați, iar fluierele subțiri și uscate.
Văzut în stare de repaus și în grajd, dacă nu face o impresie prea deosebită, calul arab impresionează însă încălecat și în mers.
Cu capul sus, cu nările deschise și mai totdeauna roz, cu urechile ațintite, mai totdeauna înainte, cu coada frumos arcuită, el își desfășoară mișcările aproape natural, cu eleganță și energie, stârnind admirația celor care-l privesc.
Este un cal sobru, rezistent, sănătos și cu un temperament blând, putându-l îngriji cu ușurință chiar femeile și copiii.
Un cal din această rasă poate obține rezultate frumoase la dresaj, dar nu și la obstacole, unde foarte rar se prezintă bine, deoarece are spinarea și gâtul prea scurte, ceea ce nu avantajează bascularea peste obstacol.
Calul arab se găsește la herghelia de la Mangalia și Jegălia și la depozitele de armăsari de la Dumbrava și Râmnicelu.

RASA PURSÂNGE ENGLEZ
Rasa pursânge englez este tipul calului care se vede pe toate hipodromurile de galop și din ce în ce mai rar pe li Tenurile de concursuri hipice.
La baza acestei rase este tot sângele oriental al celor trei celebri armăsari: Byerly-Turc, Darley-Arabian și Godolphin-Barb.
Când se spune despre un cal că este pursânge, se înțelege, în general, pursânge englez.
Pur sângele este un cal de viteză. El are talia mai înaltă decât arabul, între 1,55 și 1,70 m și chiar mai mult.
Capul îl are uscățiv, profil drept sau ușor berbecat, nările largi, pielea foarte fină, gâtul lung, musculos și bine legat cu trupul, greabănul înalt, spinarea mai lungă și mai dreaptă decât la arab, spata lungă și îndeajuns de oblică, ceea ce îi dă iuțeală și acțiune; încheieturile picioarelor largi, fluierele subțiri și uscățive, coama și coada mai mult scurte și cam rare, dar mătăsoase.
Culorile care predomină sunt mai mult cele închise. Culorile roaibă și murgă sunt cele mai răspândite. Surul și albul se găsesc mai rar.
Calul pursânge este un cal pretențios, cerând o îngrijire deosebită, adăpost bun, o hrană aleasă și cantitativ mai mare.
Este mai nervos, mai sensibil, mai irascibil și cu mai mult temperament decât arabul, fiind însă mai puțin rezistent decât acesta la intemperii și lipsuri.
Rasa pursânge englez servește adesea la îmbunătățirea altor rase, pentru că se găsesc în ea reproducători de frunte cu mai multă garanție, în ce privește neamul, decât rasa arabă, apoi dă o talie de cal mai mare, având un galop cu fuleuri mai lungi, mai elastice, cu un temperament focos și acțiuni puternice.
Reproducătorii, armăsari și iepe, se aleg după probele desfășurate pe hipodrom.
Caii care se prezintă slab, necorespunzând așteptărilor și sunt scoși de pe hipodrom, renunțându-se la ei ca să mai alerge în curse, dar nu au defecte prea mari, pot deveni totuși excelenți cai de călărie dacă încap pe mâna unor călăreți buni.
Călăria pentru toți – cd. 63
Dresajul unui călăreț priceput, blând și cu mână ușoară, poate înlătura aceste defecte și calul să dea, la dresaj și la obstacole, într-un timp relativ scurt, satisfacții dintre cele mai strălucite, care de la nicio altă rasă de cai nu s-ar putea obține. Pur sângele englez se produce la noi în țară la herghelia de la Cislău și la depozitul de armăsari de la Brebeni.

RASA ANGLO-ARABÂ
Rasa anglo-arabă constituie rezultatul încrucișării calului arab cu cel pursânge englez. Este o rasă foarte răspândită în multe țări și considerată ca o rasă pură, produșii anglo-arabi fiind mult întrebuințați pentru îmbunătățirea cailor comuni.
S-a reușit să se întrupeze în calul anglo-arab constituția, fondul, rezistența, blândețea și, în general, forma capului moștenite de la arab, cu conformația și iuțeala pur sângelui englez.
O reușită varietate de anglo-arab este GHIDRANUL, existent la herghelia de la Rădăuți și depozitele de armăsari de la Dumbrava și Râmnicelu.
Ghidranul este de proveniență ungară, a fost perfecționat la marea herghelie MEZOHEGYES, trăgându-se din armăsarul original arab „Ghidran”, ale cărui însușiri s-au transmis cu o extraordinară putere la toți descendenții săi.
Mai toți ghidranii sunt roibi, adesea cu stea în frunte, sau albi pe bot și cu ușoare pintenogeli la picioare, având talia medie de 1,60 m.
Ghidranul are o osatură puternică, o musculatură admirabilă, spinarea scurtă și crupa lungă, largă și bine îmbrăcată.
De la arab a moștenit blândețea, capul mic, cu privirea inteligentă, precum și portul cozii, care mai ales în mers este ușor arcuită. De la englez a moștenit scheletul și iuțeala, fiind, în același timp sobru și rezistent ca și. Arabul. I
El este un excelent cal de călărie, dând rezultate bune în dresaj, obstacole și concursul complet.

RASA LIPIȚANĂ
Rasa calului lipițan s-a format în secolul al XVI-lea în herghelia Lipița de lângă orașul Triest. Această rasă se linge din încrucișarea reproducătorilor napolitani și spanioli, aduși de foștii împărați ai Austriei, care erau într-un timp și regi ai Spaniei, cu vechiul cal local de Carso, peste care s-a introdus multă infuzie de sânge arab (Siglavy, importat în 1816).
Rasa lipițană are 5 familii cunoscute: Majestoso, Favory (origine spaniolă), Pluto (din Danemarca), Napolitano și Conversano (origine italiană), după numele armăsarilor care au imprimat mai mult caracterele.
Lipițanul are talia la greabăn 1,57–1,67 m, crupa largă și musculoasă, picioarele puternice și uimitor de scurte, spinarea cam lungă și puțin lăsată, greabănul cam șters, gâtul musculos, dar cam gros și capul cam mare în raport cu corpul.
Botul este mai întotdeauna ușor berbecat, fiind o moștenire de la calul napolitan și spaniol.
Lipițanul are un caracter blând, este sobru și rezistent, poartă capul sus și mândru, având în mod natural un mers maiestuos, cu călcătura mult ridicată atât a picioarelor dinainte, cât și a celor dinapoi.
Este un cal frumos atât de ham, cât și pentru călărie. Deși nu se pretează pentru călărie în teren și pe obstacole, răspunde ușor la dresajul de școală înaltă (practicată la Școala spaniolă de dresaj de la Viena).
Culoarea lipițanului este obișnuit vânătă și albă, întâlnindu-se mai rar cea neagră și murgă.
În țara noastră, calul lipițan se găsește la herghelia de la Sâmbăta de Jos, Brebeni, Bale și depozitul de armăsari de la Beclean.

RASA JUMĂTATE SÂNGE ENGLEZ
După cum s-a arătat la începutul acestui capitol, rasa jumătate sânge englez provine din încrucișarea rasei comune, a cărei ascendență nu se cunoaște, cu un pursânge englez.
Cu cât rasa comună va prezenta o conformație și însușiri de caracter mai bune, cu atât produsul ieșit din încrucișarea cu pur sângele se va prezenta în condiții mai satisfăcătoare.
În această rasă se pot găsi cu ușurință cai de călărie excelenți, cu talie destul de înaltă, cu forme frumoase, cu suficient nerv și acțiune, și mai blânzi, mai liniștiți și mai ușor de condus decât caii pursânge.
La noi în țară, cai jumătate sânge se găsesc în unele localități din Ialomița, dar mai ales în Transilvania, Bucovina, Banat și Dobrogea.
În Transilvania și Banat găsim calul jumătate sânge de tipul „Nonius mic”, care poate răspunde mulțumitor cerințelor unui cal de călărie, fiind mai subțire și mai zvelt decât tipul denumit „Nonius mare”, care, fiind mai greoi și mai corpolent, este mai potrivit pentru tracțiune.
Talia calului de tipul Nonius mic este de 1,58–1,62 m. Scheletul puternic, gâtul musculos, spinare și șale bune, picioare ciolănoase, puternice, însă cu unghia uneori sfărâmicioasă, capul cam mare și cu botul mai totdeauna berbecat.
Caracterul acestui cal este blând, temperamentul vioi și energic, iar culoarea predominantă este murgă de diferite nuanțe.
Tot în Transilvania și Banat găsim calul din rasa jumătate sânge de tip „Furioso”, care, ca și calul Nonius, este de proveniență de la herghelia Mazohegyes din Ungaria.
Calul Furioso este bine legat, de culoare obișnuit murgă sau roaibă, cu talia în jurul a 1,60 m, capul uscățiv, șalele și spinarea bune, greabănul bine dezvoltat, pieptul larg și picioarele, în general, solide.
Contrar numelui, este un cal, de obicei, blând, se supune ușor la dresaj și pentru că obține și la obstacole rezultate mulțumitoare, poate fi considerat ca un bun cal de călărie.
„Calul dobrogean” este un cal care aduce foarte mult la înfățișare cu arabul. El este rezistent, vioi și blând, însă are talia mică, uneori chiar sub 1,45 m. Peste această talie se găsesc numai produși ameliorați cu pursânge și cu anglo-arab, printre care se pot totuși găsi și elemente de o excelentă calitate.

CALITĂȚI, MORAVURI ȘI POSIBILITĂȚI DE REMEDIERE
Cunoscând bine și ținând seama de caracteristicile diferitelor rase de cai, este greu de spus care este calul ideal pentru călărie.
Englezul James Fillis, unul dintre cei mai vestiți călăreți și mare dresor, spunea că nu dresează decât caii pur sânge englez, dar tot el recunoștea că și alte rase, chiar cele „jumătate sânge” pot furniza excelenți cai de șa.
Desigur, un călăreț desăvârșit, posesor al măiestriei în echitație, n-ar putea găsi satisfacție maximă nici în dresaj, nici la obstacole și în teren, decât numai cu un cal de rasă pura care, cu ardoarea sa caracteristică, răspunde mai prompt comenzilor și execută cu mai multă generozitate ceea ce i se cere. În funcție de însușirile specifice anumitor rase, caii pentru călărie pot fi selecționați raportând aceste însușiri la cerințele impuse de dresaj, obstacole etc. Deci întrebuințarea calului la o probă sau alta va fi în funcție de caracteristicile rasei din care face el parte.
Astfel, pentru dresajul de înaltă școală, calul lipițan întrunește calitățile necesare celor mai bune rezultate, fiind, ca și arabul, tot atât de recomandat.
Dacă se urmăresc performanțe în concursuri hipice la obstacole, unde se cer nerv, adresă și viteză, calul lipițan trebuie exclus, preferința fiind orientată asupra calului pursânge și jumătate sânge, rase ale căror cai sunt mai în măsură să facă față cu succes unor astfel de cerințe.
Dacă este vorba de un cal în folosul unui călăreț cu pregătire medie, căruia calul trebuie să-i răspundă la cerințe obișnuite, călărețul limitându-se la călărit în teren cu obstacole, nu exagerate, ci variate, dar obișnuite, atunci cel mai potrivit este calul anglo-arab sau jumătate sânge englez, cu un temperament mai docil și mai ușor de condus decât pur sângele englez.
În ce privește conformația și caracterul, subliniem faptul că nu există cal ideal, fără cusur.
Sunt cai care în grajd, când stau pe loc, nu fac impresie prea deosebită; dar când sunt încălecați și intră în acțiune, parcă sunt alții, căpătând cu totul altă înfățișare.
De multe ori un ochi experimentat în echitație a scos de la tracțiune cai care, bine pregătiți, au ajuns în concursuri hipice de nivel ridicat.
Sunt și cai, care, deși în grajd și stând pe loc, par plini de nerv și arătoși, încălecați și în mers nu mai fac aceeași impresie.
Geambașii – vânzătorii, sau mai bine zis intermediarii în vânzările de cai de altădată – foloseau fel de fel de trucuri pentru a-i păcăli pe necunoscători și a-i face să creadă că ceea ce li se prezintă spre cumpărare este tocmai ceea ce le trebuie. De aceea, la alegerea unui cal, asistența și sfatul unui veterinar nu trebuie să lipsească.
Chiar cunoscători și cu veterinarul alături, greșelile în aprecierea caracterului calului și felului lui de compor-1 tare nu sunt excluse. Din păcate, sunt rari vânzătorii care i arată și mărturisesc defectele calului pe care îl vând. Cel ’ mai bine acestea pot fi descoperite și cunoscute numai atunci când se lucrează cu calul.
Unele din defectele de comportare și de caracter pot fi corectate prin dresaj.
Prima impresie pe care o face calul contează foarte mult și dacă în ansamblu părerea nu este satisfăcătoare, atunci trebuie examinate cu mai multă atenție detaliile, și anume:
În primul rând, trebuie observate picioarele calului și, cum se servește de ele la pas, trap și galop, întâi la mână: și apoi încălecat.
Un cal care nu se servește normal și corect de picioare j nu poate fi un cal bun de călărie.
Este de preferat calul mai scurt de picioare sau, cum se spune „aproape de pământ”. Calul cu picioarele prea înalte este mai totdeauna ușor expus la uzură. Un cal îl considerăm aproape de pământ când distanța de la greabăn la extremitatea umărului, punctul de legătură cu antebrațul, este egală cu distanța din acest punct până la copită.
O calitate morală de mare importanță, pe care trebuie să o aibă calul de călărie, este franchețea, adică să nu ezite de a merge mereu înainte.
Un cal, chiar cu unele defecte de conformație, poate deveni acceptabil dacă are tendința spre înainte. Frumusețea nu poate suplini ezitarea mersului înainte.
Problema inteligenței calului este foarte complexă, memoria, însă, este facultatea pe care calul o posedă în cel mai înalt grad. Trebuie să ne adresăm memoriei și să lucrăm asupra ei, pentru a învăța calul să facă ceea ce dorim și să nu facă ceea ce nu voim.
Calului îi este indiferent cine îl încalecă sau cine îl îngrijește, are însă o intuiție, un instinct al raporturilor sale cu omul, datorită cărora își dă perfect seama, ușor, cu cine are a face.
De aceea, trebuie să se arate totdeauna față de cal o atitudine egală, calmă și blândă, dar fermă și energică totodată.
Orice act de nesupunere sau de răutate din partea calului trebuie reprimat cu promptitudine, hotărâre și fermitate.
De asemenea, orice act de supunere, orice răspuns pe care calul îl dă cu bunăvoință, la cerințele noastre, trebuie recompensat imediat.
Atât în reprimare, cât și în recompensă vocea călărețului are mare influență asupra calului.
Privirea omului nu-l impresionează pe cal deloc; putem să ne încruntăm oricât de tare, sau să-l privim oricât de galeș, el rămâne impasibil.
În recompensă, când vocea este asociată cu mângâierea, mai ales pe gât, locul preferat pentru așa ceva, satisfacția calului este vizibil manifestată.
O altă recompensă, mult apreciată, este bucățica de zahăr, de morcov sau chiar de pâine, oferită pe palma perfect întinsă, pentru a evita mușcătura calului, extrem ele periculoasă, mușcătură care nu este datorată, în asemenea caz, răutății, ci dorinței calului de a apuca bucățica râvnită.
Foarte multe defecte de caracter și năravuri ale calului pot fi corectate prin felul în care calul este tratat și prin felul de a ne purta cu el.
Obiceiurile pe care le au unii cai, de a mușca și de a zvârli sunt rezultatul felului brutal pe care îl au unii oameni de a se purta cu ei.
Dacă se intră la cal țipând și amenințând ori lovindu-l, are și el, fără îndoială, o tendință de a se apăra, care îl face să reacționeze cu armele pe care le are, adică cu picioarele și eu gura.
Este bine să se cunoască dacă reacțiile calului nu se datoresc unor suferințe, uneori stări neplăcute în care el se j găsește.
Adeseori calul zvârle și se cocoșează la țesălat, mai ales, când îi sunt atinse părțile mai sensibile, unde îl gâdilă sau chiar îl doare. Dacă în loc de țesală se utilizează i peria, un șomoiog de paie sau o cârpă, reacția nu se mai produce și calul stă liniștit.
Reacțiile calului mai pot fi, de asemenea, și rezultatul spaimei sau al fricii, ca la potcovit, de exemplu; dacă potcovarul lucrează cu multă brutalitate, calul reacționează mai violent. Dacă însă căutăm să-l liniștim el se potolește.
În mod normal calul nu trebuie să aibă frică de om, I ci respect și încredere.
El este un animal care nu știe ce-i gluma și de aceea I trebuie să fim cu mare băgare de seamă față de încercările lui de zburdălnicie, care pot ușor degenera în tendința de a se debarasa de călăreț.
Orice încercare de a zburda nu trebuie prea mult lăsată și trebuie potolită la timp, pentru a nu se transforma în nesupunere.
Calul este un animal capricios și de aceea nu trebuie să avem niciodată încredere absolută și nemărginită în el, căci foarte adesea ne putem trezi cu surprize.
Oricât am ști, de exemplu, despre un cal că nu are; obiceiul să lovească cu piciorul, trebuie să trecem, totuși, pe la spatele lui cu cea mai mare băgare de seamă, căci nu se știe ce i se năzare.
De asemenea, și călare fiind, băgarea de seamă nu trebuie să înceteze niciun moment, căci și calul cel mai cuminte poate fi impresionat cu ușurință de cel mai mic gest și lipsa de băgare de seamă se poate solda cu pierdere de echilibru, de care calul va profita, ca să-și zvârle călărețul de pe spinare. Această posibilitate este marcată de memoria extraordinară a calului, care la prima ocazie, cu motiv sau fără, va căuta să o repete.
Calul are sentimentul întrecerii, al emulației, putând fi ușor stimulat pentru eforturi, calitate care îi este exploatată, mai ales pe terenurile de curse și la diferite competiții și concursuri hipice. Această calitate uneori poate degenera. Caii cu temperament își pot pierde măsura în alergare, mai cu seamă când sunt între alți cai, fapt care poate fi vătămător atât sănătății calului, cât și periculos călărețului.
Călărețului îi revine sarcina să știe când să pună frâna, când trebuie să ceară calului să-și înceteze efortul și să se potolească. La aceasta se ajunge cu judecată, cu tact și răbdare. De altfel, calul cere, în general, multă atenție și seriozitate și numai dacă i le acordăm din plin, putem lucra cu el cu rezultate bune.
Înainte de a vorbi de năravurile cailor, nu putem trece cu vederea unele deprinderi rele ale oamenilor, căci dacă calul poate avea năravuri datorită caracterului său, el poate avea însă adesea năravuri datorate și greșelilor noastre.
Cea mai mare și mai obișnuită dintre greșelile oamenilor este brutalitatea. De multe ori ea se confundă cu energia și cu fermitatea, ceea ce nu este totuna. Se văd adesea călăreți și oameni de grajd lovind caii și strigând la ei fără ca aceștia să fi greșit cu ceva, crezând că astfel îi vor intimida și se vor face mai ascultați prin teroare. Rezultate bune nu sunt atinse aproape niciodată. Caii în loc să devină ascultători, devin sperioși și mai totdeauna la brutalitate reacționează și ei dur.
Așa după cum am mai arătat, nu teama, ci încrederea este sentimentul pe care trebuie să-l aibă calul față de om. Pentru aceasta, în primul rând, se va înlătura brutalitatea, manifestând față de cal blândețe și răbdare, dar aplicându-se, de asemenea, atât pedeapsa cât și recompensa cu energie, fermitate și promptitudine de câte ori este cazul.
Călărețului i se recomandă să facă eforturi ca, prin atenție și observație, pe cât este posibil, să prevină rezistențele calului. Dacă rezistența s-a manifestat însă, răspunsul trebuie dat, de îndată și cu toată energia, pentru a-l domina, a-l face să înțeleagă nevoia supunerii. Numai astfel năravurile sunt combătute și împiedicate să se mai manifeste.
În majoritatea cazurilor prima rezistență a calului este datorită durerii, sperieturii sau vreunei neplăceri oarecare. Dacă îl lăsăm să repete, manifestările lui se transformă în obiceiuri. Vom căuta să determinăm întâi cauza, s-o înlăturăm și apoi să aplicăm remediul.
Ca năravuri mai obișnuite și mai des întâlnite sunt:
Sperietura este năravul datorat unui defect de vedere ori de auz, sau impresionabilității față de ceva nou.
În general, calul este bănuitor față de nou și necunoscut pentru el, de aceea sperietura se întâlnește mai des la caii tineri, caii mai în vârstă fiind mai puțin sperioși.
Cu răbdare și tact calul poate fi deprins cu noutatea; vorba bună și mângâierea îl fac să capete încredere.
Orice gest, cât de mic, de brutalitate din partea noastră nu face decât să strice, pentru că suferința cauzată prin brutalitate este asociată, mai totdeauna, de către cal cu motivul care i-a provocat sperietura.
Zvârlitura sau lovirea cu piciorul sau mușcătura este utilizată, mai ales când calul este în grajd, ca mijloc de apărare fie că este prea sensibil la țesălat, fie că este impresionat când se intră la el brusc și fără veste.
Dacă în loc de țesală se întrebuințează un șomoiog de paie, iar când se intră la cal în grajd i se vorbește și se caută să i se câștige încrederea, zvârliturile, în aceste împrejurări, pot fi evitate.
La un cal, mai ales când este sensibil și impresionabil, se va intra întotdeauna cu băgare de seamă, vorbindu-i-se și mângâindu-l.
Mușcătura calului este periculoasă. Calul nu taie cu dinții, dar de unde apucă nu se lasă până nu rupe.
Chiar la un cal cuminte se va intra cu băgare de seamă, dar în niciun caz să nu-i lăsăm impresia că intrăm la el cu frică.
Câteodată unii cai zvârlă și aruncă cu picioarele dinapoi și când sunt încălecați. Aceasta se întâmplă, mai ales, i când sunt înțepați cu pintenii.
Caii care au intenția să zvârle lasă de obicei capul în jos și ciulesc urechile. Remediul constă în a-i ridica capul sus și a-l împinge înainte prin toate mijloacele.
În orice caz, întrebuințarea pintenilor se face numai cu lovituri scurte, pentru a evita rănirea calului.
Lansadele sau săriturile de berbec nu sunt periculoase când sunt făcute înainte. Când sunt efectuate însă lateral sau pe loc, călărețul foarte adesea este aruncat jos.
Remediul este numai ridicarea capului calului sus și punerea înainte cu toată energia, întrebuințându-se în același timp și vorba pentru a-l liniști.
Trotinatul. De multe ori unii cai în loc să meargă la pas întins și liniștit, merg într-un trap mărunt și țăcănit, parcă ar merge pe loc. Acest defect se întâlnește la caii mai iuți și mai nervoși, când sunt reținuți de călăreți, precum și la unii cai care sunt înapoia fierului. Trotinatul este foarte neplăcut pentru călăreț și obositor pentru cal și cere multă caznă, până ce calul este dezvățat de acest obicei.
Primul lucru care trebuie făcut este să se dea calului încredere, pentru a-și lua sprijin pe zăbăluță. Se slăbesc dârlogii și este lăsat să întindă gâtul, fiind calmat în același timp cu vorba până merge la pasul liniștit și deschis, după care trebuie mângâiat pe gât și pe coamă. Gambele se țin aproape, dar acțiunea lor trebuie dozată și întrebuințată cu mare băgare de seamă.
Dacă calul reîncepe trotinatul, trebuie să repetăm mereu cele arătate mai sus și cu răbdare, iar pe măsură ce își ia sprijin pe zăbăluță, va părăsi acest obicei.
Caii care bat din cap. Acest nărav îl au toți caii care nu se împacă cu zăbăluță și care prin acest mijloc caută să scape de jena pe care o simt. Mai întâi se va schimba zăbăluță. Dacă obiceiul nu a dispărut, atunci în momentul când animalul bate din cap, călărețul îl va lovi de jos în sus cu dârlogii, făcându-l să simtă această lovitură în gură. Repetând-o de mai multe ori, calul va lăsa acest nărav.
Pentru remedierea bătăii din cap se recomandă și martingala. Rezistența pe care călărețul o opune, folosind-o când calul ridică capul, este mai mare.
Martingala se întrebuințează și la caii care sunt prea tari în gură și trag, fiind mai ușor întorși la dreapta sau la stânga.
Întrebuințarea martingalei este însă un artificiu, nu un dresaj. Gura calului trebuie lucrată prin flexiuni și prin împingere cu gambele, așa ca să nu tragă și să nu se ferească de zăbăluță, ci din contra, să caute sprijinul fierului cu toată încrederea.
Ccibmreci sau ridicarea calului pe picioarele dinapoi poate fi și un nărav, dar și o figură de dresaj, pe care calul o face la cerința călărețului. Cabrarea efectuată de cal din nărav sau din tendință de rezistență este foarte periculoasă. De obicei caii recurg la cabrare când se feresc de acțiunea zăbalei, de aceea în momentul respectiv el trebuie lăsat complet liber în gură, orice scurtare a dârlogilor nefăcând decât să favorizeze cabrarea.
Pentru aceasta, călărețul este mai bine să se țină de coama calului cu o mână, de colanul de la presen (dacă calul are presen) sau chiar de gâtul calului.
De îndată ce calul revine cu picioarele la pământ, călărețul va căuta prin toate mijloacele să-l împingă înainte sau să-l întoarcă scurt spre o parte sau spre alta, pentru ca astfel să-l împiedice de a lua sprijin prea puternic pe picioarele dinapoi și să-l dezechilibreze.
Cabrarea repetată este foarte periculoasă, căci dacă calul își pierde echilibrul și cade pe spate sau într-o parte, prinderea călărețului sub greutatea calului poate fi fatală. Ea poate fi prevenită printr-o atenție deosebită, prin pornirea calului înainte cu toată energia, la cea mai mică intenție de cabrare.
Uneori caii pot să cabreze și din cauza unei jene la șale, neputând suferi o greutate pe spinare. Asemenea cai nu sunt buni pentru călărie, ci doar pentru ham.
Ambalarea este o goană a calului care nu mai poate fi stăpânit.
Caii care se ambalează sau „își iau vânt”, după cum se mai spune în limbaj popular, sunt foarte periculoși. De obicei se ambalează caii foarte fricoși. O spaimă sau o durere mai mare poate provoca ambalarea. O explozie, o detunătură apropiată de armă, zgomotul unui motor sau eșapament de automobil, zgomotul unui avion care zboară prea jos, apariția unui tren, o rănire sau o lovitură prea brutală pot da naștere la ambalare, precum și vederea unei fiare sălbatice sau numai chiar mirosul degajat de aceasta.
Calul ambalat parcă nu mai vede, nu mai aude nimic și aleargă până nu mai poate. Strigătele de desperare ale călărețului pe care le-ar auzi nu fac decât să-l ambaleze și mai mult. Uneori, totuși, dacă se intervine cu vorbe liniștitoare, calul mai poate fi domolit, iar un obstacol întâlnit în cale, dacă nu este prea înnebunit ca să se izbească de el, îl mai poate opri.
Sunt unii cai care se ambalează mergând numai într-un galop ceva mai mare sau chiar din trap, mărindu-și din ce în ce viteza. De regulă aceasta se întâmplă cu caii iuți și mai dificili la gură, fie că se contractează pe zăbală, înțepenindu-și fălcile, fie punându-se în urma zăbalei, pentru a scăpa de acțiunea ei. Asemenea cai trag capul în piept sau ridică nasul în vânt. O tragere continuă în gura calului nu face decât s-o înțepenească și mai tare. Slăbind însă și strângând dârlogii și ferăstruind gura calului prin acțiuni diagonale, vom schimba poziția capului, aducându-l, pe cât posibil, în poziția care trebuie. Întrebuințând și o voce domoală, pentru a-l potoli, ne vom strădui să schimbăm direcția, punându-l în cercuri pe care vom căuta să le micșorăm din ce în ce mai mult. În felul acesta calul va fi forțat să-și încetinească mersul, ajungând în pas. Îl vom mângâia și îl vom face să flexioneze, căutând astfel să-l decontractăm, pentru ca să-și recapete încrederea și sprijinul pe zăbală.
De altfel, totdeauna, după orice manifestare de rezistență a calului, de îndată ce a fost învinsă, se va cere decontractarea gurii, punând calul să flexioneze. Numai așa calul va rămâne convins că trebuie să se supună călărețului.
În toate cazurile în care, cu toate eforturile făcute, călărețul simte că puterile îl lasă, că nu s-ar mai putea ține pe cal, iar calul nu mai poate fi stăpânit, mai bine să se lase ușor desprins de cal decât să se cramponeze și să se înțepenească.
În cazul unei căzături fără urmări, călărețul va face toate sforțările să reîncalece, pentru a nu lăsa calului impresia că poate scăpa de călăreț dacă îl aruncă jos, și pentru a-și recăpăta încrederea și să nu rămână cu frica de căzătură și de obstacol.
Aproape toate năravurile caii le arată când au stat prea mult neîncălecați sau în grajd în nemișcare. Scoși afară, le vine pofta să sară și să zburde, ceea ce, de altfel, este normal. Dacă li se lasă libertate completă, să repete și să amplifice primele încercări de zburdălnicie, ele degenerează ușor în rezistențe serioase și încercări de a scăpa de călăreț, care se arată prin lansade, zvârlituri, cabrări ori ambalare.
De aceea, nu este bine să se încalece dintr-o dată un cal care nu a fost de mult încălecat și scos din grajd, ci se recomandă întâi să fie dat la coardă și pe o mână și pe alta, circa 15–20 minute și apoi încălecat. În acest fel, calul se destinde, se deprinde cu supunerea și foarte rare sunt cazurile în care el mai oferă călărețului surprize neplăcute.

PARTEA a II-a
ECHIPAMENTUL CĂLĂREȚULUI ȘI HARNAȘAMENTUL CALULUI

ECHIPAMENTUL CĂLĂREȚULUI
Ca și alte sporturi, călăria cere și ea o anumită îmbrăcăminte, aceasta nefiind un lux, ci o necesitate.
Îmbrăcămintea pentru călărie trebuie să-i ofere călărețului în afară de un aspect plăcut, în primul rând, comoditate în mișcări, în contactul lui cu calul, trebuind, totodată, să fie potrivită cu acest sport, adică: corectă, decentă, îngrijită și sobră.
Articolul important din îmbrăcămintea de călărie îl constituie pantalonii; ei trebuie să fie bine confecționați altfel jenează sau chiar provoacă rosături, sustrăgând atenția călărețului de la lucruri mai însemnate.
Pantalonii de călărie sunt, în general, mai strimți de la genunchi în jos și au forma pulpei. Pentru aceasta se fac, de obicei, despicați, încheiați cu nasturi sau șireturi, putând a fi strânși după forma pulpei pentru a nu se ridica..
Materialul din care se confecționează pantalonii va fi trainic, nu prea gros și nici prea subțire, pentru vară poate fi chiar din doc. Trăinicia materialului o impune faptul că partea cuprinsă între genunchi este expusă frecării cu șaua, din care cauză pentru prevenirea uzajului se pun totdeauna pe partea dinăuntru, în dreptul genunchilor, bazoane din piele sau din stofă.
Culoarea materialului din care se fac pantalonii nu are importanță prea mare, totuși culorile cele mai potrivite sunt gri și bej.
Al doilea capitol important este încălțămintea. Cea mai bună și recomandabilă încălțăminte pentru călărie este cizma, toate celelalte nu au decât dezavantaje.
Cele mai bune cizme sunt cele din piele. De obicei pentru partea de jos se utilizează boxul, iar pentru cea de sus o piele mai tare sau dublată, pentru a-și păstra forma cilindrică. Se pot folosi și cizme din material plastic sau din cauciuc.
Culoarea cizmei este o chestiune de gust: neagră sau maro. Totuși, culoarea neagră o considerăm mai potrivită, fiind mai sobră și se potrivește cu orice culoare de pantaloni.
Cizmele din piele trebuie să fie făcute comode și nu prea înalte, ca să nu jeneze la îndoirea genunchiului. Ștaiful de la călcâi se face ceva mai înalt de gleznă pentru ca în acest loc cizma să fie mai largă, astfel incit să se poată pune și mai ales scoate ușor de către călăreț, fără ajutor.
Câteodată în călărie se folosește și pantalonul lung obișnuit, însă trebuie anume croit. În sus li se lasă lărgimea lor, iar în jos se iau după forma pulpei, ca să nu facă cute. Sub talpă, înaintea călcâiului, se pune un șiret de elastic, spre a-l împiedica să se ridice.
Bazoanele sunt tot atât de necesare și la acești pantaloni călărețul putând purta ghete sau pantofi obișnuiți în loc de cizme.
Pentru partea superioară se recomandă haina de culoare închisă, maro sau gri, culoarea neagră având dezavantajul că se cunoaște prea repede praful.
În concursurile hipice se poartă haine roșii sau albastre, cu guler de catifea neagră sau albastră.
Haina de călărie se face cu poalele mai lungi, așa ca să acopere cam două treimi din coapsă, și despicată mult la spate, spre a se putea desface de o parte și de alta.
Reverele sunt mai mici și încheiate mai sus decât la ’haina de stradă, astfel incit nasturii să nu coboare mai jos de talie, pentru ca ea să se poată ușor desface când călărețul stă călare. Încheiatul hainei mai sus, pe timp rece, apără pieptul de curent mai ales când deplasarea se face într-un ritm vioi, la trap sau la galop. Se poartă, de asemenea, o cravată de tip sport, albă sau neagră sau în loc de cravată, se poate purta o eșarfă albă, crem, galbenă sau de altă culoare vie, simplă sau având ca desene capete de cal, cravașe ori potcoave. Eșarfa trebuie înnodată într-un fel anumit și prinsă cu agrafă.
Când timpul este mai cald, se poate merge în cămașă, descheiată la guler, și cu capul descoperit. Când se îmbracă haina, pe cap se poartă șapcă, caschetă (bombă) de catifea.
Portul mănușilor nu este un lux. Ele apără mâinile de rosături și de murdărie, ajutând, în același timp, la o aderență bună cu dârlogii. Mănușile de călărie trebuie să fie făcute dintr-o piele rezistentă, căci se uzează foarte mult, mai ales din cauza transpirației. Uneori vara se poartă mănuși numai cu palma din piele, iar restul din bumbac împletit.
Pentru femeile care practică sportul călăriei, echipamentul este același ca și pentru bărbați, cu păstrarea, bineînțeles, a unui aspect mai feminin și cu recomandarea ca atunci când se merge cu capul descoperit să se poarte un fileu sau părul să fie bine strâns la spate, pentru a nu se desface în timpul mersului. Părul în dezordine, în afară că prezintă un aspect urât, fluturând în fața ochilor, poate stânjeni vederea și provoca dificultăți în conducerea calului.

HARNAȘAMENTUL CALULUI
Echipamentul calului se numește harnașament și se compune din două articole principale cu accesoriile lor: șaua și frâul.
Șaua (fig. 7) este formată dintr-un schelet sau țest, compus din două arcade, numite și oblâncuri, care leagă între ele două tălpice de lemn. Pe deasupra se îmbracă cu piele, de obicei, de porc, fiind mai rezistentă, iar pe dedesubt se îmbracă cu piele mai subțire, făcându-se niște pernițe umplute cu lână și păr și cu un șanț între ele, ca să nu se bată calul în spinare.
Atât pe o parte, cât și pe cealaltă, șaua are aripi din piele, care învelesc calul pe ambele flancuri (pulpane).
Locul unde se face legătura aripilor cu scheletul șeii, ceva mai în față, pe fiecare parte se află câte o clamă (lacăt) de care se prind trăgătorile, de piele groasă și tare, late cam de trei centimetri, care țin scările din metal, în care călărețul își pune laba piciorului.

Fig. 7. Șaua și părțile ei componente.

Aceste lacăte trebuie să fie astfel confecționate incit la cea mai ușoară smucitură înapoi, trăgătoarea, cu scară cu tot, să se desprindă de șa, pentru ca la un eventual accident, călărețul să nu rămână atârnat cu piciorul în scară.
Sub aripile mari, din piele, se găsesc altele mai mici, aderente direct pe corpul calului, care au fiecare niște curele cu găuri, de care se prinde chinga, făcută din sfoară foarte rezistentă, din pânză de asemenea rezistentă sau din piele.
Uneori la unele șei se întrebuințează și presenul – o curea pusă în jurul gâtului calului și prinsă de șa la partea de sus prin două cheutori, iar partea de jos, o altă curea, trecută printre picioarele calului, se prinde de chingă sub burtă.
Presenul se poartă și de frumusețe, uneori fiind vopsit în culoare contrastantă cu calul; adevăratul lui rost este să împiedice șaua să fugă înapoi la caii care au burtă de ogar.
Sub șa se pune totdeauna o bucată de postav gros, de pâslă sau de flanelă groasă, numită teltie. În lipsă de teltie, se poate pune și o pătură. Teltia sau pătura apără calul de rosături. În general, teltiile au forma șeii, dar pot avea și o formă dreptunghiulară fiind ceva mai mare decât șaua.


ZABALĂ
Fig. 9. Frâu complet.
Frâul este de două feluri: frâul simplu (fig. 8) numai cu zăbăluță și frâul complet (fig. 9).
Frâul cu zăbăluță se compune dintr-o curea lată, cam de două degete, care trece peste ceafa calului și se numește cejar. Această curea se prelungește în jos, despărțindu-se în două pe ambele părți ale capului, denumite țălcele, care se lasă în jos pe fălci până la gură, unde e prind de zăbăluță. O altă curea mai subțire trece pe sub gât, se numește gâtar și este prinsă într-o cataramă, împiedicând astfel frâul să iasă de pe cap. Pe frunte, prin fața urechilor trece o curea numită fruntar, ea împiedică frâul să fugă spre spate.
Pe sub cefar și fmcele, unele frâie au o curea mai subțire de care se prinde alta mai lată, care trece prinprejurul botului calului: acesta este hotarul. Nu toate frâiele au botar. La caii care au botul berbecat este însă mai bine să se poarte botar.
După cum am mai spus, de fălcele se prinde zăbăluță care stă în gura calului. Ea este formată din două bare de fier cam de grosimea unui deget (altele mai subțiri), îmbucate una în alta cu o articulație; la capete au câte un inel de care se prind fălcelele. La caii mai slabi în gură și mai sensibili se pune o zăbăluță mai groasă; la caii mai tari în gură se pune una mai subțire.
Inelele zăbăluței se fac de diferite forme. De ele se prind dârlogii formați din două curele late cam de doi centimetri și jumătate și lungi cam de un metru jumătate, prinse între ele printr-o mică cataramă, dârlogi pe care călărețul îi ține în mână și cu care conduce calul.
Frâul complet (vezi fig. 9) este un frâu și cu zăbala și cu zăbăluță. La frâul complet fălcelele se prind de zăbală, iar pentru zăbăluță sunt alte fălcele, fără gâtar, care trec pe sub cefar.
Zăbala se compune din două bare subțiri, laterale, de fier, care se mai numesc și ramuri; ele au la capete câte un inel și sunt unite printr-o bară mai groasă, arcuită la mijloc pentru jocul limbii.
De partea de jos a barelor laterale sau a ramurilor sunt două inele de care se prind dârlogii zăbalei, care sunt tot atât de lungi ca și dârlogii zăbăluței. În timp ce zăbăluța are în gura calului o triplă acțiune, adică dinainte înapoi, lateral și în sus, zăbala are acțiune numai dinainte înapoi și cu tendința de a trage capul calului în jos. Zăbala se întrebuințează de călăreț numai după ce a căpătat mai multă experiență. Altfel poate avea rezultate contrare, strivind gura calului și dezechilibrându-l atât de mult, încât cu greu se mai poate redresa.
Sunt și unele zăbale drepte, fără locul limbii, care se folosesc la caii cu gura mai rigidă.
Mai este un fel de zăbală, care servește și ca zăbală și ca zăbăluță, bara din gura calului fiind articulată la mijloc, ca și la zăbăluță. Asemenea zăbală poartă numele de pelem, după numele celui care a conceput-o, care se numea Pelham. Ea are o acțiune mult mai ușoară și mult mai fină în gura calului decât zăbala obișnuită.
Struna – un lănțișor care trece pe dedesubtul buzei de jos a calului, se prinde în niște cârlige aflate la inelele de sus ale barelor laterale – întărește acțiunea zăbalei.
La frâul complet, atât dârlogii zăbalei, cât și dârlogii zăbăluței se fac mai înguști, pentru a putea fi mai ușor ținuți în mână, fiind patru în loc de doi.
Întreg harnașamentul trebuie îngrijit cu toată atenția. Atât șaua, cât și frâul trebuie curățate după ce sunt scoase de pe cal, iar zăbalele bine șterse, altfel ruginesc.
Din când în când, zăbalele și scările se freacă cu praf, cenușă sau altă soluție de frecat metale, iar frâul, trăgătorile și șaua se ung cu unsoare de piele, după ce în prealabil au fost spălate cu apă caldă și săpun special.
Șaua și frâul se pot da cu ceară, ca să lucească, nu însă și dârlogii, pentru ca să nu alunece printre degete. Mai trebuie de reținut că harnașamentul, ca orice produs din piele, nu trebuie uscat la soare.

PUNEREA ȘEII ȘI FRÂULUI
Călărețul începător trebuie să încalece pe o șa veche și pe un cal mai bătrân. Șaua nouă este prea lucioasa, prea tare, călărețul putând ușor aluneca, pe câtă vreme o șa mai de mult întrebuințată, care și-a luat oarecum forma șezutei, este, după cum se spune, mai chilotată, este mai suplă, mai aderentă, iar călărețul are mai multă stabilitate.
În ceea ce privește calul, este preferabil bineînțeles, cel fără năravuri, cuminte și liniștit, calități care se găsesc, mai degrabă, la un cal mai în vârstă, căci și la cal, ca și la alte animale, cu înaintarea vârstei scade ardoarea, iar temperamentul se domolește.
Călărețul nu trebuie să prindă frică, de aceea, până capătă stabilitate, până se leagă ou calul, cum se zice, trebuie să evite caii nervoși și zburdalnici. În asemenea împrejurări, pe cât posibil, vor fi evitați armăsarii, chiar cei cuminți și cu reputație bună, căci, totuși, pot fi ușor irascibili, de asemenea, și iepele în perioada căldurilor, timp în care sunt mai nervoase. Pentru aceste motive, la școlile de călărie și la manejele bine organizate, nu se folosesc armăsarii și nici iepele, ci numai caii.
Pentru un călăreț începător este bun calul cu dresajul elementar și dacă se poate nu un pursânge englez. Calul cu dresajul înaintat și calul pursânge sunt prea sensibili și au reacții prea prompte și prea puternice.
Statura și greutatea călărețului vor fi și ele corelate cu cele ale calului.
Este bine ca greutatea pe care calul o are de purtat în spinare să nu fie mai mare decât un sfert din greutatea sa.
Înainte de a lua șaua și frâul de la locul lor, recomandăm ștergerea lor bine de praf cu o cârpă. Scările trebuie ridicate, ca să nu se balanseze, chinga se prinde de cheutorile din dreapta, iar capătul ei liber se dă peste șa. Intrurea la cal se face încet, fără mișcări bruște, ca să nu se sperie, dar ferm și fără timiditate, pentru a nu-i crea impresia că ne-am teme de el. De obicei se vorbește cu el, spunându-i cuvinte de alintare, cu glas domol, pentru a-i da încredere. Întâi se pune șaua, apoi frâul. Dacă calul este în boxă și fără căpăstru, se pune întâi frâul.
Unii pun șaua odată cu teltia, totuși este mai bine să se pună întâi teltia, dacă nu este fixată de șa. Pentru aceasta, se vine pe partea stângă a calului, se ridică teltia și se pune ușor pe spinare, lunecând dinspre greabăn spre șale, în direcția părului, căci dacă vreun păr este dat peste cap, calul este expus rosăturilor pe spinare.
Se observă ca teltia să atârne egal de o parte și de alta, apoi șaua se pune peste teltie, supraveghind ca ea să nu fie nici prea înainte, nici prea înapoi. Se aduce apoi chinga pe sub burtă și se prinde în cheutorile de sub aripa stingă a șeii, strângându-se încet și progresiv din gaură în gaură, cât se poate, astfel ca atunci când este strânsă să poată intra cu greu degetele mâinii între ea și cal.
Chinga trebuie strânsă bine, dar nu prea tare, fiind preferabil să se strângă complet după încălecare.
O chingă strânsă prea tare supără calul care reacționează fie mergând cocoșat, fie încercând să zvârle, fie mergând într-un pas țăcănit, manifestând, în orice caz, o stare de nervozitate.
Frâul se pune tot pe partea stângă a calului.
Se trec mai întâi dârlogii peste capul calului, apoi i se scoate căpăstrul de grajd cu mina stingă, după care, introducându-se fiarele în gură, se trage frâul pe capul calului, trecându-se cefarul peste urechi, după care se prinde gâtarul, care nu trebuie să fie prea strâns, ci numai atât cât să împiedice ieșirea frâului de pe capul calului.
Zăbalele vor fi potrivite în gură, nici prea largi, nici prea strânse, așa ca să nu se facă niciun fel de crețuri la comisuri (încheieturile buzelor). La frâul complet, zăbăluța cade în urma zăbalei (fig. 10).
Se va observa ca nicio curea să nu fie răsucită, toate trebuind să fie cu fața, adică cu partea netedă în afară.
După aceasta, se pune struna (lănțișorul), când se poartă frâul complet, care nu trebuie să fie prea strânsă, deoarece provoacă calului dureri, care persistă chiar și după scoaterea fierului din gură, uneori chiar câteva zile, dureri care îi dau o stare nervoasă și îl fac, fără voia lui, să nu răspundă cum trebuie la ceea ce i se cere.

După terminarea punerii frâului, calul este întors cu capul spre linia grajdului, i se face toaleta, ștergându-i-se ochii și nările. Dacă nu are coama tăiată și are moț în frunte, i se așază moțul.
Calul se verifică de jur împrejur Punerea corectă a frâului.
Ștergându-se de noroi sau orice altă murdărie, pe la coate, genunchi etc. Și i se înlătură eventualele fire de paie aflate în coamă sau coadă.
De asemenea, se curăță copitele (de paie, pământ etc.) nu numai pentru curățenie și estetică, ci și pentru a nu jena calul în mers.
Scoaterea calului din grajd murdar și în dezordine constituie o notă defavorabilă călărețului.
Călărețul trece apoi pe partea stângă a calului, dă lărgii zăbăluței peste cap, lăsând dârlogii zăbalei să rămână peste gâtul calului spre înapoi; apoi, cu mâna dreaptă ia dârlogul sting al zăbăluței, ținând în mâna stângă capătul dârlogilor zăbăluței, și astfel iese cu calul la pas și liniștit din grajd.



PARTEA a III-a
CONDUCEREA CALULUI

CĂLĂRIA LA COARDĂ
Primele lecții pentru începătorul care nu a încălecat niciodată trebuie să aibă loc la coardă și pe o șa care să permită călărețului să se țină cu mina de arcada din față, fiind bine să nu țină dârlogii până nu capătă oarecare echilibru și legătură cu calul (fig. 11).
Aceasta este necesar, deoarece călărețul, neputându-se ține solid cu șezuta în șa, caută sprijin în mâini și indirect în gura calului, rămânând cu acest defect.
De asemenea, nu este bun obiceiul unor antrenori, instructori de călărie de a cere începătorului, chiar din primele lecții, să meargă fără scări, cerință necesară, dar numai după ce călărețul a prins oarecare echilibru. Ele oferă călărețului mai multă siguranță și încredere, calități foarte importante, mai ales că, pe cât posibil, trebuie evitate

Fig. 11. Poziția corectă a călărețului începător.
Căzăturile de pe cal. Acesta fiind și motivul pentru care călăreților începători li se recomandă să încalece numai pe cai cuminți și liniștiți și niciodată pe cei nervoși și zburdalnici.
Mai înainte de a începe călăria la coardă este recomandabilă purtarea de către instructor a calului, cu călărețul; începător, la mină, la pas prin tot manejul.
Coarda este o frânghie obișnuită, lungă de 7–8 m, care se leagă cu un capăt de inelul zăbăluței.
Odată urcat pe cal, pentru lucrul la coardă, călărețul j își ia poziția cuvenită, iar calul este pornit în cerc, la pas, j capătul liber al corzii fiind ținut de instructor.
Se efectuează două-trei tururi la pas, întâi pe mina 1 stingă, apoi pe cealaltă, fără să se ceară călărețului să acționeze cu mâinile și pulpele. La fel se parcurg câteva tururi în trap, călărețul ținându-se de arcada dinainte a șeii. 
În călărie sunt cunoscute două feluri de trap: trapul bătut, care se mai numește și trap de manej sau așezat, și trapul săltat.
La trapul bătut nu se părăsește șaua, călărețul fiind în contact permanent cu aceasta în ritmul de mers al calului, având ca sprijin genunchii și șezuta.
Trapul bătut este mai obositor, dar absolut necesar, mai ales începătorilor, pentru a căpăta echilibrul și legătura cu calul.
Când se începe trapul, de îndată ce călărețul dă semn de oboseală, se trece la pas, de aceea prima ședință este bine să se limiteze la un sfert de oră, maximum 20 de minute.
În ședința a doua se vor face mai multe tururi de trap decât de pas.
După câteva lecții de pas și trap, după ce călărețul capătă o oarecare încredere și stabilitate pe cal, se trece la galop. La acest fel de deplasare se va recomanda călărețului să nu se lase aruncat din șa, ci să se lase greu, frecând șaua dinapoi înainte și urmărind mișcarea calului.
Se va permite călărețului să se țină cu o mână de arcada dinainte și cu cealaltă de arcada dinapoi pentru a nu pierde contactul cu șaua în timpul galopului.
Astfel se vor face mai multe tururi de galop, când pe o mână, când pe cealaltă, călărețul ținându-se de arcadă mai apoi numai cu o singură mină, cealaltă rămânând liberă. Când călărețul capătă o stabilitate mai mare pe șa, fără să se țină de arcadă, i se vor da dârlogii. Din acest moment, al preluării dârlogilor, călărețul va începe să-și întrebuințeze mâinile și pulpele, învățând cum să pornească și să oprească calul la pas, trap și galop.
Bineînțeles, se va începe cu pasul. Calul se oprește pe loc, iar cel care ține coarda o va lăsa mai lungă, chiar complet lungă. Călărețul își potrivește întâi dârlogii, astfel încât să simtă contactul ușor cu gura calului, acționează deopotrivă cu pulpele, dar nu prea tare, cedând dârlogii progresiv, prin flexiunea încheieturii mâinilor și slăbirea degetelor, până ce calul pornește la pas.
Dacă calul nu pornește, înseamnă că sau dârlogii nuiu rost eliberați suficient, și calul mai întâlnește încă rezistența lor, sau el este leneș. În această ultimă situație se acționează mai insistent cu gambele contractând pulpele, la nevoie chiar cu călcâiele, liberându-se dârlogii, până ce calul pornește. După câțiva pași, se scurtează dârlogii, tot prin îndoirea încheieturii mâinilor spre corp, de astă dată strângând degetele și slăbind presiunea pulpelor păstrându-le în contact cu flancurile calului, în dreptul chingii. Calul se oprește pentru că nu primește niciun impuls, iar pe de altă parte întâlnește rezistența fierului. Calul nu trebuie să dea înapoi, dacă o face, călărețul îl va împinge înainte, căutând să-l oprească din nou corect.
Se va trece apoi la porniri la trap și la opriri din trap.
Pentru aceste porniri și opriri, acțiunea pulpelor și u dârlogilor trebuie să fie ceva mai pronunțată.
Dacă trapul merge bine, calul fiind pornit și oprit ușor și pe o mână și pe cealaltă, se va trece la galop.
Călărețul începător pornește la galop în felul următor: plasează capul calului puțin spre stânga sau spre dreapta, după piciorul pe care dorește să facă galopul. De exemplu, dacă va galopa pe piciorul stâng, plasează capul calului spre dreapta cu o ușoară scurtare a dârlogului drept. Impulsia o dă cu pulpele, apăsând pulpa dreaptă ceva înapoia chingii, iar cea stângă pe chingă. Pentru a galopa pe piciorul drept se acționează invers ca pentru stângul.
Pentru oprirea calului din galop, călărețul se va lăsa mai greu în șa, cu pulpele apropiate, fără a acționa însă prea mult cu ele, și va scurta dârlogii progresiv și ceva mai ferm decât la pas și la trap. Calul își va încetini mersul, trecând pentru câteva momente în trap, apoi în pas, și după aceea se va opri. Efectuând în felul acesta câteva tururi și pe o mină și pe cealaltă, cu porniri și opriri, călărețul va reuși să pornească calul în galop și să-l oprească când vrea.
Dacă pornirile și opririle din pas, trap și galop reușesc, acesta este esențialul, atunci înseamnă că începătorul a prins curaj și încredere, puțind să meargă, de acum înainte, în deplină libertate chiar și fără coardă.
În tot timpul lecțiilor antrenorul are ’datoria permanentă să supravegheze și să corecteze poziția călărețului, pentru a evita sau înlătura o poziție defectuoasă, căci pe măsură ce trece timpul, greșelile sunt mai greu de corectat.

CĂLĂRIA LA MANEJ
Începerea călăriei se face numai la manej, locul unde se pregătește calul, cât și călărețul, pentru a putea merge apoi afară, în teren.
În manej se obține stabilitatea poziției călare, se prinde legătura cu calul, se capătă suplețe și echilibru, iar calul își primește sau își împrospătează dresajul.
Manejurile sunt acoperite sau neacoperite, deschise; manejul deschis are dezavantajul că nu poate fi întrebuințat decât pe timp frumos, neputându-se călări când plouă sau iarna, când ninge ori este vreme urâtă.
În manej, când calul merge cu partea stângă spre centrul lui se zice că merge pe mina stingă, iar când merge cu partea dreaptă spre centru, se spune că merge pe mina dreaptă.
Intrarea cu calul în manej se execută perpendicular pe latura opusă, iar acolo se face pe mina stingă, pentru ca astfel călărețul sau omul de grajd care duce calul și care trebuie să țină pe stingă calului să aibă loc de mers.

Fig. 12. Conducerea calului.
Calul se conduce de la înălțimea umărului stâng, ținând dârlogii cu mâna dreaptă, separați prin degetul index, la circa 10 cm de gura calului (fig. 12).
Se merge astfel cu calul la pas de jur-împrejurul manejului pe porțiunea numită pistă. Partea de lângă perete se numește pista exterioară, iar cea dinspre centrul manejului – pista interioară. Dacă mai sunt cai în manej, începătorii merg numai pe pista interioară.
Înainte de a începe activitatea propriu-zisă se recomandă să se efectueze cu calul la mină două-trei tururi de manej la pas, pentru destindere și liniștirea calului înainte de a fi încălecat. După aceasta, el va fi dus spre centrul manejului, oprindu-l drept și cât mai perpendicular pe cele două laturi mari, pentru încălecare.

ÎNCĂLECAREA ȘI DESCĂLECAREA
Încălecarea și descălecarea înainte de încălecare, dârlogii se dau peste capul calului spre înapoi, se controlează chinga, poate mai trebuie strânsă, dar nu complet, asta făcându-se după încălecare. Apoi, scările se lasă jos, ridicate la punerea șeii, și se potrivesc. Potrivirea lor se face, în general, în funcție de lungimea brațelor călărețului, astfel incit scara, împreună cu trăgătoarea, ambele întinse, să ajungă până la o distanță de aproximativ 2–3 degete de subsuoară (fig. 13).

Fig, 13. Ajustarea scărilor.
Pentru că raportul dintre brațe și picioare poate varia de la om ia om, unii având brațele mai lungi, iar alții mai scurte în raport de lungimea picioarelor, sistemul de ajustare al scărilor bazat pe lungimea brațelor este recomandabil pentru o primă ajustare, rămânând ca după ce călărețul s-a așezat pe șa, dacă nu se simte bine în scări, să recurgă la o ajustare definitivă de-a călare.
În manej, la dresaj se încalecă cu scara mai lungă, iar la călăria pe obstacole și în teren cu ea mai scurtă (2–3 găuri).
De asemenea, o lungime potrivită a scărilor se obține și atunci când, după încălecare, lăsând scările și gambele să atârne pe verticală, talpa scării ajunge la nivelul gleznei călărețului.
Pentru încălecare, călărețul se așază pe partea stângă a calului, eu fața spre crupa lui; mângâie ușor calul pe gât și îi vorbește, adresându-i cuvinte liniștitoare, cu voce domoală; ia dârlogii în mina stingă, fără să fie răsuciți, sprijină pumnul pe muchia gâtului calului, la aproximativ un lat de palmă de greabăn, apucă și un smoc de păr din coamă (dacă calul are); ridică piciorul stâng, îndoindu-l din genunchi, iar cu mâna dreaptă ține scara, astfel ca să intre laba piciorului în ea, evitând însă lovirea burții calului eu vârful piciorului.

Fig. 14. Punerea piciorului în scară (a) și încălecarea propriu-zisă (b).
După aceasta, se sprijină cu mâna dreaptă fie de arcada dinaintea șeii, fie de cea dinapoi (cum îi este mai la îndemână călărețului), zvâcnește din piciorul drept, pentru a ajunge cu el în dreptul șeii, și, sprijinindu-se în ambele mâini, trece piciorul drept pe partea cealaltă a calului (fără a-l atinge), trecând în același timp mina dreaptă pe arcada dinainte, dacă a avut-o pe cea dinapoi, și se lasă apoi foarte ușor și liniștit în, șa (fig. 14, a, b).
Pentru descălecare, călărețul se sprijină cu mâinile pe greabăn, scoate piciorul drept din scară, îl trece peste crupă de partea stângă a calului, sprijinindu-se în același timp cu mâna dreaptă pe arcada dinapoi a șeii. După cea pus piciorul drept pe sol îl scoate și pe cel stâng din scară.
O altă modalitate de a descăleca constă în scoaterea ambelor picioare din scări și sprijinind mâinile pe greabăn, se trece apoi piciorul drept peste crupă, pe partea stângă, lăsând corpul să alunece ușor în jos spre sol.
În fine, al treilea fel de a descăleca constă, de asemenea, tot prin scoaterea ambelor picioare din scări, trecerea piciorului drept pe partea stângă a calului, peste greabăn, prin față și, luând sprijin eu mâna dreaptă pe greabăn, călărețul sare încet jos.

Poziția călărețului
Călărețul începător pentru a ajunge să aibă echilibru, stabilitate, suplețe și încredere în forțele proprii, are de luptat cu doi factori importanți, și anume: rigiditatea și frica. Rigiditatea se datorește, în cea mai mare parte, fricii, iar frica este provocată de riscul căderii de pe cal.
Pentru a dobândi asemenea calități călărețul are nevoie de mult exercițiu, de antrenament deci, iar acesta începe prin însușirea corectă a poziției călare (fig. 15).
În poziția călare, șezuta trebuie să fie deopotrivă așezată pe șa și cât mai înainte, pentru a nu sta, după cum se spune, în fundul șeii. Călărețul, la început, trebuie să se supravegheze să-și țină mereu șezuta cât mai în față în șa și, de câte ori simte că-i fuge înapoi, să se tragă cu mâna de arcada dinainte a șeii, atât încât între șezută și arcada dinapoi să fie totdeauna cam un lat de palmă.


Coapsele se așază cât mai pe latul lor și atârnă liber în jos, astfel încât să cuprindă cât mai bine calul. Partea superioară a corpului – trunchiul – este drept, cât mai aproape de verticală, coloana vertebrală în poziție normală, abdomenul supt, pieptul în afară și umerii cât mai înapoi, însă fără exagerare și crispare. Tuturor acestor părți li se păstrează o atitudine normală, naturală, degajată.
Privirea se îndreaptă obișnuit înainte, printre urechile calului. Călărețul trebuie să aibă gâtul liber și neînțepenit, pentru a putea privi în orice parte și pentru a fi atent la tot ce se întâmplă în jurul său.
Brațele atârnă liber în jos prin propria lor greutate. Coatele se țin ușor rezemate pe șolduri, nici prea înainte, nici prea înapoi, căci numai așa antebrațele pot fi libere. Și mobile.
Trebuie combătută mereu tendința, foarte des întâlnită, de a sta eu coatele distanțate mult de trunchi chiar și în timpul mersului. Nu numai că este inestetic, dar este dăunător chiar și pentru cal, căci antebrațele neavând sprijin pe coate, nu au libertatea și mobilitatea necesare, mai mult încă își caută sprijin în dârlogi și implicit în gura calului.
Pumnii se țin cam la un lat de palmă de corp și cam tot atât între ei și deasupra arcadei dinainte a șeii, cu degetele mari totdeauna pe fața dârlogilor, iar celelalte cu unghiile orientate față în față și puțin spre corp.
Articulațiile mâinilor și ale degetelor trebuie să fie mereu suple, să se miște cu cea mai mare libertate și ușurință pentru că jocul acestor articulații, prin dârlogi și zăbală, face legătura dintre călăreț și gura calului.
Genunchii, care constituie un fel de pivot fix, trebuie să stea de-ajuns de lipiți, dar nu prea strânși, pentru ca să nu se contracteze și să lase, în același timp gambelor, toată mobilitatea lor, urmând ca să fie strânși mai tare numai când și cât trebuie.
Gambele trebuie să cadă în mod natural aproape de cal, în regiunea chingii și ceva mai înapoi, lăsând astfel ca trăgătorile scărilor să cadă și ele vertical. Gamba trebuie să fie atât de înapoi, încât călărețul aruncând privirea în jos, spre genunchi, să poată abia zări vârful piciorului. Pentru a se putea întrebuința cât mai bine gambele, vârfurile picioarelor trebuie orientate în afară;. Călcâiele se apasă puțin în jos, fără însă a le înțepeni și numai prin elasticitatea naturală a musculaturii gambei „atât încât să fie ceva mai jos ea vârfurile.
Scara nu trebuie luată exagerat nici prea în vârf, nici prea La călcâi. Locul ei cel mai potrivit este la jumătatea labei piciorului, călărețul netrebuind să ia în scări decât numai un ușor sprijin și să caute sprijinul adevărat în genunchi și în coapse pe lat, cât mai lipite de cal.
Poziția descrisă și ilustrată este așa-numita poziție clasică și s-a dovedit a fi cea mai corectă și mai bună atât pentru călăreț, cât și pentru cal.
Unii călăreți stau, totuși, pe cal mai în fundul șeii, au scara lungă și țin picioarele înainte, iar alții încalecă! cu scara prea scurtă.
Subliniem faptul că menținerea șezutei cât mai înainte în șa creează o mai bună legătură cu calul, fiind în același timp și comodă, după ce călărețul s-a deprins cu ea, iar calului îi oferă posibilitatea să ducă mai cu ușurință greutatea călărețului pe spinare.
Asemenea și pentru cal este mai ușor să ducă povara; când este plasată mai spre greabăn, pe unde trece centrul sau de greutate.
Poziția înapoia șeii îngreuiază partea dinapoi a calului, tocmai unde se află centrul motor și de unde pornește impulsul mișcării. ’.
Cât privește poziția picioarelor, dacă ele sunt prea înainte și se sprijină numai în scări, neglijându-se folosirea genunchilor ca punct de sprijin, atunci la orice mișcare a calului, mai zburdalnică sau mai violentă, călărețul j poate fi zvârlit jos foarte ușor, deoarece în această poziție ’ coapsele nefiind pe lat, și deci găsindu-se depărtate de șa, calul nu este cuprins destul de solid.
La fel se întâmplă când scara este prea scurtă. La orice I smucitură mai puternică ori la așa-numitele sărituri de* berbec, călărețul cu scara prea scurtă poate fi ușor aruncat peste urechile calului.

Ținerea dârlogilor
Felul în care se țin dârlogii depinde, în primul rând, de. Inul pe care îl are calul, simplu sau complet (cu zăbăluță și zăbală).

Fig. 16. Ținerea dârlogilor zăbăluței cu ambele mâini.

Fig. 17. Ținerea dârlogilor zăbăluței într-o singură mână ce separă degetul mic).

Când calul are frâu cu zăbăluță, se ia câte un dârlog în fiecare mână, ținându-l în mina făcută pumn, așa ca sa între fie pe după degetul mic, fie printre degetul mic și inelar, și să iasă printre arătător și degetul mare (fig. Io).
Dârlogii se pot trece dintr-o mână într-alta și ține într-o singură mână, de obicei în stingă. În acest caz, dârlogul drept vine printre inelar și mijlociu, iar capetele dârlogilor trec printre arătător și degetul mare, sau în alt fel, dârlogul drept trece printre arătător și degetul mare, încrucișându-se cu dârlogul sting în podul palmei (fig. 1)
La frâul complet avem doi dârlogi: unul al zăbalei și altul al zăbăluței…
Dârlogii zăbalei se trec pe sub degetele mici, rar cei ai zăbăluței printre degetele mici și inelare. Capătul dârlogilor se lasă să cadă spre umărul stâng al calului, după ce a fost trecut pe sub dârlogii din. Mina stingă. Acest fel de a ține dârlogii permite călărețului să acționeze separat și independent atât cu dârlogii ce vin de la zăbăluță, cât și cu cei ce acționează zăbala (fig. 18).
Dârlogii’ pot fi ținuți mai lung sau mai scurt, după cum se stă pe loc sau se merge într-o alură mai vioaie. Dârlogii zăbăluței trebuie să fie întotdeauna astfel întinși incit să asigure un permanent contact ou gura calului.
Când dorim să acționăm asupra zăbalei apăsăm cu degetele mici, de sus în jos, pe dârlogii zăbalei.
Echilibrul static în care se găsește calul când stă pe loc este rupt și schimbat în mișcare prin jocul combinat al următoarelor elemente: partea dinapoi cea care începe mișcarea, șalele și spinarea o transmit, pai tea dinainte o primește și o amortizează, iar gâtul, împreună cu capul o dirijează.


Fig. 18. Ținerea celor patru dârlogi (ai zăbăluței și ai zăbalei).

Picioarele, în afară de faptul că reprezintă suportul masei corpului, mai joacă, în același timp, și rolul de propulsare a mișcării, de amortizare, lucrând ca niște resorturi prin a căror îndoire și întindere, corpul calului este împins înainte.
Mersul poate fi natural sau artificial, produs al dresajului de înaltă clasă.
Mersurile artificiale sunt: pasajul, piafeul, trapul alungit, galopul în trei picioare, galopul înapoi, ele fiind rezultatul unei munci de lungă durată, rezultat la care nu pot să ajungă decât călăreții desăvârșiți și cu multă experiență.
Aceste mersuri, numite și mersuri de manej sau de înaltă școală, sunt foarte obositoare pentru cal și nu i se cer calului decât doar timp de câteva momente, pentru a-i etala suplețea, calitățile în general și dibăcia călărețului. Ele fac parte din echitația de înaltă clasă și nu intră în sfera lucrării de față care se ocupă numai de echitația elementară și, deci, numai de mersurile naturale, mersuri care desigur pot fi ameliorate, chiar și prin dresajul elementar.
Mersurile naturale ale calului sunt: pasul, trapul și galopul.
Pasul sau mersul la pas reprezintă cea mai înceată deplasare a calului și cel mai puțin obositor, fiind fără reacții, ci mai mult o legănare. Călcătura se face separat cu cele patru picioare, ceea ce face să se audă patru călcături.
Pasul trebuie să fie egal, regulat și cât mai mare, astfel încât piciorul dinapoi să calce cel puțin pe urma celui dinainte, ba chiar să o întreacă.
Trapul este mersul cu iuțeală mijlocie, în care calul pășește succesiv două câte două picioare în diagonal, prin ridicarea și sprijinirea pe sol, adică anteriorul drept cu posteriorul sting și anteriorul stâng cu posteriorul drept.
Din pricina asocierii picioarelor două câte două, la trap se aud două călcături.
Galopul este mersul cel mai rapid al calului. El constă într-o succesiune de salturi, denumite „fuleuri”. Saltul este provocat de strângerea picioarelor dinapoi sub corp și apoi destinderea lor ca niște arcuri.
După aruncarea corpului în sus, picioarele iau contactul cu solul în trei timpi, și anume: întâi unul dintre picioarele dinapoi, apoi celălalt picior dinapoi, concomitent cu diagonalul său dinainte și după acesta celălalt picior dinainte.
Astfel, dacă primul care ia contactul eu solul este piciorul stâng dinapoi, după el ating solul simultan dreptul dinapoi cu stângul dinainte și apoi dreptul dinainte.
Galopul se spune pe piciorul drept sau pe piciorul stâng, după cum ambele picioare drepte sau stingi preced pe celelalte, adică dacă dreptul dinainte și dreptul dinapoi preced pe cele stingi, galopul este pe piciorul drept și invers este pe piciorul stâng.
Mersul la galop obosește musculatura calului mai puțin decât mersul la trap, în schimb îi supune inima și plămânii la un efort mai mare.
Galopul poate fi, după viteza lui, de curse, de manej sau galop de teren variat.
Galopul de curse este un galop de viteză, galopul de manej este un galop mai mic, mai adunat, mai îngrămădit, iar galopul de teren este mai întins, mai liber.
Dintre toate galopurile, galopul de teren variat este cel mai aproape de galopul pe care calul îl face în libertate. Este un galop comod, neforțat nici ca iuțeală, nici ca încetineală, nu obosește prea mult pe călăreț și nu forțează prea mult nici picioarele, nici inima și nici respirația calului.
Buiestrul este un mers al calului în care pașii se fac cu picioarele în asociere laterală, adică de aceeași parte.
Mișcarea este asemănătoare eu aceea a cernutului prin sită. El poate fi natural sau artificial, putându-se dobândi și prin dresaj, dacă se învață calul mai de tânăr, de unde și zicătoarea că: „Nu se învață în buiestru calul bătrân”.
Acest fel de mers este pentru drumuri lungi, pentru călători care merg’ călare, dar nu pentru călăreții propriu ziși care nu consideră calul numai ca un mijloc de locomoție oarecare, ci. Obiectul unor preocupări și satisfacții mai deosebite.

CONDUCEREA PROPRIU-ZISĂ
Pentru a pune calul în mișcare, pentru a-l opri și a-l îndemna să meargă pe unde dorim, ne servim de anumite mijloace, care în călărie curent sunt denumite ajutoare.
Principalele ajutoare ale călărețului pentru a determina mersul și a asigura oprirea și direcția sunt pulpele și mâinile, iar ca mijloace auxiliare cravașa, pintenii și vocea.
La acestea trebuie să se adauge și centrul de greutate al călărețului care, după cum este schimbat, deși nu are o acțiune activă și directă propriu-zisă, influențează totuși mișcările calului într-o măsură apreciabilă.
Acțiunea pulpelor și a mâinilor. Pulpele, prin acțiunea lor asupra părții dinapoi a calului, imprimă acestuia mișcarea, iar mâinile o rețin și o moderează, prin intermediul dârlogilor și al fierului din gura calului care acționează asupra părții dinainte.
Presiunea simultană a pulpelor în dreptul chingii, când calul stă pe loc, imprimă mișcarea înainte, accelerează mersul sau provoacă trecerea la o alură mai rapidă.
Presiunea gambelor înapoia chingii, urmărind deplasarea laterală a părții dinapoi a calului, nu se face simultan, ei separat.
Astfel, când se acționează înapoia chingii cu pulpa stingă, partea dinapoi a calului se va deplasa spre dreapta, iar când se va acționa cu pulpa dreaptă, se va deplasa spre stingă.
Acțiunea dârlogilor are loc sau dinainte înapoi sau lateral.
Când acțiunea dârlogilor are loc dinainte înapoi, ea susține calul, îi micșorează viteza, îl oprește sau îl face să meargă înapoi. Această acțiune trebuie exercitată simultan și egal atât pe partea dreaptă, cât și pe cea stângă.
Acțiunea laterală a dârlogilor determină direcția și ea are efecte directe și efecte contrarii sau de opoziție fig. 19).
Efectul direct sau de deschidere are loc când acționăm cu dârlogul din direcția respectivă, adică dârlogul stâng îl îndreptăm spre stingă (fig. 19, a) sau cel drept spre dreapta, spre direcția în care dorim.
Efectul contrar sau de opoziție se produce când, în loc să depărtăm dârlogul, apăsăm cu el întins pe gâtul calului.
Dacă apăsăm, de exemplu, cu dârlogul stâng, gâtul calului este împins spre dreapta, antrenând și umerii spre dreapta (fig. 19, b).
Mâinile lucrează fie prin flexiune, întorcând pumnii cu unghiile degetelor spre corp, fie prin răsucirea pumnilor cu unghiile degetelor în sus sau în jos (adică prin supinație sau pronație).

Fig. 19. Întoarcerile laterale: întoarcere la stânga cu dârlogul de stânga (a); întoarcere la dreapta cu dârlogul stâng contrar și dreptul de ajutor.
Încheietura mâinii nu trebuie să fie niciun moment crispată (țeapănă), ci mereu suplă și cu joc, ca să poată echilibra în orice clipă întinderea dârlogilor.
Dârlogii prea lungi provoacă lipsa de atenție din partea calului, iar într-un mers mai vioi, calul este lipsit de sprijinul fierului.
Dârlogii prea strânși denotă o înțepenire a mâinilor, ceea ce îl face pe cal să tragă. Aceasta nu înseamnă însă că mina nu trebuie să fie fixă, ci dimpotrivă, ea trebuie să fie mereu fixă, însă cu încheietura suplă, pentru ca din jocul încheieturii mâinii și al degetelor să se gradeze reținerea sau liberarea mișcării, slăbind sau strângând dârlogii, după cum este nevoie și după cum stăm pe loc sau ne aflăm în mișcare.
În orice caz, indiferent de situația în care ne-am găsi trebuie să se simtă mereu contactul cu gura calului. Când acesta nu se simte, calul este înapoia fierului; când con-l tactul este prea tare și tensiunea prea puternică, calul trage.
Cravașa, pintenii și vocea. Cravașa este unul dintre mijloacele auxiliare ale călărețului. Ea servește pentru pedepsirea calului, când arată rea voință, dar, în același timp, și la crearea impulsiei.
Lovitura dată cu cravașa ca pedeapsă trebuie să fie scurtă, dar decisă, spre partea dinapoi a calului.
Pentru realizarea impulsiei, cravașa este întrebuințată cu lovituri sacadate, fără să fie prea puternice, pe flancurile și umerii calului.
După ce călărețul începător ajunge să aibă oarecare stabilitate în șa și știe să-și întrebuințeze pulpele, portul cravașei va fi permis mai ales atunci când se încalecă pe un cal mai leneș.
Pintenii ajută acțiunea pulpelor, utilizarea lor însă este foarte delicată, de aceea ei nu sunt recomandați nici pentru călăreții începători, nici pentru caii începători.
Acțiunea pintenilor se produce în regiunea coastelor, unde calul este foarte sensibil și are ca scop să mărească impulsul pe care îl dă contracția pulpelor. Călărețul acționează prin lovituri scurte, până realizează efectul, fără a provoca însă rănirea calului.
O întrebuințare nepotrivită a pintenilor poate I1 i mina calul să zvârle, sau îi poate produce o stare de enervare, care s-ar putea să aibă ca rezultat chiar trântirea călărețului; de aceea este mai bine să nu i se dea călărețului începător pinteni decât după ce el a dobândit o bună stabilitate în șa și o corectă utilizare a contracției pulpelor.
Vocea, după cum s-a mai arătat, are mare influență asupra calului, de aceea se recurge la ea și ca îndemn atât pentru a mări intensitatea unei mișcări, cât și pentru a o micșora, a o potoli.
Centrul de greutate are și el un rol important în mișcare influențând-o, fiind vorba atât de centrul de greutate al calului, cât și de cel al călărețului. După schimbarea poziției lui, mișcarea poate fi ușurată sau îngreuiată. Înclinarea trunchiului, în sensul mișcării, o ușurează, indiferent dacă este vorba de mișcarea înainte spre dreapta sau spre stingă.
De asemenea, înclinarea trunchiului înainte mărește viteza trapului sau a galopului, după cum redresarea lui sau lăsarea spre spate o micșorează și astfel partea dinapoi a calului, care este motorul ce pune în mișcare întreaga masă a corpului, este îngreuiată în acțiunea sa. Același rezultat îl are asupra părții dinapoi a calului, când i se ridică capul (fig. 20, a, b).
Ridicarea capului și gâtului reprezintă, după cum s-a mai arătat, o deplasare de circa 10 kg mai spre spate, ceea ce în mod normal face ca efortul părții dinapoi să fie îngreuiat, reducându-se prin aceasta viteza mișcării.
Acordul mijloacelor și tactul ecvestru. Între toate mijloacele pe care le utilizează călărețul, dar mai ales între acțiunea mâinilor și contracția pulpelor se impune să existe un acord deplin, ele trebuind să lucreze în perfectă armonie. Întrebuințarea lor simultană zăpăcește calul și îl face să nu mai înțeleagă ce-i cerem.
Mijloacele se întrebuințează separat, dar trebuie să se urmeze într-o strânsă succesiune, astfel ca sfârșitul unuia aproape să se suprapună cu începutul celuilalt.
Un interval prea mare între acțiunea mijloacelor împiedică armonizarea dintre ele. Dacă acționăm cu pulpele, înseamnă că înainte de a termina acțiunea lor să începem scurtarea dârlogilor prin flexia mâinilor, orientând unghiile spre corp, astfel încât să putem primi calul pe fier.

Fig. 20. Poziția trunchiului față de verticală: înclinarea lui înainte (a) și înclinarea lui înapoi (b) măresc viteza de deplasare a calului, respectiv o micșorează până la oprire.
De asemenea, mijloacele vor fi astfel dozate încât să se echilibreze reciproc, nicidecum să-și anihileze efectele între ele.
Mâinile, de exemplu, trebuie să acționeze în așa fel ca impulsia pe care o dau pulpele să fie primită de fier, nu ricoșată înapoi, după cum în același timp acțiunea pulpelor trebuie micșorată pe măsură ce începe cea a fierului.
Acțiunea pulpelor și cea a fierului trebuie în așa fel j armonizate, încât să se mențină în mod constant alura pe care o dorim.
De exemplu, când ne aflăm cu calul în galop, dacă micșorăm prea mult acțiunea pulpelor și o intensificăm mai mult pe cea a dârlogilor, calul își încetinește mersul, intră în trap sau se oprește. Tot așa dacă presiunea gambelor este prea puternică și dă calului un impuls, care nu întâlnește nicio frână, deoarece dârlogii intervin prea târziu sau insuficient, iuțeala calului devine exagerată.
Contracția pulpelor impulsionează calul, acțiune fără de care nu se poate concepe călăria. Impulsia însă trebuie gradată de mina călărețului. Călărețul trebuie să simtă cât să împingă cu pulpele și cât să rețină cu mâinile.
Măsura și echilibrul în întrebuințarea mijloacelor este ceea ce se numește tact ecvestru. El se capătă prin exercițiu, prin antrenament, proces în care se capătă experiență.

NOȚIUNI ELEMENTARE DIN TEHNICA CALĂRIEI.
DIFERITE MERSURI
În dresajul calului și instruirea călărețului sunt necesare unele mișcări de conducere a calului care se deprind la manej.
Pentru schimbarea direcției, se acționează trăgând dârlogul din partea respectivă sau de deschidere printr-o torsiune a mâinii (prin supinația pumnului), iar printr-o torsiune a celeilalte mâini (prin pronație) se apasă pe gâtul calului dârlogul opus, căruia i se mai spune de opoziție sau de susținere.
Prin devierea capului și a umărului într-o parte, calul are tendința să-și deplaseze partea dinapoi în direcția opusă. Acum intervine rolul contracției pulpelor. Pulpa din partea opusă întoarcerii va opri deplasarea crupei calului mai mult decât trebuie; căutând s-o aducă la locul ei prin apăsări înapoia chingii, mai ușoare sau mai puternice, după cum este nevoie, iar cu cealaltă pulpă se va acționa în dreptul chingii, pentru a imprima mișcarea în direcția în care se face întoarcerea.
În manej se fac diferite întoarceri necesare atât pentru suplețea calului, cât și pentru învățarea călărețului să-l conducă.
În echitația elementară, aceste figuri sunt:
Schimbarea de „mână”. Pentru a schimba „mâna” (sensul mersului) după ce s-a intrat pe una din laturile mari ale manejului, se părăsește cam la IV2–2 lungimi de cal, de la colț și se îndreaptă oblic spre latura mare opusă, intrând pe ea tot cam la l1/2–2 lungimi de cal de la colț. Astfel, dacă ne aflăm pe mina stingă, vom fi acum pe mâna dreaptă sau invers.
Acest fel de a schimba mâna se numește schimbare de mină în diagonală.
„Mâna” se mai poate schimba și plecând de la mijlocul oricăreia dintre laturi, spre latura opusă, la care, dacă se vine pe mâna dreaptă, se trece pe mâna stângă, sau dacă se vine pe mina stingă se trece pe mâna dreaptă.
Schimbările de mină sunt necesare atât pentru variație, cât și pentru a nu obosi calul și călărețul numai pe o singură mină.
Volta. Volta este un cerc în care calul merge curbat, eu umărul și șoldul înăuntru și cu capul plasat tot spre; înăuntru.
Cu cât cercul este mai mic, cu atât încovoierea este mai pronunțată.
Cum tendința este ca crupa să fie aruncată în afară, ; trebuie să se acționeze cu pulpa din afară, apăsând înapoia chingii, pentru a împiedica crupa să devieze prea mult, iar pulpa dinăuntru se ține drept în jos pe chingă „ca un pivot în jurul căruia se face rotația.
Volta, ca să fie bine făcută, trebuie executată pe un cere cât mai regulat.
La început, cercul se face mai mare, cu o rază de circa 6–7 m, apoi se micșorează pe măsură ce suplețea calului și cea a călărețului cresc.
La voltă, călărețul își înclină trunchiul ușor spre centrul cercului, pentru a ușura mișcarea.
Este bine ca, mai ales la început, voltele să se efectueze la colțurile manejului, fiind mai ușor de executat datorită celor doi pereți ai manejului care formează colțul. Mai târziu se vor face volte și pe laturile manejului.
Semivolta. În jumătatea de voltă, în loc să se între cu calul la punctul de unde s-a plecat, se îndreaptă calul oblic spre aceeași latură a manejului, după ce s-a făcut o jumătate de cerc, ajungând astfel pe mâna opusă celeia pe care se găsea până acum. De aceea semivolta mai este numită și la stânga sau la dreapta împrejur, după cum este cazul.
Prin jumătatea de voltă se realizează de fapt o schimbare de „mână”.
Pentru a face o semivoltă, când este aproape să ajungem la jumătatea cercului, se schimbă și mijloacele cu care se acționează asupra calului. Dacă suntem, de exemplu, în voltă pe mâna stângă și vrem să trecem în jumătate de voltă, atunci pentru a dirija calul spre latura mare, cu pulpa stingă, pe care o ținem pe chingă, presăm ușor înapoia chingii, ca să punem calul pe linia dreaptă, așa ca să nu devieze prea mult spre dreapta, după care împingem calul cu gambele deopotrivă în direcție oblică spre latura mare. Se schimbă, de asemenea, și acțiunea dârlogilor, scurtându-se foarte puțin dârlogul drept, liberându-se în aceeași măsură dârlogul sting și apăsând calul deopotrivă cu ambii dârlogi pe gât, pentru a pune calul pe axa dreaptă spre latura manejului.
Dacă vrem să facem jumătate de voltă, fiind pe mina dreaptă, se acționează invers de cum s-a arătat mai sus.
Cifra 8 (optul) și serpentina. Cifra 8 este o dublă schimbare de mână în diagonală. Ea se poate efectua între cele două laturi mari.
Serpentina este un mers șerpuit între laturile mari ale manejului, sau numai pe una din ele.
Și optul și serpentina mlădiază foarte mult calul și sunt foarte bune exerciții și pentru mlădierea și suplețea călărețului.
Jumătatea de primire. Pentru a face jumătatea de primire la stânga, aflându-se, de exemplu, pe mâna stângă, se scurtează puțin dârlogul drept din încheietura mâinii, acționând totodată cu el pe gâtul calului și ținând dârlogul ting ceva mai slab ca dreptul, dar destul de întins, astfel i a botul calului să fie plasat ușor spre dreapta, apoi se împinge ușor cu pulpa dreaptă înapoia chingii spre a-i duce crupa spre stânga, iar cu pulpa stângă se impulsionează în același timp înainte, pentru a se obține un mers oblic spre stânga.
Mișcarea părții dinainte a calului trebuie să fie în armonie cu partea dinapoi, iar picioarele dinainte, ca și cele dinapoi, să meargă prin încrucișare, umerii mergând înaintea șoldurilor.
Primirea pe mâna dreaptă se face întrebuințând mijloacele invers ca pe mâna stângă. O astfel de utilizare a mijloacelor denumite „mijloace laterale” se va folosi nu”i*i în prima fază de învățare a conducerii calului, urmând ca mai târziu, când călărețul a deprins mecanismul întrebuințării ajutoarelor, să se treacă la executarea jumătăților de primire prin aplicarea mijloacelor diagonale, adică în situația unei jumătăți de primire către stingă să se acționeze cu dârlogul sting direct, spre a obliga calul săi ducă botul și umărul stâng în direcția mersului oblic.
Primirile constituie un bun exercițiu de suplețe. Ele trebuie însă executate cu mare precauție, căci calul fiind forțat să meargă într-un mers încrucișat, caută să se opună.
Contracția pulpelor trebuie gradată cu băgare de seamă, pentru a se evita ca picioarele calului să se lovească între ele, loviturile repetate, în special la buleți și tendoane, putând produce afecțiuni supărătoare.
Toate mișcările arătate se fac, bineînțeles, întâi la pas și numai după ce călărețul reușește să le facă bine în acest mers, va începe să le execute și la trap, executarea lor la galop rămânând să se facă într-un stadiu mai avansat.

Trapul săltat
Dacă figurile de manej descrise până acum se fac la trap sau în trap bătut, pentru mersul pe latură însă și pentru trapul mărunt, precum și afară în teren, se întrebuințează și trapul săltat.
În acest fel de trap călărețul este ridicat în mișcările pe care le face calul, având ca sprijin nu numai genunchii, ci și scările, la două săltături evitându-se una.
Ridicarea se face prin reacția verticală a mersului, călărețul nefăcând niciun efort pentru aceasta, ci trebuind să se lase ridicat.
Pentru o execuție corectă a trapului săltat trunchiul se înclină înainte, cu spatele drept și șalele moi (fig. 21).
Trapul săltat se face pe un picior sau pe celălalt. Trapul este pe un picior sau pe altul atunci când ne lăsăm în șa pe unul din ele la atingerea solului.
Fiind călare, ne dăm seama ușor pe ce picior facem trapul, privind spre piciorul ce se așază pe sol.
Trapul pe un anumit picior obosește însă foarte mult calul și îl uzează, de aceea el trebuie din când în când schimbat, călărețul lăsându-se de două ori cu șezuta în șa.
De obicei în manej, trapul săltat se execută pe piciorul dinspre perete. Dacă suntem deci pe mâna stângă, trăi pul îl vom face pe piciorul drept, și invers dacă suntem pe mâna dreaptă.

Fig.21 Poziția corectă a călărețului în trapul săltat (trunchiul ușor înclinat înainte, spatele drept).

Galopul
La manej galopul se face pe același picior cu mâna pe care ne aflăm, deci invers față de cum se execută trapul săltat, care în manej, după cum am văzut, se face p6 piciorul opus mâinii pe care ne aflăm.
Galopul se numește „fals” când se efectuează pe piciorul opus mâinii pe care ne aflăm, și în acest caz trebuie să revenim în trap și să repunem calul în galop corect pe piciorul care trebuie.
După o oarecare experiență ne dăm ușor seama pe ce picior galopăm, aceasta atât din mișcarea dârlogilor, cât și din cea a șezutei.
Dârlogul corespunzător piciorului pe care calul galopează, datorită mișcărilor pe care le face cu capul în cadența galopului, are un joc mai pronunțat în aceeași cadență decât dârlogul opus.
În ce pi ivește șezuta, cu ea se simte mai mult reacția: lupei calului în partea opusă piciorului pe care se galopează (fig. 22).

Fig. 22. Poziția corectă a călărețului la galop.

Galopul se determină, de asemenea, ușor dacă ne uităm la umărul calului, cel care este mai înainte indică piciorul pe care se face galopul.
În timpul galopului, când călărețul simte că scapă calul din mină, îl va opri și numai după ce calul se va liniști, se va porni cu el mai întâi la trap și numai dacă execută trapul liniștit, se va trece din nou în galop.
După pornirea la galop ușor din colțurile manejului, se va porni cu calul la galop și în linie dreaptă, întâi pe latura manejului apoi și prin mijlocul manejului.
Pornirea în galop a calului se face după cum s-a arătat la călăria la coardă.
Caii execută mai ușor galopul pe piciorul stâng decât pe cel drept, deoarece poziția mânzului în burta iepei mame este ușor orientată spre stânga.
De obicei la câmp, calul schimbă singur galopul. La manej însă schimbarea galopului o impune călărețul.
Când calul este bine dresat și călărețul experimentat, schimbarea galopului de pe un picior pe altul se poate face la indicația călărețului. Când însă calul și călărețul sunt începători, se trece din galop mai întâi în trap și apoi se pornește la galop pe celălalt picior.

DIVERSE RECOMANDĂRI
La lucrul în manej fără coardă, călărețului i se recomandă să facă cât mai multe schimbări de direcție și cât mai multe opriri și porniri la pas și trap, până călărețul capătă siguranța că nu este dus de cal, că nu este la discreția lui, ci el îl stăpânește pe cal ducându-l unde dorește, pornindu-l și oprindu-l la fel.
La începutul antrenamentului de călărie, după ce s-a încălecat în mijlocul manejului, se pornește spre una dintre laturile mari, la pas, făcându-se, indiferent pe ce mină, unul sau chiar două tururi de manej la pas, cu pasul mare, liniștit și întins. Pentru aceasta dârlogii se țin liber, dar suficient de întinși, așa ca contactul cu gura calului să fie totuși apropiat, urmând discret cu mâinile și gambele mișcările ancolurei (gâtului calului). Se vor efectua apoi două tururi de trap și pe o mână și pe cealaltă, pentru ca astfel calul să se destindă.
Încercările de zburdălnicie ale calului trebuie potolite, aducând calul în trap liniștit și cadențat, apoi se merge cu calul la pas, exersând diferitele mișcări descrise, care se vor efectua în pas și în trap, și anume în trap bătut, trecându-se bineînțeles la trap după ce s-a ajuns să se facă corect la pas.
În perioada în care se lucrează la pas, se alternează cu câteva tururi complete de manej la trap pentru destinderea calului, căutându-se să i se provoace întinderea gâtului prin lăsarea dârlogilor mai liberi și prin jocul zăbăluței în gură.
Când calul întinde gâtul, călărețul slăbește strângerea degetelor, lăsând dârlogii să alunece printre ele, apoi se potrivesc iar, repetându-se această manevră de câte ori calul întinde gâtul.
Spre sfârșitul lecției de antrenament se execută câteva tururi de manej la galop și pe o mână și pe cealaltă.
Când se merge în linie dreaptă se va urmări continuu ca în toate alurile calul să se mențină drept pe axa longitudinală, întrebuințând dârlogii și contracția pulpelor în așa fel încât acțiunea umerilor s-o preceadă pe cea a șoldurilor. Pentru aceasta se recomandă să se meargă la pas, trap și galop, la o distanță de circa 2 m de latura mare a manejului, urmărindu-se să se țină calul paralel cu latura.
După câteva ședințe de călărie în manej, fără coardă și după ce călărețul capătă o oarecare stabilitate și încredere, din când în când se vor lăsa scările pentru a obține o și mai bună legătură eu calul.
Se recomandă, de asemenea, chiar întoarcerea la coardă și la șaua cu cheutoare în arcada dinainte, pentru ca în timpul în care se merge fără scări să nu se pună mâna pe dârlogi, cel puțin la început, ca nu cumva din pricina fricii călărețul să cadă nefiind deprins fără scări, el să caute sprijin în gura calului și să-și strice astfel mâna.
Se va merge așa din când în când la pas, trap și galop fără scări, observând și corectând mereu poziția călărețului.
De asemenea, se vor executa diferite mlădieri cu corpul, rotația mâinilor, a picioarelor, înclinări înainte și pe spate, care ajută la dobândirea echilibrului și la independența mișcărilor, împiedicând contractarea în anumite poziții și împrejurări.
În manej, călărețul se găsește foarte rar singur sau numai cu instructorul său, ca să se poată mișca numai! după bunul lui plac. Adesea el împarte manejul și cu alții călăreți.
Când în manej se află mai mulți călăreți și se lucrează „în repriză”, sub conducerea cuiva, atunci se vor executai comenzile date de cel care conduce repriza.
Dacă însă în manej se găsesc mai mulți călăreți care lucrează individual, se cere o atenție deosebită, pe care călăreții trebuie s-o respecte, pentru a nu se stânjeni unul pe altul și pentru a evita ciocnirile.
Pentru aceasta se va păstra, în primul rând, regulai „cine merge pe mâna dreaptă ține totdeauna pista exterioară a manejului” (latura manejului).
De asemenea, latura exterioară manejului se va lăsa călărețului care merge într-o alură mai rapidă.
Între cai se va menține o distanță de aproximativ o lungime de cal, pentru a evita loviturile.
Dacă mai mulți călăreți merg într-o alură mai rapidă, ei vor merge pe aceeași mină.
Călărețul care are nevoie să-ți aranjeze scările, chinga ori altceva, o va face totdeauna în mijlocul manejului, ca să nu stingherească activitatea celorlalți călăreți.
Lucrul în manej nu trebuie să depășească o oră, fiindcă obosesc și calul și călărețul. Sunt suficiente chiar 40–45 minute.
Încălecarea și descălecarea se fac, de asemenea, tot în mijlocul manejului. Descălecarea se face liniștit, mângâindu-se calul pe gât și, dacă este posibil, dându-i-se o bucățică de zahăr, de morcov sau măcar o bucățică de pâine.
După descălecare, se vor ridica scările și se va slăbi chinga, oferind astfel calului posibilitatea să respire și să se simtă mai în voie.
Înainte de a încheia acest capitol, reamintim că în utilizarea ajutoarelor pentru mișcarea înainte, acțiunea pulpelor trebuie să preceadă acțiunea mâinilor, pe câtă vreme pentru întoarceri, acțiunea pulpelor urmează cea a mâinilor.

SĂRITURILE PESTE OBSTACOLE
Practicarea săriturilor în călărie dezvoltă călărețului atât calitățile fizice, cât și cele morale, și anume: îndemânarea, forța, rezistența, viteza, echilibrul, precum și încrederea în forțele proprii, spiritul de observație, curajul etc.
Săriturile peste obstacole trebuie efectuate cu măsură și, în primul rând, nu i se va cere calului mai mult decât poate da.
Călărețul începător are nevoie de un cal cuminte, care să vină la obstacol liniștit și decis, să nu derobeze când ajunge în fața lui.
Oricărui călăreț începător i se recomandă să evite atât căzăturile, care pot determina frica ele obstacol, cât și ezitările care, fără să-și dea seama călărețul, se transmit și calului.
Poziția în șa și întrebuințarea ajutoarelor trebuie astfel făcute încât să nu stingherească calul, ci să-i lase cât mai multă libertate în mișcări.

Fig. 23. Poziția corectă a călărețului și calului în timpul săriturii peste un obstacol.
Săritura este de fapt un fuleu de galop cu reacții mai pronunțate, în funcție de înălțimea și lărgimea obstacolului (fig. 23).
Săriturile peste obstacole au trei faze: ascendentă, de zbor și descendentă. În timpul acestor faze călărețul nu trebuie să facă mișcări forțate, ci, ținându-și șalele cât mai moi, să se lase ca trunchiul să ia poziția pe care i-o dă reacția săriturii (fig. 24).
Este dovedit faptul că greutatea călărețului jenează calul cu atât mai puțin cu cât se suprapune în toate fazele săriturii pe linia centrului de greutate al calului.
Dacă înclinarea trunchiului în față este exagerată, se pierde contactul cu șaua și deci micșorează stabilitatea călărețului.
În ceea ce privește înclinarea înainte a trunchiului este preferabilă cea la 45°. Balansurile înainte și înapoi jenează foarte mult calul și în gură și la șale.
În faza descendentă a săriturii și în eventualitatea unei căzături, mai avantajoasă este înclinarea trunchiului înainte. Călărețul care se înclină spre spate riscă să cadă împreună cu calul și să fie prins sub cal, pe câtă vreme cel care este cu trunchiul înclinat înainte poate fi mai

Fig. 24. Chinograma unei sărituri peste un obstacol simplu.
Ușor proiectat peste capul calului și aruncat mai departe de cal, puțind astfel evita o prindere sub greutatea calului, care este unul dintre accidentele cele mai grave.
Pe timpul săriturii șezuta părăsește partea dinapoi a șeii, genunchii se strâng, dar nu prea mult, gambele rămân apropiate în dreptul. Chingii; pentru ca scările să nu iasă din picioare în timpul săriturii vor fi bine apăsate cu talpa, șalele cât mai moi, pentru ca săritura să fie cât mai amortizată.
Pentru ca aplecarea trunchiului să nu fie exagerată sau să rămână pe spate, se apucă cu mâna dreaptă un smoc de păr din coama calului sau, ținând dârlogii în mâna stângă, dreapta se va sprijini pe gâtul calului; de asemenea se mai poate pune un colan, la gâtul calului, de care călărețul să se poată ține în timpul săriturii cu mâna dreaptă, iar dacă șaua are presen, la același lucru poate servi și colanul presenului.
Aceste procedee sunt des întrebuințate printre începători și pot fi considerate ca exerciții pentru deprinderea corectă a săriturilor peste obstacole.
Atenție deosebită se va acorda și pumnilor cu dârlogii, care trebuie să urmeze gura calului. Recomandabil e ca în timpul săriturii mai bine să se cedeze dârlogii, decât să se tragă calul în gură.
În exercițiile pregătitoare pentru sărituri, mai întâi calul se aduce cât mai perpendicular pe obstacol, încadrat între gambe și dârlogi, aceștia fiind ceva mai întinși, creând posibilitate calului să meargă cadențat și liniștit, să nu se repeadă în obstacol, dar nici să nu derobeze.
În momentul în care călărețul simte angajarea calului pe obstacol, dârlogii trebuie astfel acționați încât să-i permită calului să-și întindă gâtul în mod normal și natural, fără cea mai mică stingherire.
Lăsând dârlogii mai liberi nu înseamnă pierderea legăturii cu. Gura calului, care, atunci când dincolo de obstacol ia contact cu solul, el trebuie să găsească un sprijin pe fier, fără însă a întâmpina o prea mare rezistență în gură.
Primele sărituri se fac trecând peste o bară de lemn, așezată pe sol, mai întâi la pas (fig. 25, a) de câteva ori, apoi peste aceeași bară se va trece cu calul în trap (fig. 25, b).
Pe măsură ce calul se obișnuiește, se trece apoi în trap peste bara ridicată întâi la un capăt și apoi la ambele capete, la o înălțime de circa 30–50 cm. Când calul se îndreaptă. Spre obstacol în galop, va fi lăsat în elanul său să sară din galop (fig. 26).
Pe măsură ce călărețul capătă mai multă stabilitate și echilibru, bara va fi ridicată mai sus, ajungându-se chiar până la un metru. Între timp, se va sări peste o dublă bară, cu lărgimi progresive de la 80 cm la 1 m.
Săriturile simple vor fi alternate cu cele la două bare; distanța dintre obstacole va fi de 7 m, pentru un fuleu și 10 m pentru două fuleuri, așezate la o înălțime cuprinsă între 0,60 și! m. După trecerea peste prima bară, este obligatorie conducerea imediată a calului la a doua săritură. Acest exercițiu este foarte bun atât pentru gimnasticarea calului, cât și pentru antrenarea călărețului pentru săriturile combinate.

Fie 26 Condiția indispensabilă aprecierii de către cal a valorii obstacolului și potrivirea ultimului fuleu sunt date de lăsarea libertății ancolurii prin lungirea dârlogilor.
Fig 05 Aducerea calmă, liniștită a calului la obstacol din pas (a) și din trap (b), cu dârlogii lungi.
Barele vor fi așezate pe suporți în partea opusă de unde se sare, pentru ca să cadă ușor, dacă sunt lovite.
Săriturile la obstacole trebuie făcute și pe o mină și pe alta fără însă să se abuzeze, mai ales la început. Oboseala poate duce la pierderea echilibrului și deci la căderea călărețului, determinând adesea dezvoltarea fricii și a dezgustului de obstacole, ceea ce trebuie evitat. Patru până la cinci sărituri, la început, și șase până la șapte, mai târziu, într-o ședință, sunt suficiente.
Săriturile peste obstacole încheie noțiunile elementare care se dau călărețului la manej.
Cât trebuie să dureze călăria la manej, mai monotonă, dar totuși necesară, până ce călărețul va putea ieși afară în teren, unde călăria este cu mult mai plăcută și mai atrăgătoare, este greu de precizat. Aceasta depinde de aptitudinile călărețului și de timpul pe care îl are la dispoziție. Intervalele prea mari dintre o lecție și alta nu sunt recomandate.
În orice caz, trecerea la desfășurarea activității afară impune revenirea din când în când, la manej, pentru împrospătarea celor învățate și în special pentru consolidarea unei poziții călare corecte – cheia și secretul călăriei. Călărețul care și-a însușit o poziție corectă în șa capătă stabilitate și siguranță, nu se sprijină în gura calului, are mâinile independente, întrebuințându-le în condiții optime, fapt care determină și reacții corespunzătoare din partea calului, putându-l conduce după dorință.
Dacă după primele lecții călărețul începător a căpătat echilibru și stabilitate în șa se recomandă schimbarea calului pentru a se deprinde cu varietatea de acțiuni, de aptitudini, de temperament și de caracter, care diferă de la cal la cal și care creează, de altfel, finețea și frumusețea acestui sport.

DRESAJUL ELEMENTAR
Dresajul este un proces de instruire, de pregătire a calului pentru ramura de călărie pentru care este destinat, în cadrul dresajului calul este obișnuit, deprins să execute la comandă anumite mișcări.
Orice cal de călărie trebuie să treacă printr-un dresaj elementar denumit deburaj, pe care urmează să se sprijine, mai târziu, dresajul desăvârșit, echitația înaltă, rafinamentul complet al calului în toate mișcările și în toată comportarea lui.
Pentru calul de călărie obișnuit, sortit să servească, călăriei în teren și care să poată fi încălecat de orice călăreț, dresajul elementar este suficient.
Scopul dresajului este să se obțină de la cal supunere, suplețe și echilibru, adică să facă ce vrem noi, bineînțeles, în limita puterilor lui; să meargă pe unde dorim, în alurile pe care i le impunem și să se oprească când vrem; să execute mișcările pe care i le cerem cu ușurință și promptitudine la cea mai ușoară indicație a noastră, fără opunere și fără a trebui să intrăm în luptă cu el și să le execute cadențat și natural, fără a da impresia că ne chinuim și noi și el în executarea mișcărilor, pe care’ vrem să le efectuăm.
Multe dintre cele prezentate pentru călărețul începător, și în special diferitele mișcări de manej, sunt foarte necesare și pentru suplețea calului; nu le vom mai repeta, mijloacele pentru executarea lor fiind aceleași. Vom căuta, deci, să ne ocupăm în acest capitol de alte noțiuni de care nu ne-am mai ocupat.
În primul rând, vârsta la care începe dresajul este bine să nu fie mai mică de trei ani, chiar și pentru caii pursânge, iar pentru caii jumătate sânge, între trei jumătate și patru ani.
Dacă înainte de dresajul propriu-zis calul a fost pus la exerciții ușoare de ham, la vreo căruță, la vreun docar sau iarna la sanie, este cu atât mai bine, căci atunci înseamnă că el este deprins cu atingerea harnașamentului și cu zăbăluța în gură și mai ales are musculatura într-o oarecare măsură dezvoltată și antrenată.
Calul, cu cât este de rasă mai pură cu atât este mai nervos, mai sensibil și impresionabil, iar dacă dorim să avem satisfacții, la început mai ales, trebuie să umblăm cu el cu cea mai mare băgare de seamă.
Blândețea și fermitatea sunt cele două calități de bază necesare în dresaj, iar pedeapsa trebuind să urmeze greșelii tot atât de prompt ca și recompensa unei execuții corecte.
Călărețul trebuie însă să-și dea seama când este răutate ori rea-voință din partea calului și când este propria sa greșeală, pentru că nu a știut să se facă înțeles de cal.
Pentru aceasta trebuie un spirit de observație deosebit, completat eu o judecată echitabilă și obiectivă, sau, după cum se spune în călărie, trebuie tact ecvestru.
Începerea dresajului se face mai întâi în grajd, urmărind să familiarizăm calul cu noi și să-i căpătăm încrederea, intrând la el liniștit, vorbindu-i domol și mângâindu-l întâi pe gât, apoi pe spinare și pe crupă.
Trecând cu mâna pe spinare ne vom da seama dacă calul se gâdilă în această regiune a corpului și apăsându-l ușor cu mâna vom vedea cum suportă greutatea apăsării. Vom încerca eventual să încălecăm un copil pe spinarea fără șa, repetând aceasta de mai multe ori.
După aceasta vom învăța calul cu șaua, punându-i-o pe spinare și ridicând-o de câteva ori, prima dată fără a o închinga și fără scări, apoi vom strânge chinga foarte puțin, șaua având scările ridicate, și vom lăsa calul să stea cu șaua în spinare progresiv din ce în ce mai mult timp.
Vom învăța totodată calul și cu frâul, punându-l mai întâi peste căpăstru, iar după ce vom vedea că îl suportă, îi vom pune frâul fără căpăstru.
Vom scoate apoi calul afară, și-l vom plimba eu șaua în spinare și cu scările atârnând, căutând să-l liniștim dacă se arată enervat de bătaia scărilor, după care vom scoate calul la coardă.

LUCRUL LA COARDĂ
Calul înșeuat, cu chinga nu prea strânsă, este adus la pas și liniștit în manej, având pe cap un frâu cu zăbăluță.
Dârlogii se trec pe după gâtar, ca să nu se încurce, iar la inelul sting al zăbăluței se prinde un capăt al corzii.
Se aduce calul la latura manejului pe mâna stângă, și ținând capătul celălalt al corzii, de asemenea, în mâna stângă, se lasă coarda liberă pe toată lungimea ei, având în mâna dreaptă un bici sau o cravașă lungă. Adus la latură, lăsăm calul să meargă în voia lui, la pas sau la trap, căutând însă să-i calmăm zburdălniciile și să-l ținem cu orice preț pe latură, acesta fiind lucrul cel mai important pentru început. Vom reuși arătându-i biciul de câte ori vrea să vină spre noi, în partea opusă neputându-se duce, căci este latura manejului care-l oprește.
S-ar putea ca, totuși, calul să reziste, întorcându-se cu fața la călăreț și proptindu-se pe picioarele de dinainte, sau să dea înapoi.
Trebuie atunci să rezistăm cu toată tăria, strângând bine coarda în mână și ca să nu ne scape sprijinim pumnul în șoldul sting.
După ce calul va fi pus în mers, va fi lăsat să meargă câteva minute, după care îl vom opri, lăsând biciul jos, și-î vom chema la noi; dacă refuză, îl vom trage cu coarda, apropiindu-ne și noi de el. Îl vom mângâia și vom schimba coarda la inelul drept al zăbăluței; vom lua biciul în mina stingă și vom repeta lucrul pe mâna dreaptă. Pentru prima lecție este suficient.
Două-trei lecții urmează la fel, prelungind timpul și căutând să menținem calul în pas sau trap cât mai constant în aceeași cadență, încadrându-l între bici și coardă, întrebuințând vocea pentru a-l face să meargă la pas și atingându-l ușor cu biciul pe crupă pentru a-l face să meargă la trap.
Încercările calului de a galopa se potolesc cu vocea, scuturând puțin coarda, care trebuie lăsată destul de lungă, făcându-se astfel mai bine simțită nu numai prin vibrații, ci și prin propria ei greutate.
După aceea, se va pune calul în cerc, la început într-un colț al manejului, servindu-ne de cele două laturi, cerându-i să meargă în pas și trap după procedeul arătat și pe o mână și pe cealaltă, oprindu-l și pornindu-l de mai multe ori. Calul va trebui deprins să se oprească în orice punct al cercului am vrea noi, menținându-se drept. Ca să-l oprim, ridicăm mâna, chiar cu o ușoară tracțiune a corzii, întrebuințând concomitent și vocea.
La coardă vom căuta, totdeauna, să mergem împreună cu calul, ținându-ne cam în dreptul umărului lui, descriind în mers un cerc mic, evitând să ne învârtim în jurul nostru pentru a nu ameți.
Se recomandă ca lucrul la coardă să-l efectuăm singur, fără ajutorul nimănui. Lucrând singur, rezultatele sunt mai bune, ajutorul neputându-se totdeauna armoniza cu noi, ceea ce poate enerva calul.
Dacă procedăm cu tact, lucrând liniștit și cu calm, după câteva zile coarda poate fi lăsată, mergându-se cu dresajul mai departe.

DESPRE FLEXIUNI
Decontractările gurii, ganașelor și cefei calului constituie flexiunile și au ca scop să dezvolte și apoi să mențină suplețea articulațiilor calului.
Dacă se obține suplețea gurii și a cefei, celelalte articulații o capătă aproape de la sine.
Este de remarcat că între suplețea gurii și a cefei trebuie să fie întotdeauna o armonie, căci dacă ceafa este mai suplă decât gura, calul se încapișonează, punând capul în piept și se pune în urma fierului fără să-l mestece, pierzând totodată din impuls.
Dintre toate articulațiile cea mai importantă este gura, căci dacă am obținut suplețea gurii putem dirija calul cum dorim.
Primul exercițiu de suplețe a gurii, care se face descălecat și care dă rezultatele cele mai bune, trebuie făcut cu frâul complet cu zăbală sau cu două zăbăluțe, una din zăbăluțe îndeplinind rolul zăbalei.
Întrebuințarea zăbalei sau a două zăbăluțe depinde de gura calului, care diferă de la cal la cal. Începutul îl vom face cu două zăbăluțe, care prezintă pentru cal o înfrâiere mai ușor suportată.
Dacă gura calului se arată dură și nu cedează, zăbala va fi întrebuințată în felul următor:
După ce am intrat cu calul în manej, trecem pe una din laturile mari, pe mâna stângă, cu fața spre cal, în dreptul umărului acestuia; dăm dârlogii zăbăluței peste cap spre înainte, apucăm dârlogii zăbalei cu mâna dreaptă, cam la 10–15 cm sub bărbie și dârlogii zăbăluței cu mâna stângă, cam la aceeași distanță, înaintea botului calului, apoi depărtăm mâinile, trăgând cu dreapta spre dreapta noastră și puțin, în jos și cu stingă spre stingă noastră și cât mai sus.

Fig. 27. Poziția decontractată a capului calului.
Tragerea va fi lentă și progresivă până ce calul deschide gura. În acel moment slăbim imediat tracțiunea, mângâiem calul și repetăm acțiunea.
Jocul acestor două forțe de tracțiune egale, dar de sens contrar, are ea scop să oblige calul să deschidă gura și să-și îndoaie ceafa, menținându-i, în același timp, capul sus și împiedicându-l să se retragă înapoi sub acțiunea zăbalei (fig. 27).
La început va mesteca puțin zăbala, fără să deschidă gura. Va deschide apoi și gura, ținând-o deschisă, ceea ce nu este suficient. Calul care deschide numai gura, înseamnă că vrea să evite acțiunea zăbalei. El trebuie să o și închidă, lăsând puțin să-i joace zăbala în gură, ținând capul ridicat și îndoindu-l din ceafă, astfel ca fruntea să ajungă aproape pe verticală.
După fiecare cedare, cât de mică, trebuie să urmeze recompensa: slăbirea tracțiunii, mângâierea și chiar zahăr, morcov etc.
Dacă vom ști să ne echilibrăm mâinile astfel ca să tragem când calul rezistă și să slăbim când calul cedează, după câteva lecții se vor vedea rezultate din ce în ce mai mulțumitoare, calul devenind mai ușor la mină și progresând în suplețe și ascultare.
Flexiunea nu trebuie prelungită, dar trebuie des repetată în timpul aceleiași lecții, ca și în timpul lucrului de dresaj și a antrenamentelor sportive. Este bine ca totdeauna înainte de încălecare să se ceară calului una sau două flexiuni.

MERSUL LA PAS ȘI TRAP
Urcat pe cal, călărețul își va potrivi dârlogii, astfel ca să lase calului în gură libertatea necesară, va strânge puțin gambele, pentru a-l face să meargă înainte, asociind și îndemnul cu vocea, dacă simte vreo ezitare.
Calul, care a fost deprins întâi descălecat cu acțiunea cravașei în dreptul chingii, nu se poate să nu răspundă ia acțiunea pulpelor și să, nu pornească înainte. Dacă totuși refuză, vor fi slăbiți mai mult dârlogii și calul va fi pornit înainte prin orice mijloace, adică printr-o acțiune mai puternică a pulpelor și eventual cu cravașa. Aceasta chiar cu riscul unui moment de dezordine căci pornirea înainte a calului este mai importantă decât orice. Chiar dacă această mișcare înainte s-ar produce prin smucituri mai violente, important este ca mișcarea să se producă.
Dificultățile care se pot întâmpina sunt două, fie din partea călărețului, fie din partea calului. Călărețul poate să contracareze cu mâinile acțiunea pulpelor; de aceea, f pentru a evita acest eventual dezacord dintre mâini și î pulpe, la cererea mișcării de înaintare, unui cal trebuie să i se lase completa libertate în gură, lucru care însă, cere și din partea călărețului o bună stabilitate în șa (fig. 28 și 29).
Dificultatea din partea calului se manifestă fie prin imobilitate sau dare înapoi, fie prin zvârlituri sau așa-zisele sărituri berbecești.

Fig. 28. Impulsia pentru mersul înainte este comandată prin acțiunea pulpelor, precedată de destinderea dârlogilor; mișcarea capului calului sugerând pan a deschiderea ușii cu botul.


Fig. 29. Oprirea călărețul o comandă prin închiderea pumnilor pe dârlogi, ridicându-i; calul parcă închide ușa, fără însă să tragă capul înapoi.
Cu șezuta bine înfiptă în șa, cu genunchii strânși, acționând viguros cu gambele, cu cravașa și cu vocea, călărețul va reuși să pornească înainte orice cal, numai cu condiția să nu acționeze asupra gurii calului prin tragerea dârlogilor (pentru a nu-l ține în gură).
De îndată ce calul va merge înainte, îl vom liniști și îl vom mângâia, repetând mișcarea până ce va obține o execuție liniștită și fără ezitare.
Calului încălecat pentru prima dată nu i se va cere decât să meargă liniștit și drept înainte, făcându-se câteva tururi de manej la pas, pe o mână și pe cealaltă, în care timp se va căuta ca prin acțiunea fierului să nu i se stingherească mersul înainte.
Dacă calul merge liniștit la pas, se va încerca și un tur-două de trap, după oare se va descăleca, cerându-i-se două-trei flexiuni de pe loc, descălecat.
Lecția următoare va începe tot cu două-trei flexiuni înainte de încălecare. După aceasta, se va încăleca, făcându-se porniri și opriri, cu schimbări de mână și cu mersul în cerc mare pe o jumătate de manej, bineînțeles întâi la pas și pe urmă la trap.
Pasul trebuie să fie liniștit, cadențat și cât mai mare. Pentru aceasta calul se lasă liber în gură, fără însă ca dârlogii să fie prea lungi, acționându-se cu pulpele alternativ la fiecare pas și urmându-se cu pumnii și dârlogii mișcarea gâtului calului.
În ce privește opririle, așa cum calul trebuie învățat să pornească înainte, când vrem noi, tot așa trebuie învățat și să se oprească.
Pentru oprire se acționează direct cu dârlogii dinainte înapoi, călărețul lăsându-se mai greu în șa.
Calul trebuie învățat să stea cât mai nemișcat, un interval de timp cât mai mare. Pentru aceasta singurele mijloace sunt: răbdarea, vocea și mângâierea.
Desigur că de la un cal mai nervos și mai impresionabil imobilitatea se obține mai greu, cu perseverență și blândețe se poate totuși obține.
Orice mișcare de înaintare, de dare în lături sau înapoi trebuie corectată, aducându-se calul la loc și recompensându-i de îndată supunerea cu cuvinte de alintare și mângâiere.
În orice caz, opririle nu trebuie să fie prea lungi, ca să nu ducă la enervare.
În timpul mersului și bineînțeles întâi la pas, vom cere calului să flexioneze din când în când.
Cu pulpele aproape, strângându-le egal, dar fără a izbi cu ele, cu mâinile fixe și rezistând pe zăbală cu impulsul pulpelor, vom determina calul să se adune, mestecând zăbala, cu fruntea aproape de verticală, și să-și angajeze, în același timp, partea dinapoi cât mai sub el, obținându-se, după cum se spune, un cal pe baza scurtă. Aceasta este ceea ce se numește a avea calul plasat și sub acțiunea ajutoarelor (pus în mână).
Desigur, este foarte departe de mersul adunat, pe care-i are un cal cu dresajul complet și care se poate menține sub acest aspect un timp mai îndelungat.
Punerea în mână și decontractarea gurii calului trebuie obținute însă și în dresajul elementar, fără de care nu se poate face niciun progres și nici nu se poate conduce și folosi calul în condițiile impuse de cerințele diferitelor probe.
La rezultatul dorit se poate ajunge, bineînțeles, numai printr-un acord perfect între acțiunea mâinilor și cea a pulpelor, călărețul trebuind să simtă până unde să meargă cu impulsia pulpelor și cât trebuie să insiste cu rezistența fierului.
Dacă pulpele acționează prea puternic, provocând o impulsie exagerată, calul se repede înainte fără să flexioneze. De aceea este bine ca acțiunea lor să se producă prin strângeri progresive și vibrații, pentru a nu surprinde și enerva calul, mai ales când este vorba de un cal mai. Sensibil.
Greșeala cea mai frecventă, dar în același timp și cea mai gravă, o comit însă mâinile când acțiunea lor contracarează impulsia pulpelor.
Pentru a o evita, pumnii trebuie ținuți în primul rând jos, pe greabăn, lucrând asupra dârlogilor mai mult prin strângerea și slăbirea degetelor.
Decontractarea și aducerea calului sub acțiunea ajutoarelor din trap fiind mai greu de obținut, acestea se vor cere numai după ce vor fi executate bine în pas. Dacă vedem că, fiind în trap, calul se contractă și își lasă capul greu și devine greu la mină, trecem la pas și numai după ce se decontractează în pas, reluăm trapul.
La început timpul de trap trebuie să fie mai scurt, chiar mai scurt de 5 minute și pe o mină și pe cealaltă, pentru a evita oboseala care dă naștere la contractare.
Numai după ce se obține decontractarea din trap se vor efectua și pornirile la trap de pe loc.
Din când în când se va face trap mărit, împingându-se mai mult calul la trap, de preferință numai la sfârșitul timpului de trap și numai câteva fuleuri, fără a împinge calul peste puterile lui, ca să nu cadă în galop eu picioarele dinapoi, în mers dezechilibrat și fals care trebuie evitate.
Între timp, se vor executa, întâi din pas și apoi din trap, figurile de manej de care s-a vorbit deja, ca: volte, jumătăți de volte, opturi, serpentine, mișcări care sunt foarte folositoare pentru mlădierea calului. Se vor face, de asemenea, și primirile, întâi din pas și la urmă din trap.
Atât în pas, cât și în trap, când mergem înainte, calul trebuie învățat să meargă în linie dreaptă, astfel ca umerii să preceadă șoldurile pe linii paralele. Calul nu trebuie j niciun moment lăsat să meargă pieziș sau în travers.
De îndată ce-l simțim că merge deviat, îl vom îndrepta acționând cu pulpele și dârlogii; mai mult însă cu; dârlogii decât cu pulpele. Aceasta pentru că devierea este, în realitate, rezultatul unei inegale repartiții a greutății pe umeri; prin acțiunea dârlogilor se obține echilibrarea acestei greutăți. Mutându-se prin acțiunea contrară a dârlogilor greutatea de pe un umăr pe altul, după cum este; nevoie, se combate astfel mai mult și mai direct cauza de-; cât efectul, acțiunea pulpelor rămânând să servească doar ca un mijloc complementar.

GALOPUL
Galopul este mersul cel mai rapid în care calul se conduce mai greu, pentru că scapă mai ușor din mina călărețului, de aceea el se va începe numai după ce calul este complet decontractat și supus în trap.
Pornirea calului în galop se face mai întâi din trap, acționând cu pulpele și cu vocea, plus o slabă rezistență pe dârlogi până ce calul face primul fuleu, după care, împingerea continuă în ritmul galopului.
Pornirea în galop se face în mai multe feluri. Începătorii, de exemplu, acționează pe piciorul drept, cu dârlogul sting direct pentru a duce capul calului la stingă și a degaja umărul drept, acțiunea pulpei stingi angajează posteriorul sting, calul este dezechilibrat și nu rămâne decât să acționeze cu pulpa dreaptă și calul pornește la galop pe piciorul drept (fig. 30).
Inițial este indiferent pe ce picior va galopa calul, principalul fiind să galopeze. Pornirea la galop se face i mai ușor la trecerea colțurilor manejului (fig. 31).
În timpul galopării, calul se va mângâia pe ancolură ’ și, dacă este posibil, pe crupă.
Se întâmplă uneori ca galopul să se execute dezunit sau încrucișat, adică cu partea dinainte calul galopează i pe un picior și cu partea dinapoi pe celălalt. Aceasta se j simte mai des la nivelul șezutei. O mișcare regulată a acesteia, în același tempo cu calul, indică un galop corect, adică partea dinapoi galopează pe același picior cu par-; tea dinainte. Dacă mișcarea șezutei călărețului este scuturată și descompusă, galopul este încrucișat. El trebuie corectat imediat, oprind și pornind din nou, până se execută corect.
Fig. 30. Pornirea calului în galop pe piciorul drept, acționând cu dârlogul sting direct. Una din variante, practicată, mai ales, de începători.


Fig. 31. O altă modalitate de pornire la galop este trecerea prin colțul manejului.
Ca și la trap și la galop se va căuta să se obțină supunerea calului sub acțiunea tuturor ajutoarelor și plasarea capului calului aproape de verticală, la care se ajunge prin flexiuni și prin același acord între impulsul pe care trebuie să-l imprime acțiunea pulpelor și rezistența pe care trebuie s-o opună mâinile.
De îndată ce, în timpul galopului, simțim o cât de mică contractare, aducem calul în trap sau în pas, dacă contractarea persistă, galopul reluându-se numai după ce s-au obținut flexiunea și decontractarea.
Scopul urmărit este ca galopul să se execute ușor, fără sforțări din partea călărețului, ca să nu scape calul de sub control și nici din partea calului ca să scape din mina călărețului, căutându-se, în același timp, să se mențină un tempo constant, egal și cadențat.
Când calul lucrează corect și liniștit, meșterind fierul, cu capul plasat aproape de verticală, galopul se micșorează din ce în ce, urmărindu-se să fie. Cât mai îngrămădit.
Pentru destindere, din când în când, galopul se mărește pe laturile mari ale manejului, pentru câteva fuleuri, micșorându-se apoi din nou.
În mod obișnuit, calul execută galopul mai ușor pe piciorul stâng. El trebuie învățat însă să galopeze tot așa de ușor și pe stângul și pe dreptul.
Schimbările de galop cer un dresaj mai înaintat, mai multă finețe în întrebuințarea mijloacelor.
În echitația elementară, pentru a schimba galopul de pe un picior pe celălalt, se pune întâi calul în trap și apoi, printr-o schimbare de mână în diagonal sau jumătate de voltă, se trece în galop pe piciorul celălalt, prin mijloacele contrarii corespunzătoare și prin ruperea de echilibru când se ajunge la latura manejului.
După ce se vor obține porniri bune și liniștite la galop din trap și un galop cadențat cu capul calului plasat și gura decontractată, se va trece la punerea în galop din pas și de pe loc, întrebuințându-se mijloacele diagonale de pornire într-un chip ceva mai accentuat.
Pe măsură ce calul progresează în ascultare și executarea comenzilor noastre, acțiunea mijloacelor va ajunge la un asemenea rafinament încât să pară imperceptibilă. Plastic aceasta se poate exprima astfel; dacă la început vom acționa cu pulpele și degetele ca și cum dorim să spargem o nucă, prin antrenament trebuie să ajungem să acționăm ca și cum am dori să spargem un ou.
Ajunși într-un asemenea stadiu vom stăpâni gura calului, îl vom avea „în mână”, îl vom duce unde dorim și-l vom opri când voim.

MERSUL ÎNAPOI
Mersul înapoi este mai mult un exercițiu de mlădiere a calului, nefiind un mers natural.
Calul în stare de libertate nu va fi văzut niciodată mergând înapoi. Dacă o face câteodată din proprie inițiali vă, fiind încălecat este determinat de schimbarea centrului de greutate provocată de poziția călărețului și de o acțiune necorespunzătoare a dârlogilor. El nu trebuie lăsa-t să meargă înapoi, decât atunci când vrem noi. De îndată ce o face, contra voinței noastre, ne vom lăsa mai pe spate și cât mai greu în șa, vom lăsa cât mai multă libertate în gură și vom împinge viguros înainte, acționând cu pulpele.
Pentru a se obține mersul înapoi la voința călărețului, pulpele se țin aproape, presându-se ușor cu ele, și la tendința firească a calului de a se deplasa înainte, i se va opune o rezistență mai mare pe dârlogi. Întâlnind opunerea fierului, calul va face un pas înapoi. În aceeași clipă, se acționează cu dârlogii alternativ dinainte înapoi, ținându-se pulpele aproape în dreptul chingii și trunchiul puțin înclinat înainte pentru a ușura partea dinapoi. De asemenea, capul calului nu trebuie ridicat prea sus pentru a nu se îngreuia partea dinapoi, care trebuie să fie degajată.
În mersul înapoi pașii vor fi făcuți regulat și în cadență, ca și cum s-ar merge înainte.
Mersul înapoi uzează foarte mult calul, de aceea nu se va face abuz. Câțiva pași sunt suficienți, după care calul trebuie pornit din nou înainte.

DRESAJUL LA OBSTACOLE
Orice cal poate fi învățat să sară. Nu toți caii pot ajunge săritori pentru concursurile hipice, însă nu există cal care să nu ajungă să treacă peste obstacole obișnuite până la! m înălțime și! m lărgime. Totul este ca animalul să prindă gust, nu frică de obstacol. Gustul săritului poate fi deșteptat și dezvoltat la orice cal. Sunt cai care vin vizibil cu o plăcere deosebită la obstacol, dacă de la început au fost pregătiți judicios, cu răbdare și mai ales Iară brutalitate. Este cea mai mare greșeală și în dresajul pentru obstacole, ca și în dresaj în general, să se ceară mult de la început; rezultatele bune nu se obțin decât dacă se lucrează cu răbdare, cerându-se progresiv, puțin câte puțin.
Dacă trebuie să vină franc și cu plăcere la obstacol, calul nu trebuie însă în niciun caz să se repeadă. De aceea este bine să nu se treacă la săriturile peste obstacole decât când s-a ajuns să se lucreze în toate mersurile cu calul decontractat și când el răspunde cu ușurință acțiunii ajutoarelor.
Inițial calul este pus să sară în libertate și la coardă.
La sfârșitul ședinței de călărie se va așeza o bară jos pe sol, cu un capăt la una din laturile mari ale manejului și cam pe la mijlocul ei, pentru ca astfel calul să fie încadrat între laturile manejului și călăreț.
Coarda se prinde de inelul zăbăluței, după care, ținând-o făcută colac în mina stingă, cu dreapta calul va fi impulsionat să treacă la pas peste bară. Această trecere se repetă de două-trei ori până ce calul trece fără nicio ezitare, mângâindu-l de fiecare dată după ce a trecut.
După aceasta, se lungește coarda, lăsându-se calul să treacă singur și dacă are vreo ezitare, îl vom îndemna spunându-i „Hai! Hop!” și pocnindu-i în același timp și din bici la spate. Nu este cal să nu treacă în felul acesta peste bară. Calul va fi apoi mângâiat, i se va da, dacă este posibil, o bucată de zahăr sau morcov, după care va fi dus la grajd.
La a doua lecție se va începe tot cu trecerea peste bară după care ea va fi ridicată cu capătul dinspre centrul manejului la înălțimea de 30 cm. Dacă este trecută și această înălțime se va ridica și celălalt capăt.
În zilele următoare, se va ridica progresiv câte un capăt al barei până la înălțimea de 50–60 cm, continuându-se la coardă, în felul acesta până ce calul vine ferm și cu plăcere la obstacol.
Când înălțimea barei se mărește, se va pune înaintea, obstacolului o bară pe sol, denumită invită, care ajută calul să-și marcheze bătaia înainte de săritură.
De asemenea, este bine ca, pe măsură ce obstacolul se înalță, să fie prevăzut cu „aripi” care încadrează calul, conducându-l spre obstacol și împiedicându-l să derobeze.
La orice ezitare a calului nu se va uza de forța, ci se va coborî bara, reluându-se înălțimea în mod treptat până ce calul își recâștigă încrederea. Unii cai au un timp de oprire înainte de a sări. Acesta este un obicei care trebuie combătut, efectuând, înainte de săritură, diferite variante de mers începând cu galopul, apoi cu trapul; trecerea la pas se face numai după ce calul nu mai marchează niciun timp de oprire. De asemenea, calul se mai îndeamnă cu cravașa sau cu vocea în momentul în care se apropie de obstacol, până când pierde obiceiul de a marca acel timp de oprire.
Săriturile în înălțime trebuie alternate și cu cele în lărgime.
Învățat astfel, în scurtă vreme calul va veni ferm la obstacol, chiar și fără coardă, putând apoi să fie și’ încălecat.
Săriturile cu calul încălecat se efectuează, de asemenea, începând cu bara așezată pe sol, așa cum s-a procedat când s-a sărit cu calul la coardă, până la 80–90 cm înălțime și 1–1,50 m lățime.
Calul se aduce perpendicular pe mijlocul obstacolului, încadrat între dârlogii întinși, cu pumnii fermi, de-o parte și de alta a gâtului, împingându-se ușor cu gambele, dacă calul se reține și strângându-se ușor degetele, dacă calul se repede.
În momentul în care calul se ridică, nu i se va măi cere nimic, slăbindu-se doar acțiunea degetelor pentru a elibera dârlogii și implicit a da libertate gâtului, permițându-i să se întindă, să basculeze și să se echilibreze. Ne vom feri însă să dăm drumul prea mult dârlogilor, ținându-i întinși atât cât să nu se piardă contactul cu gura și să putem oferi calului sprijinul prin acțiunea fierului în gură când calul face contactul cu solul pe partea cealaltă a obstacolului, sprijin de care calul are mai multă nevoie când este încălecat, căci greutatea călărețului pe care 6 poartă în spinare îi modifică în chip simțitor echilibrul.
Pe cât este posibil, se recomandă o cât mai mare varietate a înfățișării obstacolelor, ceea ce este mai ușor într-un manej deschis, căutându-se a se forma obstacole cât mai asemănătoare cu acelea care se întâlnesc la câmp.

SĂRITURILE CALULUI ÎN LIBERTATE
Din când în când și chiar cât de des va fi posibil, calul va fi pus să sară în libertate, fără călăreț și fără coardă, fiind adus pentru aceasta la manej fără șa, ’ numai cu un frâu cu zăbăluță, ai cărui dârlogi sunt prinși sub bărbie.
Calul, fiind lăsat complet liber în manej, va fi orientat să alerge pe laturile manejului de câteva ori. Apoi se voi pune pe ambele laturi câteva bare pe sol care, pe măsură ce calul le trece fără ezitare, se vor așeza progresiv până la maximum 1,20 m înălțime și 1,50 m lărgime. Acest lucru se va face pe ambele mâini.
Pentru ca alergarea calului să se efectueze de-a lungul laturilor manejului, se va forma din bure sprijinite pe picioare un culoar.
Pentru săriturile în libertate sunt necesare două ajutoare, două persoane așezate fiecare la mijlocul celor două laturi mici ale manejului. În asemenea împrejurări biciul nu se folosește decât la mare nevoie, îndemnul cu vocea fiind mai totdeauna suficient. Important este ca să fie menținut calul pe culoar, indiferent în ce alură vine la obstacol.
La efectuarea săriturilor în libertate ne putem da seama de calitățile și posibilitățile calului, ridicând’ din ce în ce mai mult obstacolul, chiar peste 1,20 m.
Sărind pe culoar, calul învață să aprecieze distanța până la pragul de bătaie, să execute bătaia la obstacol, să suia în raport cu mărimea obstacolului și în plus prinde curajul și chiar plăcerea de a sări.

RECOMANDĂRI
Orice lecție trebuie începută cu sfârșitul lecției precedente, pe care calul o reține datorită memoriei sale excepționale.
Niciodată calul nu trebuie să rămână cu impresia că e! Poate face ce vrea, ci totdeauna trebuie să fie convins ca în orice opunere va trebui să cedeze până la urmă.
Orice cal trebuie lucrat, chiar și în săriturile peste obstacole, deopotrivă pe o mină și pe cealaltă. Pentru că unii cai lucrează, în general, mai ușor pe mâna stângă, trebuie insistat asupra lucrului pe mâna dreapta.
Angajarea calului și punerea lui „în mână nu se va pretinde pe o durată prelungită, ci se va cere pe perioade scurte dar dese. La început, mai puțin și pe măsură ce timpul trece și dresajul progresează, seva cere mai mult, recompensându-se fiecare execuție bună.
Dârlogii nu trebuie ținuți întinși în mod continuu, căci acest fel de a-i ține duce la contractare; ei trebuie întinși și slăbiți mereu în mod imperceptibil, prin strângerea și slăbirea degetelor. În acest fel fierul este supus mereu unor ușoare vibrații care, impresionând gura calului, îi provoacă mobilitatea fălcii și împiedică astfel contractarea. …
Este știut că orice poziție prelungita, chiar și aceea de a sta pe loc, obosește, dând naștere la contractare. Pentru a împiedica contractarea, poziția va fi schimbată, din când în când, prin mișcări variate și prin treceri de la un mers la altul. 
Tot astfel, pentru a evita ca mersurile îngrămădite să nu aibă o influență defavorabilă asupra mersului înainte, calul trebuie neapărat, chiar în cursul aceleiași lecții, pus din când în când să se destindă prin mărirea alunior respective. În acest fel, și cu schimbări dese de direcție, se poate obține cadențarea mersurilor, care înseamnă regularitatea pașilor, ca lungime, înălțime și durată.
La aceasta contribuie și mersul în cerc mare la pas, trap și galop, și pe o mână și pe cealaltă.
În mod mai sigur însă, cadența, mai ales a trapului, se obține prin acțiuni diagonale, adică alternând acțiunea pulpei drepte cu dârlogul sting și cea a pulpei stingi eu dârlogul drept.
Se știe că trapul este un mers diagonal în care piciorul drept dinainte, spre exemplu, se găsește în același moment în aer cu piciorul stâng dinapoi, în timp ce piciorul stâng dinainte se sprijină pe sol în același moment cu piciorul drept dinapoi.
Pentru a obține cadența, trebuie să se egaleze deci timpul de suspensie cu timpul de sprijin. Aceasta se face printr-o acțiune de pulpă și de mână pe diagonalul de sprijin concomitent cu slăbirea pulpei și a mâinii pe diagonalul de suspensie, ținându-se seama că slăbirea și ac- punea trebuie să fie egale ca timp și intensitate.
Deși s-ar părea o operație simplă, este totuși destul de greu de executat, fiindcă la fiecare jumătate de secundă, mijloacele trebuie inversate, când pe o parte când pe alta și, ceea ce este și mai greu este că inversarea trebuie făcută în mod egal și pe o parte și pe alta.
Executarea cere experiență și rafinament, deschizând drumul spre trapul extins și pasaj, mersuri care intră în cadrul echitației superioare.
Orice trecere de la un mers la altul, ca și mărirea și micșorarea mersului, se vor face progresiv, schimbările trebuind să curgă una din alta, fără nici un fel de bruscare.
Timpul trebuie prelungit prea mult, căci obosește și enervează calul. Noi credem că sunt suficiente 45–60 minute. Se obișnuiește ca în dresajul de școală înaltă calul să se lucreze în 2—3 reprize scurte.	
Cu cele prezentate până acum considerăm suficient dresajul elementar la manej, calul fiind gata pentru a fi scos în bune condiții afară, la câmp.
În mod obișnuit, lucrul la manej are loc în timpul celor câteva luni de iarnă, când vremea este urâtă și neprielnică pentru a se ieși afară ; îndată ce timpul permite, calul se scoate în teren, urmând ca din când în când să se intercaleze și câte o ședință de manej, care, după cum s-a arătat, reamintește și împrospătează cele învățate.

CĂLĂRIA ÎN EXTERIOR – ÎN TEREN
GENERALITĂȚI
Dacă lucrul la manej mărește suplețea articulațiilor calului, iar spațiul restrâns, în cadrul căruia calul este lucrat, îl disciplinează și îl deprinde cu ideea că trebuie să se supună voinței călărețului, totuși dresajul nu poate fi considerat complet atâta timp cât el nu este efectuat și afară la câmp, în teren variat.
Mărginită numai la spațiul strâns al manejului sau al unui teren de concurs hipic, fără a ieși la câmp deschis și în teren variat, călăria este lipsită de partea ei cea mai utilă și în același timp și cea mai plăcută.
Sunt cai care, deși au ajuns în manej la o suplețe desăvârșită și execută admirabil cele mai grele figuri de înaltă școală, iar alții trec, fără greșeală, parcursurile ce e mai grele, dar cu obstacole artificiale, în concursurile hipice realizând performanțe de precizie, de viteza și de înălțime, când însă, sunt scoși la câmp m teren variat, merg totuși reținuți și calcă cu teamă.
Ieșirile cât mai dese la câmp și respectarea celor câteva reguli simple dezvoltă tactul ecvestru. Căpătând simțul și intuiția terenului, călărețul va ști sa aleagă locurile cele mai potrivite, mai variate și mai frumoase care să incinte ochiul și sufletul, alternând într-un perfect echilibru pasul, trapul și galopul, cu sari urile peste obstacolele naturale pe care le întâlnește m cale, și va ajunge sa tină satisfacția maximă și să guste din plin plăcerea practicării sportului călare. 
După cum s-a arătat, pentru ca un cal de ” s poată fi considerat dresat complet, fie ca este destinat sportului de performanță sau călăriei de agrement, trebuie să fie deprins și cu terenul, cu alte cuvinte dresa pentru acesta. Este bun de teren, când are un mers solid și sigur – calitate pe care o capătă numai după ce merge cât mai mult pe terenuri variate – nu se sperie de nimic și trece, fără niciun fel de ezitare, pe oriunde, peste orice îi cere călărețul.
Pentru aceasta trebuie. În primul rând ca animalul sa prindă o nemărginită încredere în călărețul sau crederea sau neîncrederea se transmit ca un fluid electric și numai călărețul, care el însuși are încredere în sine are curaj și avânt, le poate transmite și calului ca sa înving și să treacă prin toate greutățile terenului pe caic le întâlnește în cale.
Încrederea, curajul și avântul nu trebuie sa meargă până la exagerare. Fără îndoială, că multe dintre accidente se datoresc în buna parte, lipsei de măsura, de prevedere și de atenție. De altfel, măsura, prevederea, atenția și spiritul de observație sunt elemente de baza ale echitație. Numai întreținând aceste însușiri călărețul poate să-și cunoască calul, să știe ce și cât să-i ceară.
Călăria la câmp poate fi desfășurată, în principiu, pe oi ace timp și în orice anotimp, dar totuși, pentru a fi plăcută, mai ales dacă este practicată ca sport ori pentru dresajul calului în teren, timpul cel mai bun este atunci când vremea e mai răcoroasă, adică dimineața sau pe înserate.
Deși anotimpurile cele mai potrivite pentru călărie la câmp sunt primăvara și toamna, dar mai cu deosebire toamna, totuși ea nu trebuie sa fie abandonată din cauza intemperiilor, ci continuată cel puțin săptămânal. Pe ploaie, noroi sau zăpada calul și călărețul se călesc, musculatura și respirația calului nu au decât de câștigat.
Călări a în teren se poate efectua și în grup, dar este preferabil atât pentru cal, cât și pentru călăreț să se facă individual.
Calul tânăr, nedeprins cu terenul variat, nu se scoate la câmp în grup, căci între prea mulți cai se înfierbântă și se enervează. Nu este însă bine, nici să fie scos, mai ales la început, numai singur. Dacă pentru dresajul în manej se recomandă lucrul individual, pentru dresajul la câmp, la primele lecții, este de preferat tovărășia și cu alți cai de preferință doi pană la trei călăreți care merg pe cai mai bătrâni, liniștiți, cuminți și neimpresionabili, care trec eu franchețe și fără ezitare pe oriunde.
Calul fiind dotat cu un puternic simț de imitare, exemplele bune ale cailor confirmați vor fi urmate.
După încălecare, se va merge cu calul la pas și cât mai liniștit, timp de aproximativ 10–15 minute sau atât cât se merge pe străzi și pe drumuri pavate ori pietruite.
Mei sul rapid pe pavaj și piatră este o mare greșeală. Nu trebuie confundat echilibrul unui cal înhămat cu cel al unui cal încălecat; greutatea călărețului modifică simțitor echilibrul, cu mult mai mult, decât greutatea unui vehicul, pe care calul de ham îl trage după el. Din această pricină, calul încălecat poate mult mai ușor să alunece pe pavaj și să cadă, cădere care poate avea ca urmare ruperea vreunui picior și chiar prinderea călărețului sub cal.
Când s-a ieșit la câmp deschis, se vor căuta margini de șosea, cărări sau drumuri nepietruite, pe care se va merge în trap cadențat și în niciun caz prea mare, în care timp se vor cere calului flexiuni și se va căuta’ a-i plasa capul și supune acțiunii dârlogilor. De asemenea se va merge pe miriști, margini de ogoare, margini de pădure, izlazuri, terenuri cu iarbă, elastice și moi, fără fi prea moi, pentru a nu se înfunda picioarele calului, căci nici aceasta nu este bine. Pe astfel de terenuri se va galopa.
Pornirea la galop se face din trap, indiferent pe cate picior. Se pornește mai întâi în galop mic de manej, mai ales în primele ieșiri la câmp, galop în care se va merge pe o distanță de 200 până la 500 m chiar până la un kilometru, dacă terenul permite.
În primele momente este posibil să se arate din partea calului oarecare enervare și tendința de a scăpa din mina călărețului, mai ales dacă este vorba de un cal de rasă și mai nervos.
Când din spațiul redus și închis al manejului și al grajdului calul se vede afară, în aer liber, într-un spațiu larg și cu orizont deschis, este firesc să-i vină pofta să zburde și să-l jeneze constrângerea din partea călărețului. Calul trebuie potolit de îndată și supus acțiunii dârlogilor, întrebuințându-se și vocea pentru aceasta, iar dacă nu se obține liniștirea calului din galop, atunci va fi trecut în trap și chiar în pas, începându-se galopul din nou după ce calul s-a liniștit.
Calul, în orice caz, nu va fi lăsat să treacă înaintea celorlalți cai, dacă iese cu alții împreună. Acesta este un fapt deosebit de important pentru pregătirea calului în vederea călăriei în grup (în grămadă) și nu știm cum să insistăm îndeajuns asupra acestei recomandări.
Un cal lăsat să se înfierbânte și să treacă înaintea celorlalți cai, dacă rămâne cu acest obicei, va fi totdeauna greu de condus în grup și chiar dezagreabil, neputând fi considerat niciodată ca un bun cal de teren și de încălecat în grup (grămadă).
Obișnuit, caii pursânge care provin de pe hipodrom, dau mult de lucru în această privință căci, cerându-li-se pe hipodrom să întreacă pe ceilalți cai (cum de altfel acolo este firesc), când devin cai pentru călăria obișnuită uită greu obiceiul întrecerii, de aceea se cere mai multă caznă formării gurii corespunzător cerințelor călăriei și dezobișnuirii lor de a trece înaintea cailor cu care aleargă împreună.
Pe parcurs se va alterna galopul cu pasul și cu trapul în funcție de teren, evitându-se galopul pe un teren prea tare sau pe o durată mare, fiindcă galopul este un mers în care și picioarele și inima calului sunt supuse la eforturi mai mari.
Ieșirea la câmp cu un cal tânăr și nedeprins se face numai dacă călărețul cunoaște foarte bine terenul pe care urinează să-l parcurgă, denivelările, obstacolele etc.
Calul începător va fi dus să treacă prin locuri și peste obstacole mai puțin grele și mai puțin impresionabile pentru el, ca, de exemplu: să treacă un șanț mai puțin larg, ori peste un gard de spini sau de nuiele nu prea  înalt. Se va trece, de asemenea, și prin apă, întâi printr-o baltă mai mică și prin apa vreunui pârâiaș mic al cărui vad este binecunoscut de către călăreț, ferindu-se locurile mlăștinoase.
Pe la punctele mai dificile, trecerea se face la pas, calul fiind adus, ca și la obstacole, cât mai perpendicular pe punctul de trecere, bine încadrat între dârlogi și gambe, pentru a fi împiedicat să derobeze. El va fi împins acționând cu pulpele la cea mai mică bănuială de ezitare, decontractându-le de îndată ce se simte angajarea calului! pentru a trece, oferindu-i suficientă libertate în gură.
Îndemnurile cu vocea sunt de mare folos, iar trecerea va trebui să fie urmată imediat de recompensă prin cuvântul „bravo” și prin mângâiere.
În caz de nereușită, în niciun caz nu se va recurge! la enervare și violență.
Cu calm, călărețul va încerca din nou trecerea, aducând calul într-un unghi opus aceluia în care a derobat, iar dacă, cu o repetare sau două tot nu reușește, se face apel la un călăreț și un cal experimentați. Prin imitație trecerea se face fără nicio greutate. Bineînțeles recompensa nu va fi uitată. În felul acesta, încet, încet se poate ajunge la trecerea prin locuri din ce în ce mai grele, fără  niciun refuz din partea calului.
Un exercițiu care se recomandă să se facă cât mai des, este galopul pe pantele line, fie în urcare, fie în coborâre, ca și coborârea și urcarea pantelor repezi. Pozițiile  corecte ale călărețului în urcare și în coborâre sunt ilustrate în figurile 32 și 33.



Fig. 33. Poziția corectă a călărețului la coborârea pe pantă.

La pantele repezi, urcarea se poate face în galop, dar coborârea numai în pas.
Atât urcarea, cât. Și coborârea pantelor repezi trebuie făcute cu atenție și totdeauna cât mai perpendicular, pentru a se evita o eventuală alunecare și cădere a calului pe o parte.
La urcare, călărețul se va apleca cât mai mult înainte, pentru a ușura partea dinapoi a calului, care, după cum se știe, dă tot impulsul mișcării; la coborâre, însă, călărețul va căuta să aibă trunchiul cât mai perpendicular pe linia spinării calului. În niciun caz nu se va lăsa pe spate, oricât ar fi panta de înclinată. Aceasta tot pentru a nu îngreuia prea mult partea dinapoi a calului, care, dacă este prea îngreuiată, alunecă sub cal și-l împiedică să-și echilibreze coborârea.
Pulpele trebuie ținute aproape, dar fără a împinge eu ele exagerat, iar dârlogii nu trebuie ținuți prea strâns, nici chiar la coborâre, ci doar atât cât calul să aibă suficient sprijin pe fier.
Și la pante, dacă calul nu se convinge să treacă singur cu ușurință, trecerea se va face după un cal confirmat, care nu refuză trecerea.
Călăria în teren poate dura de la! la 3 ore.
Întoarcerea este preferabil să se facă pe alt drum decât cel la ducere. Aceasta și pentru variație, dar și pentru ca să rămână calul cu impresia că, pentru a ajunge acasă, trebuie să meargă mereu înainte.
În drumul de întoarcere călărețul va alterna astfel mersurile, încât să nu ajungă la grajd cu calul transpirat, obosit și enervat, ci uscat și liniștit.
Prin urmare, întoarcerea se recomandă să se efectueze la pas în majoritatea timpului. Dacă calul transpiră pe parcurs este chiar recomandabil, fiindcă prin porii pielii se elimină toxinele; nu trebuie însă niciodată exagerat.
Ieșirile la câmp vor fi alternate din când în când cu ședințele de manej, pentru a determina calul să nu uite decontractarea și supunerea la acțiunea mijloacelor ajutătoare.
Abia după mai multe ieșiri la câmp, și numai după ce calul se va arăta supus, se va putea trece la galopul întins, ’ acea strângere și destindere naturală a calului din toți mușchii și din toate articulațiile sale, care este atât pentru călăreț, cât și pentru cal maximum de plăcere. La aceasta se ajunge însă numai atunci când viteza poate fi micșorată sau mărită fără eforturi speciale, ci doar printr-o ușoară și cât mai accentuată acțiune a pulpelor și a mâinilor, chiar dacă ne găsim în grup eu alți cai.
Dresajul calului pentru călăria la câmp constă, deci „în deprinderea lui să meargă cu siguranță pe oriunde, să treacă fără nicio ezitare prin orice fel de accidente ale terenului, să nu se impresioneze și să sară fără ezitare peste orice obstacole, fie ele cât de variate, să treacă prompt de la un mers la altul, să meargă decontractat, suplu și liniștit, chiar și împreună cu alb cai.
Numai. Atunci se poate spune despre un cal că a devenit un. Bun cal de teren când s-a. Ajuns la un acord perfect între el și călăreț..

MERSUL CALARE PE DISTANȚE LUNGI – .
TURISMUL
Încă din vremuri îndepărtate scopul domesticirii calului a fost acela de a servi, în primul rând, ca mijloc de transport, fie prin tracțiune, fie sa ducă călărețul pe spinare.
Mijloacele de locomoție moderne, mai rapide și mal economice, mai ales pentru transportul. În comun, au înlocuit într-o mare măsură calul. El este păstrat totuși în tracțiune pentru că sunt unele locuri unde transportul cil mijloace mecanice nu se poate face. Sunt încă multe locuri unde pe timp nefavorabil drumurile sunt atât de impracticabile, încât nu se poate merge nici măcar cu căruța, ci numai călare. De aceea, oferim câteva aspecte despre călăria pe distanțe. Lungi.
Interesul este ca mersul călare pe o distanță lungă să se facă într-un timp cât mai scurt și în condiții cât mai bune. Calului nu trebuie să i se impună un mers dinainte stabilit, ci să i se întrebuințeze forțele în funcție de aspectul terenului, de temperatură și manifestările lui ele oboseală. Se recomanda alternarea pasului cu hapul, făcându-se! km pas și 2 km trap. Drumurile prea lungi nu se fac cu un cal neantrenat.
De asemenea, nu se va porni dintr-o dată la trap, ci numai după 1–2 km de mers la pas, la fel și ultimii 2.1 km se voi parcurge tot la pas. Și porțiunile de drum prea tari sau pietruite vor fi străbătute la pas pentru a cruța picioarele calului. Dacă condițiile permit.pe marginea șoselelor se va merge la trap, iar pe porțiuni de câteva sute de metri, maximum! km se va putea merge chiar în galop ușor. Pe un traseu mai lung sunt utile și popasurile. După 5–6 km se poate face un popas de 10–15 minute, când se controlează harnașamentul și picioarele calului, lăsându-l chiar să pască pe marginea drumului. De asemenea se recomandă și un popas mai lung de 2–3 ore, când i se dă calului apă și puțin ovăz, după c, e în prealabil i s-a scos șaua, s-a controlat locul șeii și chinga și» bineînțeles, starea picioarelor și a potcoavelor.
În drumurile lungi graba trebuie evitată; mai bine se scurtează haltele și se prelungește mersul decât să se mărească viteza.
În privința turismului călare, în grup, care începe să ian mai mare dezvoltare, recomandările făcute la mersul călare individual, pe distanțe lungi, sunt aceleași. Totuși, unele recomandări suplimentare se impun.
Pentru a evita aspectul de dezordine a unui grup de călăreți este bine ca el să se deplaseze sub conducerea urnă călăreț cu mai multă experiență, care să cunoască dinainte traseul și căruia trebuie să-i dea ascultare toți cei care participă la excursia călare.
La plecare, călăreții se așază în urma călărețului conducător, în rânduri aliniate de câte trei-patru, după cum permite lățimea drumului.
Între călăreți se va lăsa suficient interval pentru a nu se lovi unul de altul, iar între rânduri o distanță de minimum o lungime de cal, pentru a evita eventualele lovituri dintre cai.
În câmp deschis, este permisă ruperea rândurilor, dar păstrându-se totuși formația de grup.
Călăreții trebuie să meargă în alura în care merge conducătorul grupului, neavând voie să treacă înaintea lui.
Pe terenurile bune de galop (miriști, izlazuri, alei înierbate și margini de pădure) se va galopa sărindu-se obstacolele care se întâlnesc în cale de către acei care doresc acest lucru, ceilalți urmând să te ocolească. Punctele dificile de trecere vor fi abordate de călăreții cu cai confirmați.
Nu este permisă niciodată tăierea drumului altor călăreți, iar cei care simt că nu-și pot stăpâni în suficientă măsură caii vor merge pe margini și vor căuta să-și pună, din când în când, caii în cerc, pentru a-i potoli.
La obstacole, de asemenea, nu se va tăia niciodată drumul unui călăreț care se îndreaptă spre un obstacol și tot astfel o atenție deosebită se cere când un călăreț sare înainte, lăsându-se o distanță suficientă pentru a evita ciocnirea, în cazul unor eventuale căzături.
De altfel, călărețului i se recomandă să fie atent nu numai la teren și la calul său, ci la tot ce se întâmplă în jur și la ceilalți călăreți cu care merge.
Conducătorul grupului va avea grijă să alterneze mersurile în funcție de teren, astfel încât caii să nu fie prea obosiți și transpirați la înapoiere.
În drum spre casă, călăreții se vor regrupa în rânduri, ca și la plecare, înapoierea făcându-se, de preferință, pe alt drum decât acela pe care s-a plecat.



PARTEA a IV-a
INDICAȚII UTILE
GENERALITĂȚI

Echitația este un sport care solicită echilibru, perseverență, atenție, spirit de observație, precum și răbdare și judecată, pe lângă care, ca și pentru orice alt sport, mai trebuie energie și voință.
Atât pentru a încăleca corect, cât și pentru a face unui cal dresajul elementar, paginile acestei, cărți reflectă faptul că acest sport al călăriei nu este un lucru chiar atât de; greu..
Ceea ce trebuie însă reținut și avut mereu în atenție este ca sportivul călăreț atât prin poziția sa în șa, cât și prin mijloacele pe care le întrebuințează să jeneze calul cât mai puțin posibil, pentru ca acesta să se găsească cât mai aproape de echilibrul natural, pe care îl are în stare de libertate.
Calul nu este un material inert și lipsit de viață, ci dimpotrivă, ea orice ființă vie, poate avea capricii și poate reacționa cu surprize.
Aproape că nu este cal care să reacționeze la fel față de toți călăreții care l-ar încăleca, după cum nici calul, de altfel, nu este încălecat deopotrivă de toți călăreții care i se perindă pe șa, căci în echitație intră în cea mai mare măsură în considerare personalitatea, sub toate aspectele, a celor două ființe – cal și călăreț – care lucrează împreună.
Asta nu înseamnă că mijloacele utilizate în conducerea calului, nu ar fi aceleași și la fel de potrivite pentru toți caii. Ele sunt valabile pentru orice cal; ceea ce diferă însă este numai felul de a le aplica.
Cât de mult și cât de puțin, cât de tare sau cât de ușor se aplică și se întrebuințează mijloacele cu care acționează călărețul asupra ralului, când să înceapă și când să înceteze ele, nu se poate spune în nicio carte. Toate acestea variază de la cal la cal, iar călărețul le simte numai prin așa-numitul tact ecvestru, de care s-a mai vorbit.
Este adevărat că printre cei înzestrați de natură cu diferite talente, se găsesc și cei care pot dresa un pal ajungând la o înaltă școală și la mari succese în concursurile hipice. Aceștia formează elita călăreților și posedă, incontestabil, simțul ecvestru în cel mai mare grad.
La însușirea noțiunilor elementare de călărie, teoretice și practice poate ajunge oricine prin muncă asiduă, perseverență, dacă este un îndrăgostit al sportului călare.

CUM SE DRESEAZĂ UN CAL?
Iată o întrebare la care răspunsul este dificil de dat, din cauza vastității problemei, cunoscute fiind modalitățile multiple de folosire a calului.
Indiferent însă de destinația pentru care este pregătit un cal, principiile de bază rămân aceleași, metodele diferă.
Precizam ca un cal poate fi pregătit pentru: călăria de agrement, călăria sportiva (dresaj, obstacole, concurs complet, atelaje), curse de trap și galop, steeple-chase, raiduri.
Vom încerca să expunem câteva din principiile care stau la baza pregătirii calului remont înainte ca acesta să se specializeze într-una din ramurile călăriei.
Calul se pare ca nu are inteligența delfinului, câinelui sau elefantului, are, în schimb, memorie. Un lucru odată învățat, rămâne definitiv învățat și de aceea este necesar să i se predea cât mai corect. În activitatea cu calul un rol important îl joacă recompensa.
Lecția trebuie să fie scurta și urmată de o răsplată: mângâiere, ovăz, zahăr, morcovi sau chiar pâine, după posibilități și preferințele calului.
Pedepsele se aplică eu moderație, gradat, prompt și în funcție de vina respectivă, și numai cu scopul de a corija.
Orice pedeapsă aplicată cu cruzime, dintr-un simțământ de răzbunare, este condamnabilă și lipsită de înțelepciune.
În primul rând, calul va trebui să capete încredere în călărețul său, și el va deveni docil dacă acesta va ști să se apropie de el cu mângâieri și vorbe blânde.
Dacă este tratat cu brutalitate, devine temător, nervos și îndărătnic (retiv), greu de stăpânit.
Caracterul calului influențează în mod hotărâtor dresajul său și de aceea el trebuie să fie bine studiat și cunoscut.
Pentru ca omul să poată impune calului voința sa, este necesar să se stabilească un limbaj. Convențional, care să aibă la bază principiul asociațiilor de senzații.
De exemplu:
Un îndemn cu cravașa însoțit de unul cu vocea, îl face pe cal să meargă înainte, ea mai târziu și în mod progresiv, dispărând îndemnul cu cravașa, să fie suficientă numai vocea, pentru ca mișcarea sa se producă.
Principiul asociațiilor de senzații da roade bune animai dacă călărețul procedează eu tact și pricepere.
Prin repetiții, asociațiile se întipăresc în memoria calului și în același timp se formează reflexele condiționate, care stau la baza dresajului. El trebuie început după ce calul a fost pregătit din punct de vedere fizic, prin lucrul zilnic, suficient de intensiv, pentru a nu se îngrășa și pentru a se antrena musculatura în vederea lucrului ce va urma.
După ce remontul s-a obișnuit să fie plimbat la mină, va începe să meargă la coardă pe cerc.
Mersul la coardă se face în ambele sensuri.
Dacă lucrul la coardă este bine îndrumat, calul trebuie să meargă liniștit în toate mersurile, să treacă hotărât dintr-un mers în altul sau să se oprească la vocea călărețului.
După ce remontul s-a liniștit prin darea la coardă, se trece la obișnuirea cu șaua.
Odată obișnuit cu șaua, urmează încălecarea, acțiune care se efectuează cu mișcări domoale, însoțite de mângâieri și recompense.
Lucrul călare se desfășoară în manej și la câmp, unde se folosesc prifriele. Noțiuni de aplicare a ajutoarelor: acțiunea gambelor, dârlogii, greutatea corpului.
De la început este nevoie a determina remontul să cedeze acțiunii celor două gambe care trebuie să acționeze prin presiuni repetate și de intensități diferite. Lecțiile care au ca temă acțiunea gambelor și dârlogilor vor avea m conținutul lor: porniri de pe loc la pas, treceri din pas în trap, alungirea pasului și trapului, iar mai târziu porniri la galop. Toate aceste acțiuni vor fi însoțite, eventual, de îndemnuri cu cravașa sau vocea.
Baza întregului dresaj este mișcarea hotărâtă înainte, liniștită și decontractată, pentru că, orice am face, dacă ținem Calul sub o tensiune nervoasă, se pierde timpul în zadar.
După ce calul a fost pregătit din punct de vedere fizic și tehnic, se trece la specializare, în funcție de aptitudinile calului pentru; obstacole, dresaj, concurs complet ere.
Pentru fiecare dintre aceste ramuri ale călăriei există metode și procedee de instruire, abordate și dezvoltate mult în lucrări de specialitate.
Astăzi, când ne stau la dispoziție nenumărate mijloace științifice, printre care cinematografia și televiziunea, sarcina dresorilor este mai ușurată.
Nu trebuie, însă, să uităm că rezultatele mari în călărie se datoresc, în cea mai mare parte, calităților calului și competenței și măiestriei călărețului.

REGULI ȘI PRINCIPII GENERALE DE DRESAJ
Totdeauna înainte și totul să se execute din impulsie.
Calul trebuie să fie în echilibru perfect atât pe loc, cât și în mișcare.
Calul să fie liniștit și calm.
Să se cedeze imediat ce calul a cedat.
Gradarea cererii – progresivitatea.
Recompensa trebuie să urmeze cedării tot atât de aproape ca și corecția greșelii.
. 7. Recompensa, ca și pedeapsa, neaplicate imediat, își pierd din. Efect..
Acțiunea pulpelor trebuie să preceadă întotdeauna acțiunea mâinilor.
Repetarea stă la baza fiecărei mișcări.
Atac viguros… mina cedează; mai întâi împingerea calului înainte, apoi pedepsirea.
Atacul (pedeapsa) pe loc este interzisă mai înainte ca un remont să cunoască acțiunea pulpelor.

PRINCIPII REFERITOARE LA CĂLĂRIA PESTE OBSTACOLE

PRINCIPII LEGATE DE CAL
Calului trebuie să i se dezvolte impulsia – voința de a merge înainte.
Calul trebuie înmlădiat, decontractat, gimnastica!.
Să i se dezvolte forța și rezistența.
Să i se formeze respirația.
Să deprindă obișnuința de a aprecia distanțele până la obstacole, a alege locul bătăii (cu ajutorul călărețului).
Calului trebuie să i se imprime o săritură curba și o scurgere cât mai rapidă peste obstacol.
Să poată să facă sărituri din viteză oblice cu întoarceri foarte scurte.
Să aibă un galop razant (aproape de sol) pentru scurtarea timpului de alergare pe parcursul de obstacole.

PRINCIPII LEGATE DE CĂLĂREȚ
Să fie în acord cu calul și mișcările lui.
Să-și suprapună în toate fazele săriturii centrul propriu de greutate cu cel al calului.
Să creeze o stare a calului ca a unui arc strâns, căruia să-i dea viteza și impulsia necesare trecerii obstacolelor la dimensiunile respective.
Pe timpul parcursului, între două sărituri, să se preocupe de punerea „în mână” a calului (supunerea lui acțiunii ajutoarelor).

TACTUL ECVESTRU
Ca și în alte sporturi și în sportul călare, mai. Ales în cele de performanță întâlnim așa-numitul simț specific, m bălărie cunoscut sub numele de tact ecvestru.
De-a lungul anilor tactului ecvestru i s-au dat numeroase definiții, dintre care vom aminti pe cele mai concise și simple:
Tactul ecvestru constă în calitatea călărețului care n permite de a fi în mod instantaneu în cel mai bun acord, atunci când trebuie, cu calul său.
Tactul ecvestru este facultatea de a face bine și ia timp ceea ce trebuie făcut.
1 actul ecvestru: justețea în aplicarea ajutoarelor.
Pentru ca noțiunea de tact ecvestru să fie înțeleasă, vom adăuga că tactul ecvestru include posibilitatea de a hotărî:
Care este momentul cel mai potrivit de a aplica ajutoarele; cu care dintre ajutoare să se acționeze; în ce punct să fie ele aplicate;
Care este modul lor de acțiune; în ce direcție să acționeze;
Cu ce intensitate;
Cu ce viteză;
Cu ce amplitudine;
Modul și momentul în care să se pregătească intrarea în acțiune a ajutoarelor;
Când fiecare dintre ajutoare trebuie să înceapă să lucreze;
Când ele trebuie să înceteze să lucreze; care este ordinea în care ajutoarele urmează să intervină;
Care va fi frecvența intensității lor; dacă ajutoarele de care dispune călărețul se vor aplica în mod succesiv sau simultan;
Stabilirea duratei cedărilor cu Mâinile și eu pulpele;
Stabilirea naturii recompensei;
Stabilirea frecvenței și duratei perioadelor de repaus…
Pentru ca tactul ecvestru al unui călăreț sa devină realizabil, trebuie reținut faptul că la baza întregii echității stă, în primul rând, corectitudinea poziției călare în șa („șezută”). Ea este elementul tehnic de bază al călăriți și prima temă a lecțiilor eu călăreții începători. Asupra acestei poziții va trebui insistat în permanența, deoarece ea este supusă neîntrerupt deranjamentelor. 
În călăria sportivă această poziție pretinde de la călăreț un echilibru perfect, o anume poziție a tălpilor pe scări și o anume repartizare a greutății corpului în șa.
În același timp, trăgătorile trebuie sa fie verticale sau foarte puțin duse înapoi. Genunchii și călcâiele coborâte vor amortiza șocurile pe timpul călăriei.
Trunchiul călărețului va fi drept (întins), capul sus, degajat, toate articulațiile suple și în special umerii, coatele, încheietura mâinilor (mereu în prelungirea antebrațelor)..
În fine, degetele trebuie să fie flexibile și gata o ricina să se întredeschidă pe dârlogi, sau să opună rezistență imediat, în caz de nevoie.
În concluzie, despre poziția călare corectă s-ar putea spune că:
„poziția cea mai bună este aceea care se acorda cel mai bine cu mișcările calului în orice împrejurare și care iasă acestuia libertatea de a-și întrebuința nestânjenit forțele sale”.

IMPORTANȚA RESPIRAȚIEI CORECTE ÎN CĂLĂRIE
Experiența practică a demonstrat că uneori atât la concursurile hipice de sărituri, cât și la concursurile complete de călărie, se pot vedea călăreți care termină concursul într-o stare accentuată de epuizare ce depășește oboseala firească corespunzătoare efortului fizic și nervos depus.
Această stare de. Epuizare este adesea rezultatul modului în care călărețul respiră pe timpul alergării, de-a lungul traseului de concurs. .
Se pare că sunt prea puțini acei călăreți și antrenori care să dea importanța cuvenită influenței pe care respirația o exercită asupra efortului fizic făcut de călăreți în evoluțiile lor călare.
În. Această privință, atât după lunga experiență acumulata, cât și după părerile altor specialiști, am ajuns la unele concluzii pe care ne permitem să le reamintim, celor ce le cunosc și mai ales să le împărtășim celor mai puțin inițiați, în speranța că ele le vor fi de folos.
Respirația în timpul călăriei joacă un rol mai mare chiar decât în alte sporturi, deși s-ar părea că efortul principal este depus de cal, călărețului revenindu-i doar rolul de a-l conduce pe parcursul stabilit și deci fără un consum prea mare de energie.
Lucrurile nu stau chiar așa, deoarece un călăreț care conduce un cal pe un parcurs cu obstacole trebuie să acționeze cu curaj și hotărâre în numeroasele momente critice care apar întotdeauna pe traseul unei probe de călărie și deci este obligat să întrebuințeze forța sa fizică. Cum va putea el însă să dispună de forța fizică necesară, dacă va fi sufocat?
Destule prilejuri ne-au oferit posibilitatea să vedem cai care la începutul probei de călărie executau sărituri m impulsie și corecte, pentru ca la sfârșitul traseului să săi a din ce în ce mai slab și chiar să derobeze sau să stopeze. Vinovați de aceste eșecuri nu au fost caii, ci mai degrabă călăreții, care, datorită oboselii, nu au mai fost în stare să dea cailor sprijinul fizic și moral necesar terminării probei în bune condiții.
Călăreții, oricât de bine vor fi pregătiți fizic și moral, nu vor obține rezultate valoroase atât timp cât nu vor acorda atenția cuvenită ritmului respirator. Un ritm respirator necorespunzător acțiunilor care se efectuează atrage după sine slăbirea forțelor fizice. Fără să ne oprim asupra proceselor fiziologice care se petrec în asemenea împrejurări, trebuie să arătăm ca orice reținere o respirației sau o respirație neuniformă și care nu se armonizează cu mișcările ce se execută provoacă o rigiditate temporală sau totală a unor părți ale corpului călărețului:
Această rigiditate se răsfrânge în primul rând asupra poziției în șa, care, dacă va fi contractată, va influența în mod defavorabil echilibrul călărețului pe cal.
Așadar, un călăreț care va respira corect va obosi mai puțin, își va păstra elasticitatea corpului și echilibrul absolut indispensabile unei evoluții eficiente în concurs.
Păstrarea ritmicității respirației impune să corespundă pe cât posibil, cu ritmul respirator al calului.
Atât la trap, cât și la galop, călărețul trebuie să respire în tempoul trapului sau galopului odată cu calul, având grijă ca fiecare expirație să fie urmată de relaxarea musculaturii respective.
Când călărețul și calul respiră simultan, iar mișcările lor sunt sincronizate, ei voi acționa liniștit și relaxat, de determinând astfel echilibrul fizic și-nervos necesar realizării performanței sportive. 
În ceea ce privește modul de a respira, se recomandă respirația-pe nas, evitându-se respirația cu gura deschisă, – care, pe lângă faptul că produce un fenomen de uscăciune și înecare, creează o senzație neplăcută și un aspect nefiresc pentru călăreț. ’ ’
Respirația va trebui-să fie-făcută cât. Mai liber și liniștit, iar amplitudinea ei să corespundă volumului da aer de care plămânii au nevoie pentru efortul pe care călărețul îl depune.
Pentru o stare de start optimă și pentru reintrarea organismului la normal după efort, se recomandă câteva inspirații profunde pe nas, cu expirații imediate pe gură.
De respectarea sau nu a acestor reguli, privitoare la respirație, în timpul evoluțiilor în concurs, vor depinde, într-o foarte mare măsură, starea în care se va găsi călărețul la capătul efortului și, implicit, legat de această stare, rezultatul pe care îl va obține în concurs.

VOCABULAR HIPIC
ACORD – acțiunea călărețului, pe spatele calului, astfel ca Sa orice mutare să se apropie cât mai mult de echilibrul natura! al calului; deplina legătură care trebuie să existe între ajutoare în aplicarea lor.
AJUSTARE – potrivire a scărilor, a dârlogilor sau a chingii. AJUTOARE – mijloacele întrebuințate de un călăreț pentru a conduce un cai, dându-i poziția și impulsul necesare unei mișcări. După natura lor, ele se împart în:
Ajutoare naturale:
Gambele (contracția pulpelor);
Pumnii cu dârlogii;
Greutatea corpului
Ajutoare artificiale:
Îndemnul cu vocea;
Pintenii;
Cravașa;
Biciul de manej……
După felul cum acționează se împart; n:.
Ajutoare, laterale: când ajutoarele de care se face uz sunt de aceeași parte a calului (de exemplu gamba dreaptă dârlogul drept);
Ajutoare directe: când ambii dârlogi acționează asupra gurii calului deopotrivă, oricare ar ti efectul gambelor;
Ajutoare diagonale: când ajutoarele de care se face uz sunt contrarii și de ambele părți ale calului (de exemplu gamba dreaptă, dârlogul sting).
După intensitate se împart în:
Bine combinate;
Crescânde; violente (pedeapsă nerecomandabilă)
ALURA – după cuvântul francez „allure” (mers, înfățișare). Cele trei mersuri ale calului sunt: pasul, trapul și galopul. Fiecare putând fi vioi sau mai încet. Aceste mersuri sau aluri pot fi naturale sau artificiale obținute prin dresaj. 
AMBALARE – trecerea într-un mers foarte rapid prin sustragerea de la efectul fierului. Este o alură bolnăvicioasă, care face ca un cal să nu-și mai dea seama de niciun obstacol din calea lui.
AMBUSURA – totalitatea fiarelor din gura calului.
ANGAJARE – acțiunea părții dinapoi a calului, astfel incit articulațiile coxofemurale, „închizându-se” mai mult sau mai puțin, să angajeze jareții sub masa calului, dându-i acea ușurință necesară executării tuturor mișcărilor în aceeași cadență.
ANTRENARE – pregătirea specială a călăreților și cailor în vederea unui anumit scop.
APLOMBURI – așezarea picioarelor calului în raport cu verticala, când calul stă pe loc.
APTITUDINI – calitățile, calului sau călărețului, necesare pentru a putea executa în cele mai bune condiții toate mișcările de dresaj, sărirea obstacolelor, călăria la câmp.
La cal: echilibru natural, mersuri deschise, model și calitate.
La călăreț: – fizice: greutate, talie, putere musculară, suplețe;
Morale: prezență de spirit, calm, curaj etc.
ARCADA (oblânc) – partea de dinainte sau de dinapoi a șeii (arcada de dinainte și arcada dinapoi).
ARGAT cal cu genunchii dinainte încovoiați, din naștere sau, prin uzură.
ARIOKALĂ – boală de piele, manifestată prin inflamarea pielii de la chișiță.
BIPED – asocierea picioarelor calului, două câte două:
Biped anterior: asocierea picioarelor dinainte;
Biped posterior: asocierea picioarelor dinapoi;
Biped lateral: asocierea picioarelor din dreapta sau din stingă;
Biped diagonal: asocierea unui picior dinapoi cu unul opus dinainte.
BUESTRU – un mers al calului în care pașii se fac cu picioarele în asociere laterală, adică de aceeași parte. Mișcarea este asemănătoare cu aceea a cernutului prin sită.
BULET(gleznă) – încheietura dintre fluierul piciorului și chișița, foarte supusă loviturilor și leziunilor, mai ales în călărie..
BUȘONARE (bușumare) – frecarea Calului cu un șomoiog de paie sau cu o cârpă groasă. .
CABRARE – ridicarea calului pe picioarele dinapoi. O atitudine nenaturală, care se produce la caii sperioși, puternici pe partea dinapoi, la armăsari sau la caii cu o gură prea sensibilă pe care o jenează o mină tare.
CADENȚA – timpul necesar Unui cal pentru a face un păs; Numărul de pași executați sau distanța parcursă în unitate de timp.
CADENȚARE – reglarea pașilor ca lungime, înălțime, durată într-o măsură absolut exactă.”; v
CAL CONFIRMAT – când reacționează fără ezitare, dând ascultare călărețului…
CAL DRESAT – calul care înțelege intențiile călărețului, la cea mai mică indicație, răspunzând imediat, cu ușurință și precizie la acțiunea ajutoarelor. El este înmlădiat, dezvoltat și supus voinței; noastre prin ajutorul unui--limbaj-convențional, bazat pe principii mecanice.
CAL ECHILIBRAT – cal care se comportă cu ușurință în toate mersurile și este mlădios în schimbările de direcție.
CAL „ÎN MÂNÂ” – calul care este angajat, plasat și ridicat, adică supus acțiunii tuturor ajutoarelor. 
CAL PLASAT – calul care are o poziție a capului astfel ca partea dinainte a lui să fie aproape de verticală.
CAL RIDICAT – calul care are botul aproape la înălțimea umerilor, iar ancolura face cu șira spinării un unghi de aproximativ 45°.
CARUSEL – o serie de mișcări de dresaj executate de mai mulți călăreți, în toate mersurile.
CĂLĂRIE INDIVIDUALA – călăria mai multor Călăreți în manej, închis sau deschis, fără distanțe hotărâte între ei, dar având manejul deopotrivă împărțit.;
Călărie pe aceeași mină: toți caii merg pe mina dreaptă sau stingă, pe laturile manejului (pista exterioară), călărie pe ambele mâini: călăreții merg și pe pista interioară și pe cea exterioară. Totdeauna cei din afară merg pe mina dreaptă și cei dinăuntru pe mina stingă.
CĂLĂRIE ÎN GRAMADA – cirul mai mulți călăreți merg în urma unui conducător, fără ordine, păstrând numai mersul și cadența acestuia.
CEDARE – acțiunea prin care călărețul slăbește o parte din ajutoare, pentru a permite calului să execute corect anumite mișcări, punând în valoare calitățile lui naturale.
CLACAJ – destrămarea tendonului prin inflamarea sau prin plesnirea unora dintre fibrele lui.
COPITA ANCASTELATA – copită cu furcuța putredă și cu călcâiele încălecate.
CONDUCERE – acțiunea prin care, folosind ajutoare specifice aplicate corect, în funcție de caracteristicile, conformația și temperamentul calului, el execută mișcări perfecte și este dus în orice direcție, în orice mers și peste orice obstacol.
CULOAR – o pistă circulară în manejul închis sau afară, închisă pe ambele margini printr-un gard, având în interior obstacole dintr-o latură în alta. Aici calului, în libertate sau încălecat, i se face începutul dresajului pentru obstacole.
DRESAJ – dresaj elementar – prima perioadă de lucru a calului nedresat, prin care se caută o dezvoltare normală a remontului prin îngrijire și lucru, formarea caracterului și supunerea lui sumară la ajutoare.
DECONTRACTARE – acțiunea ce se referă la înmlădierea fălcii de jos și care influențează asupra jungheturii și ancolurii cărora le destinde mușchii. Se obține prin angajarea părții dinapoi, după care impulsul dat de gambe se modelează prin mișcarea degetelor pe dârlogi. Calul care se decontractează, de obicei, mestecă fierul și-l plimbă cu limba.
DEROGARE – acțiunea calului de a evita sărirea unui obstacol sau de a trece printr-un loc impus de călăreț.
DESTINDERE – mișcare ce se execută la începutul oricărei ședințe, la trap, pentru a destinde toate articulațiile calului. Se începe de obicei pe mina dreaptă.
DÂRLOGI – ajutorul natural care pune pe călăreț în contact direct cu gura calului prin intermediul fiarelor. Ei acționează, se opun sau cedează, astfel ca să regleze impulsia și să influențeze direct poziția părții dinainte a calului și indirect poziția șoldurilor.
DOMESTICIRE – prima pregătire a calului, îmblânzindu-l și îndrumându-l către ascultare, printr-o serie de exerciții neîncălecat și încălecat, astfel ca prin blândețe să-l facem să asculte de îngrijitorul și călărețul său.
DRESAJ – arta prin care se supune calul voinței călărețului, disciplinându-l și mlădiindu-i voința prin ajutorul unui limbaj convențional, creat între cal și călăreț, ținându-se seama de constituția și temperamentul calului, găsindu-i un echilibru propriu fiecărei mișcări, fără a-d cere mai mult decât poate da.
FLEXIE – mișcarea capului calului prin cedarea ganașei, cu scopul de a-i plasa capul și a amortiza forța masei „aruncată” pe mină de trenul motor:
Directă: în același plan cu șira spinării;
Laterală: la dreapta sau la stingă, creștetul rămânând în același plan cu șira spinării.
FURBURA (aprinderea copitei) – inflamare a părții moi a copitei.
GANAȘA – porțiunea inferioară și laterală a feței la animale, având ca bază anatomică maxilarul inferior (mandibula) GALOP mersul cel mai rapid al calului, alcătuit dintr-o succesiune de salturi. El poate fi de curse, de manej sau de teren variat.
GALOP DEZUNIT – galop încrucișat.
GEST – mișcarea ancolurii în plan vertical și în pian orizontal, eu care calul se ajută pentru a-și ușura mișcările:
Mișcarea de sus în jos îngreuiază partea dinapoi și ușurează partea dinainte, mișcarea de jos în sus are ’efecte î contrarii; mișcarea către dreapta îngreuiază umărul stâng și ușurează umărul drept, mișcarea către stingă are efecte contrarii.
GHEBREA – bucată de flanelă sau de sac utilizată la curățatul sau ștersul calului.
IAVAȘA – instrument în formă de clește, din fier sau din lemn, folosit pentru stăpânirea animalelor când sunt supuse la anumite tratamente dureroase. La cai se folosește prin strângerea buzei superioare sau nasului când nu stau la potcovit sau la intervențiile medicului.
IEPURARIȚA – Tumoră osoasă a calului situată la marginea posterioara a jaretului. Se datorește de obicei eforturilor excesive.
INVITA – bară de lemn care se pune în fața obstacolului pentru a ajuta calul să execute bătaia înaintea săriturii.
ÎNMLĂDIERI – mișcări ale corpului călărețului în scopul decontractării generale, a obținerii unei elasticități complete a corpului, a unei complete independențe între diferitele părți ale corpului și mișcările calului, a unei independențe în întrebuințarea ajutoarelor și a unei corecte poziții calare.
IMPULSIE – mișcarea înainte supusă disciplinei ajutoarelor și exploatată în vederea scopului ce se urmărește. Ea este baza dresajului. Este naturală și artificială (creată și dirijata prin dresaj), nu depinde de viteză, ci de modul cum partea dinapoi este angajată.
INDEPENDENȚA – calitatea călărețului de a întrebuința ajutoarele astfel încât să nu se influențeze unul pe altul, iar reacțiile calului să nu împiedice corecta lor aplicare. ÎNTOARCERE – mișcarea prin care călărețul, aplicând corect ajutoarele, înmlădiază calul, fie pentru a schimba direcția, din mers sau de pe loc, fie pentru a merge pe o urmă de cerc continuă:
Largă;
Scurtă;
De pe loc:
pe partea dinainte; pe partea de mijloc; sărituri pe care calul le face în pe partea dinapoi.
LANSADE (sărituri berbecești) felul cum sar berbecii.
MANEJ – loc special amenajat unde se dresează și se antrenează caii, unde se învață călăria etc. El poate fi închis sau deschis. Manejul închis are formă dreptunghiulară cu talaș pe jos, cu taluzuri de lemn, unde se lucrează caii pe timp nefavorabil. (Este recomandabil în acest fel de manej să se lucreze cât mai puțin).
Manejul deschis – un loc pe câmp, plat, cu dimensiunile de max. 200/100 m, marcat la colțuri și în mijlocul laturilor mari, unde este de preferat să se execute întregul dresaj al cailor.
Ceri mai scurte.
MĂRIRE – accelerarea cadenței, fără a se trece dintr-un mers într-altul.
MERSUL – manifestarea mișcării calului prin ruperea echilibrului și jocul membrelor, care intervin la timpul oportun
MARTINGALĂ – curea de la ham în formă de furca, care nu permite calului să ridice capul prea sus și-l obligă la întoar pentru a susține masa calului și a preveni căderea lui. Mersul poate fi natural (pas, trap, galop etc.) sau artificial (căpătat prin dresaj).
MERS ÎN TRAVERS – delăsarea calului jumătate la dreapta sau la stingă cu încrucișarea picioarelor.
MIȘCARE încetinirea cadenței, fără a se trece în mersul inferior sau a se opri.
MINA – partea corpului care acționează în permanent contact cu gura calului, prin intermediul dârlogilor și fierului. Mișcările ei se restrâng până la imperceptibilitate, pe măsură ce dresajul progresează.
Ea este:
Activă – când acționează asupra echilibrului sau impulsiei; pasivă – când cu toate că este în contact ușor cu gura calului, nu se opune nici impulsiei, nici deplasărilor;
Fixă – când urmează mișcările calului acționând, cedând sau rezistând, numai când este nevoie;
Ușoară – când menține cu gura calului un contact fin și neschimbat;
Hotărâtă – când printr-un reazem constant, precizează cu hotărâre mișcările; nestatornică când mina dă indicații imprecise;
Tare – când jenează gura calului;
Rigidă – când nu urmează mișcările gurii calului MINA DREAPTA (MINA STÂNGA) partea spre care se execută mișcarea primește denumirea mâinii ce se găsește în acea parte.
MOLETE – tumoare seroasă care se formează pe glezna calului. JUMĂTATE OPRIRE – trecerea dintr-o cadență mare într-una micșorată, în același mers.
OXEK obstacol format din două planuri de bare, planuri care se așază paralel.
PAS – mersul pe diagonale disociate, începându-se cu unul din picioarele dinainte (se aud patru călcături).
PASAJ mers la trap în cadență cu acțiuni ample și elegante.
PELEM zăbală articulată la mijloc (după numele celui care a conceput-o, Pelham).
PIAFEU trapul pe loc în cadență normală cu ridicarea copitelor din față la jumătatea fluierului în sprijin.
PINTENOG cal cu pete de păr alb pe picioare, de la genunchi în jos.
PRAG (la obstacol) – locul unde calul bate solul cu picioarele pentru a sări un obstacol.
PRESEN – curea a hamului care trece pe sub pieptul calului.
Împiedică șaua să fugă înapoi. Se utilizează și ca ornament. 
PRIMIRE – mișcarea executată din mers sau de pe loc, prin care calul, la acțiunea călărețului, se deplasează lateral, lateralele din afara primirii depășind pe dinainte lateralele dinăuntrul primirii. Capul, ancolura și umerii preced șoldurile.
PROGRESIE – enumerarea seriei diferitelor mișcări care urmează să fie executate de la simplu la compus, într-o anumită ședință (perioadă) a căror ordine o stabilește instructorul, față de calitățile cailor, călăreților și față de scopul final.
PUNEREA CALULUI ÎNAINTE – pornirea calului înainte.
REAZEM – sprijinul pe care-l ia calul, prin apăsarea mai mult sau mai puțin tare a fălcilor pe fier și pe care călărețul îl simte prin dârlogi în mâini și în special în degete.
El este:
Corect – când în tot timpul lucrului nu se simte decât o ușoară apăsare pe fier;
Apăsare prea tare pe fier;
Amorțirea fălcilor;
Rămânerea înapoia fierului;
Schimbător – când calul schimbă reazemul căutând să scape de fier.
REMONT – cal tânăr, nelucrat.
REPRIZA – un număr oarecare de călăreți care se instruiesc sau își dresează caii sub comandă, în același timp, în manej sau la câmp (8–12 călăreți în manejul închis și cel puțin 16 în manejul deschis și la câmp).
REZISTENȚA – opunerea calului la acțiunea călărețului sau a călărețului la. Acțiunile calului.
SĂRITURĂ – trecerea calului peste un obstacol. Ea comportă 6 faze:
Pregătirea pentru săritură;
Cabrarea și trecerea anterioarelor;
Trecerea posterioarelor;
Zborul (suspensia);
Primirea anterioarelor;
Primirea posterioarelor și pornirea înainte.
SCOICĂ – excrescență osoasă care se formează pe chișița sau pe coroana copitei calului și care face ca animalul să șchiopăteze.
SEIMĂ – crăparea copitei.
SEMIVOLTĂ – o întoarcere de o jumătate voltă, pornind de la latură, după care se intră pe latură în diagonal.
SERPENTINĂ – o serie de semivolte succesive în formă de „S” perpendiculare pe laturile mari și tangente unele cu altele. Mișcarea se execută pe un număr impar de bucle, pentru a rămâne pe aceeași mină.
SPAVAN – tumoare osoasă care se formează la încheietura de dinapoi a calului; os mort.
STAȚIONATA – obstacol drept, compus din elemente așezate în plan vertical.
STĂNOAGA – bară care desparte, în grajd, caii între ei.
STEEPLE-CHASE – cursă hipică cu obstacole naturale și artificiale.
TACT ECVESTRU – acea finețe a călărețului care-l face să aleagă ajutoarele cele mai potrivite pentru a determina sau modela o mișcare oarecare, ținând seama de legile echilibrului și locomoției.
TELTIE – bucată de postav gros, de pâslă sau de flanelă, în formă dreptunghiulară ori de forma. Șeii, care se pune sub șa ca să nu roadă calul.
JUMĂTATE TRAVERS – primirea prin care calul se deplasează pe o linie diagonală.
TRĂGĂTOARE – curea cu care se prinde scara de șa.
TRAP – mers în fugă al calului, cu viteză mijlocie (între pas și galop), animalul pășind în același timp cu un picior din față și cu piciorul de dinapoi opus acestuia.
TROTINAT – mers vicios al calului pe care-l efectuează când nu vrea să păstreze pasul regulat și constă dintr-o serie de călcături aproape pe loc.
VIBRAȚIE – acțiunea călărețului prin mișcarea continuă a degetelor ce se transmite prin dârlogi și fiare asupra gurii calului, pentru ca presiunea pe buze să nu fie continuă și egală și senzația să nu se diminueze sau să dispară.
VOLTIJE – o serie de exerciții făcute pe un cal la coardă sau în libertate, în șa sau cu chingă specială, care servesc pentru a face pe călăreț sprinten și mlădios.
VOLTA – mersul calului pe un cerc (6 m diametru) cu umărul, șoldul și capul plasate spre înăuntru.

